Esterházy Péter 


Ki szavatol a lady biztonságáért? 


— bevezetés a szépirodalomba — 


Daisy 


Írom: A kis ürességen, melyet színpadnak hívhatunk, áll a színész, sötét van, vagyis szemem 
lassan 

szokja a világosságot, előttem finom hölgy ül, tarkójáról fölemelve a súlyos haj, válla 
merészen szabad, 

a széktámlát nézem, bíbor bársonnyal bevont szék, s ahol a váll eltűnik, mint egy kelés, a 
bársony 

fölszakadva, mindenféle lóg ki, megszagolnám, nem merem, oldalt, a homályos 
szeparéban, oda kellett néznem, öreg férfi ül, madártestű öreg, arca szép; mint sápadt női 
végtagok 

verik át a füstöt a reflektor fényei, látom, a színész arca: nő-arc, meglepetésemben röviden 
fölkiáltok, 

noha a kurfürst volt kegyes figyelmemet fölhívni 

feudalista realizmus 


hogy itt léprecsalás folyik, etetés, bepalizás, 


ynyakaljuk tomporát víg cimboráim! k, 


kiált a színész, folytassátok csak, tudós csepűrágók, int a kurfürst, a színész alázatos 
várakozásba 

merevedik, mutasd meg hát nekünk, minő a világ, felémfordul, vagy ahogy a múltkorjában 
formulázta 

a fortélyos fickó, minő a világ fara, a hátulja, a fonákja tudniillik, a színész arcára tapasztja 
nagy 

csontos kezét, csak a szeme látszik, szemében rémület, kirobban belőle a röhögés, hogy mi nő 
a világ 

farán, édes úr, a borzas valagon, hatalmas sárga kelés, a térdét csapkodja, szoknyája suhog, 
tudod, 


jóuram, mondja nekem a kurfürst, szeretjük ezt a csöppnyi teret itt, e falatnyi termet és sajátos 
odőrjét, 

s azt hisszük, e komédiások derék fickók, megbízhatatlan barmok persze, de értik a dolgukat, 
no, de 

azért tartom az embereimet, azok legyenek megbízhatók, nemde?, ó, mennyire meg 

fogok öregedni, mondja még révedten a nagyúr, a színész kihívóan az asztalunkhoz áll, keze a 
csípőjén, 

látom, hasa szép lapos, hányavetin mondja a kurfürstnek, rám néz közben, tudom, édes úr, 
fizetségemet 

folyósítani szolgát, derekat, te utasítsz, de azért ne hidd, ne gondold, ne reméld, hogy 
kordában tartom 

magam, örülj inkább, örülj, hogy kezemben papírkard, s a vér, mit azért tagadhatatlan ontok: 
paradicsomlé, és egyáltalán: te: itt csak nyerhetsz — minden pillanattal; bocsásson meg 
kegyelmességed, 

súgja halkan, te engemet még nem ismersz, mondja nekem, Daisy vagyok, kishúsom, 

ma még szűz, nem hiszed?, pedig biztos, a fülemen, persze, mit hittél, röhögünk, hirtelen a 
szám elé 

nyomoszolja a kezét, kicsit megijedek, látom a férfikezét és látom arcában a női arcot, tudok 
mindent 

és hiába, nem tehetek mást, elpirulok, fejemmel biccentek kecsesen, rebegem: kezétcsókolom, 
drága, s ajkamat kézfejére ejtem, szívem erősen dobog, 


ypubi, te, hát te ilyen rafinált vagy? cx, 


hogy így dobog a te kicsinke szíved?, elperdülvén csókot int felém, lári-fári, nem kell, 
csücsörködve búg, mint aki meg-van-őrülve-éntőlem, a kurfürst mosolyogva figyel (dögölj 
meg, édes úr!), Daisy feléje bök, mintha az a stricije volna, bogárkáim, következzenek hát 
gyakorlataink európai gyakorlatok, melyeket nagyestélyiben végzünk, gondoskodtunk izlap- 
ról, karját fölemeli, hónalja üres, üres, üres, térdét emeli föl, szeme kifordul, rebeg, 

nagyot fingik, hosszan, parádésan, furcint, kifényesedett ülepünket pedig dörzsöljük 
marhaepével, mosolyog, használjunk pirosítót, hódítsunk, verjünk parfümöt a lábunk közé, 
csücsörít, 

ne csücsörítsünk, fenyegetőn néz rám, úgy csinál, mintha bűvölne, székemmel a kurfürst felé 
rukkolok, 

aranysujtása melegít, ez nem méltó hozzánk, folytatja Daisy, volnánk szívesek markolászás 
közben 

öszintén pillantani a ránkmeredő szembogárokba, Daisy lassan mondja, ne vessük meg őket 
magunk 

miatt; ne; így szokták meg; 


ybátorkodjunkc, 


igazítsuk magunkat mi is a szokásokhoz, egy szóval se mondom, hogy szél ellen pisáljunk, ez 
nagyon 

tetszik neki, nevet, magában, közben elöl benyúl a ruhája alá, kiveszi az egyik 
műanyagmellet, szürke 

szivacs, szürke foltos, szagolgatja, fintorog, visszateszi, legyint, 


ypinabúc, 


kiáltja, s rögtön kihúzza magát, úgy, hogy a mellei kívánatosan feszüljenek, jer, ó Vándor, 
rámnéz, tégy 

nékem szívességet, úgy hallom, tégy nékem szüzességet (elképzelem), lehalkítja a 

hangját, csönd van, nem kokettálni: szenvedéllyel, csípejét ringatva tomporát oldalra 

kiveri, mint egy dél-amerikai táncosnő, gondozott tomporunkon vágjon végig a villám; 
lélegezzünk 

föl, van, amit tudunk, és van, amit nem tudunk, lássunk hát hozzá, hozzámugrik hozzám lát, 


yháruljunk elk, 


és a fülcimpámba harap, följajdulok, rikkantva rámmutat, a háruló Ocskay!, 

mindenünnen nevetés hallatszik, diadalittas zene szól, főleg egy szaxofon szaxi, Daisy 
meghajol, siet el az asztalkák közt, bocs, édes, mondja, és hátranyúlva belemarkol 

az üstökömbe, a kurfürst figyelmesen rámemeli éles, okos tekintetét; magas, elegáns nő 
jelenik meg, 

nem fiatal, de roppant vonzó, nyugodtan hajolgat a nyúlós fények közt, földigérő szoknyája 
oldalt 

hosszan fölsliccelt, finom, vékony combjai sápadtan villannak a nyiladékban, gyönyörűséges, 
lehelem 

ónkupámba, jóuram, szól válla felett vissza a kurfürst, szemed megtéveszt, álnok szolgád, a 
hölgy: úr; ó, mondom kuncogva, nem tesz hát semmit, gyapjúkalap, arra gondolok, hogy ez 
csak szófordulat, én csak azt állítom: gyönyörűséges, a hosszú combjai, 

mozdulatainak puhasága, erőteljes puhasága, rekedtes hangja, melyet oly szakértelemmel 
búgat, rendben, drágáim, tudomásul vettem, hogy itt vagytok, hogy a szemközti templom 
helyett ismét idekódorogtatok, ő a tulaj, mondja a kurfürst, Gaby a neve, civilben is 


nőruhában jár, hódolattal köszöntöm a jelen fényességeket, a kurfürst hárítólag emel kezet, ó, 
dehogy, 

édes úr, nem rád gondoltam, te vérszopó, a szóra az asszony görcsben összeráng, 

kezét, ez idegen tárgyat a lába közé csapja, morzsolja magát, oké, drágáim, most 

tartunk egy pitinke szünetet, addig is, csirió, 


ytompuljunkk, vfásuljunkk, ydénunciáljunkk, 


elindul kifelé, a fénykör szélén megtorpan, ragyogva mondja: súgjunk bé, ahb, 

hörgése, lihegése hosszan visszhangzik, csak midőn fölnevet, indul el a zene és vele a 
zsibongás, 

fergetegesen tapsoljuk Gabyt, érzem, valaki néz, homályos bemélyedésben Daisy áll, túlzó 
mimikával 

ajkát biggyeszti, álnok kígyó!, mondja, úgy érzem, mintha ezer év óta ismerném, de hát miért, 
drága 

Daisy, miért, okot mivel szolgáltattam volna e megvetésre, mivel?, azt kérded, te firma, 
mivel?, láttam! 

láttam, hogy tapsoltál!, láttam, hogy önfeledten tapsoltál, 


yön egy bérelce, 


s hátralép, Gaby átsétál az asztalok közt, megsimítja az arcom, a szagos keze után kapok, de 
elkésem; 

a szeparéban meglátja a madártestű öreget, az sört iszik, a visszfény aranyat ver az arcára, 
madárteste 

eltűnik a fekete alapban, Robi!, kiált hangját alig fékezve az asszony, mi az apám 
bögyölőjét keresel te még itten?, mért nem mész átöltözni?, az öreg mozdulatlan; néz bele a 
sörébe, 

őrület, fordul felénk Gaby, most úgy beszél, mint egy férfi vagy főnök, hihetetlen, a pasi 
képtelen levenni az üzenetet, Robi, az isten szerelmére, mozdulj már, be 

vagy állítva?, ugyan, mondja a férfi sértődötten, ugyan úgy néz a nőre, mint a szeretőjére, 
föláll, most látni csak, milyen magas, magas rezegő férfi alak, nem vagyunk 

beállítva, de én megértem magát, Gabykám, a könyörtelen versengés, hogy farkas farkasnak 
farkasa, felröhögünk, vagy rosszul beszélek?, és hát az extraprofit: az extraprofit, s bizony 
közelednek 

az ünnepségek is, mint minden évben, a kurfürst mozdulatlanul ül, a férfi éppen a háta megett 
áll, 


látom, a kurfürst tarkójára mondja rá a szavakat, tegyem oda védelmezőn énkezem?, mondom 
a 
szívemben, nem, adok rá ingó választ, a férfi megtámaszkodik fekete asztalkájában, felkiált, 


yrugaszkodjunk elx, ykóvályogjunkc, 


kiabál, az emberek feléfordulnak, a férfiak arcán bosszankodás van, a nők arcán a kényeztetés 
fodra 
van, csönd van, 


yváljunk halálrac, 


suttogja, ijedtke felhördülés, néhányan a kurfürstre nézünk, mondd, csepűrágó, szól az 
hangosan, ez már még a műsor?, az, kegyelmes úr, mondja Gaby lehajtott fővel, 

a kurfürst nem mozdul, merev derékkal ül, előrefelé, a senki földjének mondja, remek!, a 
műsor tetszik 

nekünk, nem vagyunk elragadtatva és nem változtatunk éltünkön, de tetszik, 

kellemes!, tapsoljuk hát meg barátaim a trupp igyekezetét, összeveri szép gyöngéd kezeit, a 
csattanáskor mintha por szálldosna, tapsolnak, én az öreg férfit nézem, néked, jóuram, nem 
tetszik?, 

kérdi a kurfürst, de, hogyne, egyikőnk se mozdul, a taps elhal, felcsap a szünetek 
személytelen 

zsongása, sugar baby love, a nagy úr enyhén felémfordul, 


váltalánosodunkc, 


mondja gráciával, a világ élete botrányos hevenyészettséget mutat, sóhajt, Robi megy hátra, 
Gaby 

topogva a nyomában, a visszavonulás lehetőségeit torlaszolja, Robi őszes haja felnyírva, 
oldalt 

hosszabb, éles tincsekben repked a füle körül, füle szabályos, egészen fejhez tapad, tarkója 
olyan, mint egy fiúcskáé, fölugrom, székem zörögve hátrahull, az előttünk ülő csupaszvállú 


gyönyörű nő megfordul, most látni csak, válla ezüstpettyekkel van teliszórva, nagyvonalú, 
mondom a szívemben, rettentően részeg, motyog, lássa, derűsen széjjel nézek, a kurfürst 
mosolyog, tetszhetik neki a hölgy a hölgyemény, vegyük számba, mondja a 

hölgy, nyelve végigsuhan ajkain, mindazt, amit látunk, végig simít zavaros arcán, mintha 
pókhálót 

venne le, 


yderűnk legyen légből kapottc, 


kisasszony! , hod én Önt, hod légből kapnám!, áldja meg az Isten, fiatal úr, mondja a hölgy és 
hányni 

kezd, a kurfürst undorodva felpattan, arcán nagy, szabad térségek, Gaby terem ott, nagyon 
erősen 

karonfogja a lányt, arca jobb híján kegyetlen, kedvesem, ne légy állat; ha nem bírod, baszd 
meg, akkor 

ne szívjál; Gabykám, drágaságom, tudod, hogy jó kislány vagyok, csak még egy ampullosz-t, 
hidd el, 

nem lesz baj immár; menj, menj innét! , mosd le az arcod, Gaby maga törli föl a 

hányadékot, nagy, sárgás darabok vannak benne, édes úr, tegye arrébb a lábát, 


yrójunk terheketc, 


mondja a kurfürst halkan, 


ydúljunk-fúljunkc, 


ugyan, édes úr, nem kell ebből kázust csinálni, csak a lábát tessen kegyeskedni megemelni 
miként a cudar ebek, feltörölni e mocskot hadd álljon módomban így, Robi eltünt, követem, a 
folyosó 

torkolatáig jutok, olyan, mint egy pince, hajlós, szénporos, pókhálós plafonnal, leghátul gyér, 
sárga 


fényt lök ki magából egy csupasz körte, ott mintha nem volna folytatás, szurok szaga terjeng 
és valami 

nehezen meghatározható émelyítőség, a szellőzetlen ágyasházak szaga?, a falon sárgás foltok, 
mint a 

használt lepedőkön, nyirkos darabokban válik le, hártyákban a vakolat, megérintenék egyet, 
félő, olyan akár a beretva, 


yóckodjunkc, 


lépnék be, valaki erősen megfogja a vállamat, dolmányom feszül, hová, hová, bülbül 
szavú rózsák gyermeke?, előrántom toledói tőrömet, hatalmasat csapnak a csuklómra, a tőr 
tompán 

szinte puffan, ne marháskodj, Daisy arca sárgáll közelről, 


yvonakodjunkxk, válljunk ellen, 


Daisyn arannyal dúsan hímzett főkötő, hová mész?, Robival akarok beszélni, vedd föl a 
tőredet, igen, válaszolom; ahogy lehajolok, Daisy kicsit megemeli a térdét, homlokom 
beleverem, fölkapnám, de Daisy két kézzel megmarkolja, körbeabroncsoz, nem enged följebb, 
fejemet 

a hasa aljához nyomja, orrom a húsba fúródik, elfordítom a fejem, fáj a porcogóm, 

orcám éri a szűk, méregzöld selyemszoknyát, a selyem, tudni, forró és hűs; fölemel magához, 
egymással szemben állunk, közel, nyaka a nem rövid, lenőtt vörösre festett haj ellenére is 
csupasz, arca 

ferde, puhának tetsző ajkai durván rúzsozva gyöngyházasra, arca inkább nő1-arc, melyből, 
mint valami 

hajó roncs áll ki a férfié, szemöldöke szinte fehér, látom az, mondja, arcodon, hogy 

gyűlölsz, lihegek, feltört a gyöngyházrúzs, tényleg parfümöt vertél a lábad közé, mondom, 
elenged, de 

én nem lépek hátra, 


ygyanakodjunkc, 


Daisy arca most még erősebben féloldalas, szemöldökei széjjel futnak, egyszerre látom 
férfinak és 

nőnek, állunk, úgy érzem, mintha ezer év óta ismernélek, úgy érzem, mintha a bátyám volnál, 
a 

nővéred, mondja, igen, mondom, nem merek lélegezni, kezét a vállamra teszi, mért tapsoltál?, 
nem 

értem, mit mond, Gabynak tapsoltál, pedig az egy gonosz perszóna, egyszer még meg fogom 
ölni, csak 

az a baj, hogy a főnököm; tehetségtelen, annyi tehetsége sincs, mint a Robi punciján a szőr, 
nevetünk, 

mért, azon kevés van?, kérdezem, nem figyel, nézd, mutat a kijárat felé, a patkányok!, 
fiatalemberek lépnek be az ajtón, a füst árad kifelé, a fiúcskák elegánsak, evribádi, 

arcukban biztonság, mintha bizony semmi baj nem történhetnék megannyi Mercedes Benz, 
megtámaszkodom a nyirkos falban, enyhén rádőlök Daisyre, te, te, te ármányos, 

mondja, undorodva nézem a tenyerem, mintha kormos volna, nyugodtan, csak nyugodtan, 
édes úr, 


yez még kap fogni egy vajszínű árnyalatot, 


Robi hangja hallatszik, a folyosóról nyílnak a vécék, a hang gyors, ingerült, rémült, siess, az 
ég 

szerelmére, átgondoltabban, finomabban, és gyorsabban, 

gyorsabban, gyorsabban, mit vackolunk, mindjárt kezdek, 


yegyeztessünkc, 


Daisy elkapja az államat, maga felé fordítja, ingatja a fejét, ne, őt ne!, verd ki a fejedből, vár 
kicsit, 

Robit én már kétszer leöltem, önelégülten nevet, vele ne próbálkozz, együtt éltek?, int, nem, 
már nem, 

de te még most is szereted?, vállat von, ő az enyém, mondja, az enyém, ezt, akire tartozik, 
tudja, kell!, 

a fiatalemberek kicsit tanácstalanok az ajtóban, Gaby int Daisynek, ki erre viharosan 
fogadja őket, te vén banya, mit keseregsz a potkán, a potkán, lábad között, mutatja, fészket 
rakott a 


potkány, a potkány, sej, dirom, darájrom, darájrom, sej, dirom, darájrom, darájrom, te 
disznaja, súgja oda az egyik fiúcskának, pörög egyiktől a másikig, vigyázz, sziszegi 
kétértelműen, 

ha belémarkolnak, szomszédomnak pöcse bőre, felöltözött cicabőrbe, hagyja koma, ne 
sajnálja, úgyse 

akad más pinára, röhögünk, a fiúcska elpirul, ön volna az?, drága Disznaja Ivanovna, kérdi, 
Daisy 

kacagni kegyeskedik, 


yno, fiúk, ki kévánna makkoltatni? c, 


ne tegezz, vetik oda hálátlanul, most látszik, tanácstalanságuk nem zavar volt, szétoszlanak, 
függönyök, 

falak, drapériák, öreg férfiak, nők, bárszékek mellett álldogálnak, limonádét kérünk 
szalmaszállal, löki 

oda udvariasan a rendelést a magas vezérfiú, arca pelyhes, de már férfi-arc, csontos szűzarc, 
de ehhez túlontúl csínnal telített, és a tekintet csúnyán mondén; inkább tapasztalatlan csak, 
nem szagolt még puskaport, békegyerek béketűrő: tűri a békét, a fickó 

táncolva felémtart, a folyosófalból, hirtelen, látomás, Robi lép ki, úgy vonul ki a vizeldéből, 
mintha ott 

az ajtó valami díszesen nyiszlett bíborfüggöny volna, füttyent, csókot hajigál felénk, 
komolykodva 

mondja, mindent kapsz, te kis zsivány, amit szemed szád kíván, mi meg, gyerekek, legyünk 
sápatagok, 

fakók, inaszakadtak, 


yne legyen vér a pucánkbanc, 


Robi boldogan nevet ránk, felhőtlen vagyunk, barátim, felhőtlen, hát 


ybüszkélkedjünk ejaculatio praecoxunkkalkc, 


kezét az arca elé kapja, ijedősen, mint egy lányka, fehér térdharisnyában, ujjhegyét a szájába 
veszi, 

eljátssza, mintha kiabálna valaki után, ó, ó, na, háló, háló, Mister Praecox!, ó, hogy 

1s!, ön!, ön ittfelejtette sétabotját, az ezüstfejű, hatalmas sétabotot, ma nagyon feledékeny egy 
kis napja 

van, édes Mr. Praecox, szalad hátrafelé a folyosón, hé, Mr. Praecox!, lábait széjjel s fölfelé 
hányja, 

ahogy nők futnak többnyire, Daisy van mellettem, nézd, mondja, micsoda nagy ember, nézd, 
a sarkai, 

mint a csillagok szikráznak, pofát vágva ránézek, szemében mintha könny csillogna, 

Robit távol már alig látni, ködlovag fordul vissza a maszatos tartomány legvégéből, kezét 
kiveszi a 

szájából, oh, Mr. Praecox, mily jelenetbe csöppentem bele!, a levegőbe csap, mintha 

intene, el, el, el innét!, a nyálat rázza le, 


ykapjunk vérszemetc, 


az emberek szeretkezés után szomorúak, a nyál nyilván csattan, essünk túlzásba, 

szegény Robi, szegény Robika; Daisy eltűnik, hónom alatt kisiklik, eltűnik, a fiúcskák 
körbefognak, 

a falhoz hátrálok, a vizelde, próbálkozom, ott van, amennyiben azt keresnék, nem mozdulnak, 
szürcsölik a limcsit, a vezérfiú már a cukorban turkál, porcukor?, kérdem érdeklődve, nem, 
nagyúr, 

kristály, ki vagy?, kérdi, tekintete a pohárban, hé, kapok észbe ?! 

, gazdátlan 

barmok, 


ymicsoda szemenszedett beszéd ez?c, 


ész nélkül való állatok, hát nem látjátok, ruházatomon, méltatlanok, kivel van dolgotok, és 
főként: nem 

ti vagytok azok, kik eldöntitek, dolgotok van-é velem, hanem én, én volnék az, nem látjátok 
fényes 

gombjaim vagy a mellény virágainak súlyos díszeit?, igyál, pajtás, hallom messziről, a magas 
fiúcska 

kedvesen dünnyög, nehezen értjük, nagyúr, a nyelvet, kit használsz, de bötűid érdekesen 
roppannak, 


s megejtők e-jeid, melyekkel, úgy halljuk, bőséggel élsz, szokás szerint tőrömhöz kapok, ne 
nyúlj tőredhez, nagyúr, látod, ha nézel, fegyvereseim sűrűn, miként a gaz, mind jó és bátor 
harcos, kezük nem remeg, szívük a szívek helyén, s noha rólad sem gondolkodhatunk 
másként, engedd 

meg a szólást: sok lúd disznót győz, 


nyelved mézes, ifjú ember, s hacsak kardod is így forog, tán percekig elodázhatod a 
kegyelemkérés 

minutumát, de kérdem megint, mondanád meg végre, mi alapon eredtek szóba velem, 
mi alapon szabtok méltányos föltételeket, mi alapon udvariaskodol vélem, te, mi jogon?, 


hibázol, idegen; s noha fura és, valljam be, mulatságos mondatfűzésed, mely még kedvünkre 

lehetne éppen, azt a látszatot kelti, mintha ártatlan volnál és ártalmatlan, ne remélj, vigyázunk; 
helyéről 

elmozdítani a beszédet nézd e bárt, annyi, mint forradalmat kirobbantani; jogról kérdezel, 
idegen, 

és alapról, úgy tetszik, esetleg túl nagy jelentőséget tulajdonítasz magadnak; 

eltévedtél, nagyúr, vezérlő csillagod tán elhaloványult, tudni, nagyúr, nem tudhatom, igaz, 
dolgomnak 

sem dolog, így csupán kószálsz, nagyúr, téblábolsz, csámborogsz, nagyúr, kóricálsz, 
csellengsz és 

lebzselsz, nagyúr, egy szó mint száz, nem az előírásoknak megfelelően vagy, 


ugyan miféle fajta előírásoknak, fiatal barátom?, 


az előírásainknak, 


a kiéinek?!, sebesnyelvű tacskó, 


természetesen a kurfürst előírásainak, nagy- 


úr, úgy, intereszánt; de hát miért írna itt valamit is elő a kurfürst?, övé tán e homályhodt, 
mocskos 
zug?, 


te mondád, 


én kérdezém, ha már; mégis, nem értelek, miért volnának itt valakinek is előírásai; a 
kurfürstnek, 
megengedem, befolyása van, 


ahogy künn láttam, lovad jó, nagyúr, mért szavakon nyargalsz hát?! , csönd, magamra 
tekintőleg, 

szólok, befejeztem a konverzációt, parancsolj, nagyúr, mondja az ifjú, és finoman hátrább lép, 
a többiek 

mereven állnak a falak mentén, gipszangyalok: blézerben; volt tán kellemetlenséged, 

jóuram, kérdi a kurfürst, szája biggyedt, a csókos szája, szemhéja remeg, a púder szikrázik az 
éji 

műfényben, láthattad, édes úr, mondom sértődötten, ha egy mód van rá, ne sértődjünk meg, 
mondja a 

kurfürst, gyűlöletünk ne temessen be, nem értelek, édes úr, mit mondol?, semmi, 

elrévedtem csupán, arca olyan, mint nehéz kabátok közül kikukucskáló ijedt kisfiúé, Daisy 
kerül elő, 

hoz egy korsó bajor sört, 


yte csődörk, 


harap felém tettetett szenvedélyességgel, rumocska is van benne, csődör, számoljad, mondja a 
fényes 

úr, mert becsapnak, Daisy engem?, Daisy téged, húzok egy rovátkát, mellé teszek egy pontot, 
az arum, 

a kurfürst karomra teszi a kezét, keze súlyos, mint az arany, nézd! nézd! , mondja, közben a 
falak 

mentén e fiúkat, milyen szépek, szépek és erősek, bőrükön látszik az erő, kevélyek s 
magabiztosak, 

nézd, ujjong a szív láthatni ilyet, tiszta, töretlen, egész emberek, öntudatosak, sugárzók, és 
mindennek 

alapja csupán az a fölismerésük, hogy ők: ők, azaz különböznek másoktól, definiálhatók, 
ennyi, annak 

örülnek, hogy vannak, teljes mondat, alany-állítmány, és ládd: leszarják a bővítményeket, 
nézd, és örülj, 

örülj, hisz mily szép szabadok ők így, és milyen rövid időig! kiált a kurfürst, mert ahogy kicsit 

megöregszenek, fölismerik az erőviszonyokat, csakhogy hohó, a meghatározás itt 

már a mi kezünkben van, mi mondjuk meg, mi az erő, aminek a viszonyairól szó van, mi 
mondjuk meg, 

mik a képességek, és ők mondják: hulljon a férgese, mi az élet?, azt mi mondjuk meg, 
kedvünkre élni csengő terület, közönséges dolog: a nemes rendre és törvényre törekszik, élni 
annyi, mondom, mint bizonyos lehetőségek között habozni, bort e gaz 

nem érdemel!, tréfál a kurfürst, ingatja fejét, élni annyi, mint végzetesen erősnek érezni 
magunkat a 

szabadság gyakorlására, élni annyi, mint megválasztani, hogy mivé legyünk a világban, 
egyetlen 

pillanat nincs, amikor ez a készenlétünk alábbhagyhat és megnyughatik, még amikor 
csüggedten 

hagynók, hogy történjék bármi, akkor is választottunk: a nem-választást, darabot szépek még, 
de már 

hiába, kiült arcukra a félelem, ilyenkor aztán bújnak hozzánk, de nézz rám! , hozzám bújnak! 
hozzám! 

egy ilyen hájfejűhöz, próbálkoznék csak most annál a fiúcskánál, kiröhögne, elzavarna, 
legföljebb 

kínozna, kínozna, kínozna. .., hagyjuk!!, de talán az élet éppen ekkor kezdődnék, mert 

élni annyi, mint elveszettnek érezni magunkat, és mivel ez a tiszta igazság, tudni, 

hogy élni annyi, mint elveszettnek érezni magunkat, az, aki ezt elfogadja, már meg is kezdte a 
magáratalálást, már hozzá is fogott a maga igazi valóságának a feltárásához, már szilárd 
alapon áll; 

ösztönösen, mint a hajótörött, fog fürkészni valami után, amit megragadjon; és ez a tragikus, 
határozott, 

abszolút igaz tekintet, amivel a szabadulást keresi, el fog igazodni az élet zűrzavarában; csak 
ezek az 

igaz gondolatok: a hajótöröttek gondolatai, a többi: retorika, póz, önáltatás; aki nem érzi 
magát igazán 

elveszettnek, menthetetlenül elvész, vagyis nem találkozik soha önmagával, nem bukkan soha 
a saját 

valóságára, hagyjuk! hagyjuk!, a kurfürst hangja a magasba csuklik, hagyjuk, ez így rossz, 
ahogy van, 

csak még magukban bíznak, az idejükben, mely majd elmúlik, én pedig a hatalmamban, mely 
időn 

kívüli, legyint, egy nemzet folyton építi vagy rombolja magát, tertium non datur, Daisyt 
nézem, ékes, 

csillogó szemekkel bámul, örülök, hogy itt vagy, olvasom le a szájáról, én is, én is, mutogatok 
túl 

hevesen magamra, ülj ide, s mutatom, hogy csinálok neki mellettem helyet, gyorsan 
helyesbítek, hogy 

az ölembe, Daisy ne hülyülj!, 


yaraszoljunkk, 


ugrálnak a reflektorfények, Gaby lustán felnyújtózik a színen, csöndesülünk, 

remélem, pitinkéim, kipihentétek magatokat az újabb rundra, lepedőkirályok, 
numeravarázslók, tudom, 

ne szerénykedjetek, az ő hóna alja is üres, üres, üres, köszöntöm, ó, hivatalosan úgy értve, 
újdonatúj 

vendégeinket, remélem, pitinkéim, elengedett a zord, de bizonnyal szép mama, pfuj!, 
hogy folytál volna el apád térgyén!, veszed ki, fiam, a kezedet a zsebedből, ezt itt meg ne 
lássam, 

édesfiam, mert kapsz akkora csárdást, hogy a kegyelmes úr adja a másikat, ezt lehet otthon, a 
mamánál, 

majd ő csóválja nemes fejecskéjét, de itt, fiam, ingyért!!!, azt már nem!, lássa, fényes 

úr, micsoda úrféle emberek nőnek, mint a dudva, ilyenek lesznek ivarérettek, csak úgy 
lóbálják a 

lőcsüket, kihalt ezekből a stíl, mi itt szopunk-nyalunk, az éjt nappallá téve, például 

a drága Daisy, ugye Daisykém, még a protézisét is kiveszi, oly igyekvő, illetve ez szakmai 
tisztesség 

dolga!, hát, édeseim, nem is fogjátok kitalálni, oly, nevessetek, fogas a kérdés, hogy végül hol 
leltük meg, mondd meg Daisykém, kincsem, kicsi 

kincsem, mondd meg nekik, hol!, dögölj meg, sziszegi Daisy, alkarján megfeszülnek az 
izmok, mint 

egy matróznak, ó, ó, ő hát duzzog, bizony, édeseim, érzékeny szerkezetek vagyunk mi 
művészek, mi, 

kik naponként, vagy más periódusban, öntjük elétek a beleink, s egyetlen gondunk, miként 
helyezkedjenek hossz, vastagság és szín szerint, tudjátok meg!, a Daisy protézisét az én 
bugyimban 

leltük meg, nevetünk, bugyi!, kiált föl Daisy, bugyi, egy frászt, gatya!, Gaby mérges, 
szedd össze, cunci, magad, mert kapsz, hogy nem tudod, fiú vagy vagy lány, ez jó, ez a 
dolgunk, hogy 


yne tudjuk, fiúk vagyunk vagy leányokk, 


Robikám, készen vagy már?, egy szerb asszony egyszer basszon, rettenetes, mint egy nő, 
annyit 
tollászkodik, mint egy nő, 


yaddig én kitöltöm az időtc, 


Robikám, édes, hol kujtorogsz, kicsi csönd van, mintha csikorogna a gépezet mintha keveset 
próbáltak volna, mintha Gaby rimánkodnék, hol kujtorogsz, Robikám?, látom, Daisy gonoszul 
figyel, gonoszsága nem játék, hol császkál a cemende, súgja Gaby még mindig kifelé 
reménykedve, 

lassan visszafordul, a hátsó, nagy, homályos állótükörhöz farol, hol császkál a cemende, 
mondja a 

tükörbe, csókoljuk szájon tükörképünket engesztelésül, szánalomból, így, így, elhalkul 

a csúnya zaj, Gaby finoman a tükörhöz lép, leengedi a karját, a tükörkép ágyékához nyúl, 
gyöngéden 

az üvegre csókol, visszaveszi a fejét, visszanéz, kikacsint, jól csókol, mondja hátra, ez olcsó 
volt, 

mondja a kurfürst, feszülten figyelünk, Gaby az üvegre lehel, vissza, egyre 
szenvedélyesebben csókol, 

lihegve hagyja abba, kicsit görcsben a teste, mintha a belei csavarodnának, túl 

jelképes, mosolyog Gaby elkínzottan, túl jelképes, evvel méltóztatjuk vigasztalni magunkat, 
szeretettel megsimogatja a tükröt, Gaby szédült, mintha részeg volna, szegény Robi, azt ti, 
bogárkáim, el sem tudjátok képzelni, hogy a szegény Robinak mennyi baja, mennyi 
műhelygondja van, 

bizony!, mennyi műhelygond, 


yműhelygond: részegen egy (salétromos) 


falnak dőlve, miközben édes angyalok ál- 


dozatkészen leszopnakc, 


Robi oldalt áll, nézi a főnökét, kopjunk le, anyukám, mondja halkan, 


ytakarodjunkc, 


mondja halkan, 


yszedjük az irhánkc, 


ráugrik a reflektor fehér hernyófénye, Robi diadalittasan mosolyog, Gaby elslisszol, felpörög 
a zene 
is, Robi győztesen kiáltja, 


ytaknyunk-nyálunk egybenx, 


itt vagyok, belévaló vagyok, oké vagyok, bírom magamat, a szemhéja vad zöld, ajka 
korallpiros, nagy, 

zsíros festékdarabok, terebélyes dáma, főként a feje tűnik sokkal nagyobbnak, olyan öreg nő, 
akin 

látszik, tüneményes fiatal lány volt, minden feszül, száj, szemhéj, szemöldök, minden mintha 
fiatal 

volna: de öreg, öregsége botrány, 


yteljes békekörnyezet, békeellátásc, 


kurjantja Robika, nutriadíszes, duplasoros, Patou-kék, könnyű szövetkabát van rajta, 
megfordul, a kabát 

hátul deréktól hiányzik, nincs, a fara meztelen, fekete harisnyakötők kúsznak, kitolja, cikázik, 
rázza, 

fölmerevíti, kicsit terpeszbe áll, így látszik, lába közt hatalmas pamacs műszőr sötétlik, fekete 
erdőség, 

rázza, jaj, anyám, de nagy szája van a maga macskájának, majd lesz a tiednek is olyan, ha 
annyi egeret 

fogott, mint az enyém, röhögünk, csitt, ma jóravaló leszek, ó Henrik, Robi összekulcsolja a 
kezét, nincs 

benne semmi túlzás, hölgyeim s uraim, rövid időre bár, de függesszük föl vígságunkat, 
feledjük, hogy 


itt lehetünk a boldogság e szépecske szigetén, könnyűimmel küszködve megrendült 
bejelentést kell tennem, Veronika, és van önök közt bizton ki ismerte e sugaras, drága lényt, 
tegnap, 

a tapőr Itt kezét a billentyűkre ejti, többen bosszúsan rája néznek, Veronika tegnap 
megnassolta a 

vazelinemet, a legjobban Robinak tetszik, odalép egy szemüveges férfihoz, ön entellektüell?, 
jóuram, 

a férfi vihog, Robi legyint, nyilván Goethe-kutató, látszik a kéjsóvár tekintetén és a remegő 
kezecskéken, onanizáló mozdulatot tesz, nem szokott ínhüvelygyulladással bajlódni?, 
ínhüvely veritas, mondja Robi magamagának, a férfi lába közé markol, esküszöm, kishúsom, 
hogy 

neked csináltam legelőször, Robi eltűnődik, milyen finom szalon-puckód van, kishúsom, 
majd 

szappannyal játszom vele, Robi mintha báboznék, ne törüld az ingedbe, kishúsom, nálam az 
nem 

szokás, ott a tiszta törülköző!, áldassék Goethe neve, milyen kristálytiszta ondód van neked, 
kishúsom, 

milyen szép gyermeked lesz neked, mondd, hogy én mondtam, ellép a vihogó férfitól, 
szalutál, a másik 

kezével megérinti az ágyékát, a nadrágnyílás a katonaember legfontosabb fegyvere, 
röhögünk, a fiúcskák kipirultak, ne vidulj, fiam, láttalak gáláns férfiú a rabló májusi 
fölvonuláson, 

felénk fordul, kit találtam, midőn farkát pucolta az asztalon, melyre szétterített fitymája úgy 
borult, 

mint a spanyolgallér, piszkos tramplik, drága közönségeskéim, itt vagyok újra köztetek, oké 
vagyok, 

folyócskám nem száradt ki még, nem csermely már, nem tiszta vékonka hegyi patak, 
hölgyeim, uraim: 

egy Volga, szün!, maga kis kópé persze szeretne lenni a kujbisevi erőmű, s vajon ki 

nem kópé?, én tocsogok, kishúsom, ne félj, nem megy szálka bele, Robi egy kübliít tart a 
kezében, 

benne félelmetes fekete rongy, mint valami állat, hiába mékap etc., Robi pucfrau 

azonnal, savanykás izzadságszag terjeng, pfuj, munkaszag, mondja Daisy, ez pedig 

a stafirung, mondja Robi, megemeli két roppant kebleit, lássátok, az öröm dombja, hegység, 
mely az 

élvezet völgyét bezárja, kemény, mint a márvány, rózsás, mint a barack, és oly magányos, 
mint a 

dagadó párna, az biztos! , kiáltjuk közbe, megcsörgeti a pléhvödröt, mennyi szerelemélvezés, 
kishúsom, 

mennyi szerelemélvezés egy ilyen ergya lépcsőházban, amelyik rám van bízva, 


ynohiszeny, 


kiáltom, Robi visszanéz, zavarba jövök, vesszőt húzok, pontot teszek mi csak ragozni fogunk 
a végsőkig, az elsőn lakik egy anya a lányával, szeretnék láb alatt lenni, fűzd nyakamba édes 
combjaid, drága özvegy, a lányka: édes; minden áldott reggel tejecskébe ül a kis 

puncijával, Robi egész elérzékenyült, aztán torokból mondja, punciját a tejecskébe!, 
röhögnöm kell, 

mesélje ezt a rigai bélyeggyűjtőknek!, ugyan!, a nagy randa veres farkát belógatja a 

kafirba, Robi hagyja, hadd nevessünk, a kurfürst a térdét csapkodja, van egy rendőrünk is, 
szegény azt 

hitte, homokos vagyok, pedig én a lehető legnormálisabb, lévén leszbikus, ön egy hímringyó, 
ah disznó 

kéjkancsuka!, vágtam vissza, rendőrünk, nagy ház ez, rendszerint őrlődni szokott, ott áll és 
örlődik, 

golyóstollát rágicsálva csóválja fejét, Róbert úr, mondogatja, Róbert úr,ez nem logikus!, Robi 
az ajtó felé int, gyere be, kishúsom, jól fogsz élvezni, ahogy te akarod, egyszer meg 

egy emigráns orosz herceg megállít a lépcsőházban; föltart, mondhatni, továris, ha 
megengedi, mondja, avval egy nyulat húz ki a lábom közül, kedves állat, vigasztal, 

látván megrökönyödésemet; zsemlegombóc, zsemlegombóc, zsemlegombóc, sziszegem az 
arcába, igen, 

igaza van Daisynek, öreg ribanc vagyok én, öreg, de dolgos, megcsörgeti a pléhvödröt, én, 
kishúsom, 

naponta felnyalom, naponta, a lépcsőházat tudniillik, professzor úr! vallja be! maga megint 
Goethére 

gondolt!, disznó! perverz!, a férfi vihog, nyelvemen már fekély, fekély e kéj, kiált Daisy, 
ugyan, 

szívecském, vonja meg Robi a vállát, kilógatja a nyelvét, hosszú, nagy, vörös hús, nézzétek, 
nézzétek, 

uracsok, 


yez a nyelv szégyentelenc, 


minden elmondható rajta, semmi, széttártan előttünk, 


yne legyünk finnyásakc, 


kicsi, no, lenne kedved?, Robi kinyújtott nyelve remeg, önkéntelenül többen is 
kinyújtják a magukét, a kurfürst is, én is, érzem, ahogy szárad a levegőn és egyre nehezebb 
lesz, ez a 


nyelv mindent eltűr, érzéketlen, Bólintgató János, Robi nyög és csúnya hangot csinál, ez a 
nyelv nem 

hajlandó önmagát megérteni vagy nem képes felfogni, ez a nyelv nem állítja önmagát: ez a 
nyelv 

szédült, bódult, mámoros, 


vez a lágy, adakozó, toleráns, ámolító, 


lojális, andalító nyelv, 


ki befogad, bólogat, mosolyog, biztat, überel, kit alig valami hozza ki a sodorból, ki azonban 
hazug, 

fűzőcskéző, képmutató, nyugodtnak mutatja magát, pedig remeg a fölháborodástól, 

merev, súg-búg, meg van hatódva önmagától, mindent elfogad és 

semmit sem tűr el, 


ydadogjunkc, 


trafáljunk mellé, szarva közt a tőgyét, motyogjunk, legyen gombóc a torkunkban, kavics a 
szánkban 
és kő a mellünkön, artikuláljunk szarul, legyünk költőiek, kuss!, 


yigyekezetünket színesítsük egyénilegk, 


ed a nelv kin ad aki a dódokat nevén nevedvén edáltal megnevethető let hatnálhatatlan et tét 
kel tintálni 

med tel dömötködni megmontolni dötöjni kel, Robi pörög, reng az ocsmány műpamacs, 
mutatja: rámás 


picsát visel a babám!, mettel batni, Robika mosolyog, lelkes taps köszönti csitt!, a mi 
nyelvünk ne legyen fegyver, ne legyen égő fáklya, se ne (égő) 
dsida!, 


yanyám, nekem férfi köll, vagy fel- 


gyújtom a házatc, 


bunkós botocskám, szivárgó öl, durva hímvihar, susog Robi, 


ynemlxg, 


nem ellenkezésre vagyunk, hanem állításra! , könyökét a csípejére teszi, ökölbeszorított kezét 
fölfelé 

lóbálva mutatja az állítás-t, röhögünk, de azért ne gondoljuk, hogy olyanok vadunk, vad 
lehetnénk, mint 

a mezői vadvirág, Robikám, nem gondoljuk!, kiált a kurfürst, s ez remek tréfa! , igényeinkből 
akkor se 

engedjük, ha amint folyamatosan csődöt mondunk, mondjunk csődöt, csőd, 


yviselkedjünk siralmasanc, 


megfigyelvén annak rángatódzását, rémült elszükülését, buja kitárulását, szorító és ingerlő 
görcseit és 

indignálódott megráncosodását, csodáld a Rést a rózsa-közben, ó, csak nem?, ytudtomon 
kívül 

reményeket keltettem Önben?x, ó, ah, oh, tán a külvárosokban hamarább alkonyol? állva a 
Luna-parkban remegő vádlikkal? mulassunk? hadd lobogjon a hajunk? egy ordenáré polka? 


használjunk műfaszt, ó, ti dilettók! társunk egy cafka? no-no? lotyócska? könnyű vérű? kevés 
a pénz? 

mi küldjük őtet? de azért alaposan helyben hagyjuk? rúgunk is? mi magunk is meg volnánk, 
tisztelettel, 

erőszakolva? széttúrva? a rézágy sarkához kötöztek, és eleinte még tetszett is a dolog? később 
már 

nem? mér? mindazonáltal volt bennünk ez ügyben valami természetesség?, de mi ez a 
diadalittas 

sóhajozás?, mi ez a vágyakozás és elbűvöltség?, 


vez a halk tombolás?c, 


szelíd szaxofon szól, Robi kacsint, édes úr, legyünk elemünkben, jöjjünk kapóra, ó, 

uram, eressz, kemény a markod s bíz" a mankód, ez rendkívüli, mondhatom, sem atyámnál, 
sőt 

fivéreimnél sem láttam eme többletet, ó, anyám, kérlek anyám, ne rontsd meg gyermekeid!, 
Janókám, 

te már borotválkozol?, azért vagyon a kulcs, forró nyár éjszaka volt, a combok közt mély sötét 
honolt, 

hogy forogjon a zárban, nosza, fölé!, cseléd, szilajon, szegény haskóm más se bántja, csak a 
fűző..., 

drágám, az én testem gyönge, kemény erődtől megrepedne, s miért folyjon vér az éjen, 
melytől annyi 

szépet reméltem, szánj meg engem, légy kegyes, ha kedves lész és nem vad, adok én örömet 
másképp, 


yBéla, fusson ön, férjem mindent tudk, 


kellemes, be kellemes!, belesimogatunk hát a nagy parasztos tőgybe, Röltex Rózsi!, kurjant 
valaki, 

ujjaink remegve fúródnak a húsos emlőkbe, szeretnők marcangolni s tépni őket össze, jaj, a 
borzalmas 

kis ágyú, rózsás batisztinge felhajlott szűz öléről, odanyúl, csalódottan tekint a férfira, mi ez a 
lazaság?, 

bocsásson meg! kérem! kérem!, de miért jött akkor ide? hogy kínozzon! igen! hogy kínozzon, 
de ne 

kínozzon, mert eztet én nem bírom tovább!, hívott a fiatalúr?, hívtam, mint két 
növendékbarom, farod 


két dobja közé szeretném arcom temetni, nagy pompával, aber Bubi, dass muss doch nicht 
sein, 

ilyenkor azután igen közönségesek voltak, a kulcsárnő gyümölcsöt és fűszeres vajat tálalt föl, 
jöjjön 

kelmed lóháton éjjes éjcaka, egy-kettőre odanyúlt a nadrágjához és nevetve kérdezte, mi van 
benne, 

a legény, aki nem volt tökkelütött hülye, nyomban megértette, mit akar a menyecske, a 
dudám, 

Madonna, felelé, mellyel a falubéli lányokat táncoltatom, s halászgatni kezdett huncutul a 
selymes pehellyel benőtt völgyben, ily fürge és kitartó táncos, a dáma oly vitézül kitartott, 
hogy egy nyúl kényelmesen átszaladhatott volna a dereka alatt, bűbájos gyermek! milyen 
félénk és milyen szerény! ó, és gonosz! , no, jöjjön csak, kis vadóc, jöjjön!, 


yszájunkban illatos bételk, 


nézd, mekkora compót fogott az a legény!, erre aztán kezemmel úgy cirógattam egérkémet, 
mint a 

macskák dörgölik össze januárban a farkukat, kapjuk be a horgot!, üljünk fel, felfelti, 
miközben 

az emelkedő árbocon vitorla módjára leng az ing, nyalós természetünk van, nyalkák vagyunk 
egy fügefa 

árnyékában, 


ylegyünk félvilágiak?c, 


holnapra nemzetközivé lesz a félviláhág, ennek okát, kisasszony, a Velencei Kurva 
legendájában 

találhatod meg, olyan ez, másfelől, mintha valaki, aki rühes, este hazajön, lehúzza 
a harisnyáját, és már előre élvezi a vakarózás gyönyöreit, élvezzünk, 


yélvezzünkc, 


élvezzünk, gyere édeskám, piríts rám, ámbrával szagosított selyemruha volna rajtunk, 
fejünkön 

aranysapka, melyet a szüzesség rózsa- és ibolyakoszorúja övezne, a szag vonz öledbe, kedves, 
Óó, az 

ezüstbidé!!!, 


ylopattam a szembenlevő elvtárssal egy bidétc, 


persze a férj levágá a szerető férfiágát, s azt gaz asszonyának alabástrom keblei közé lógatá, 
vagy tán 

tágas fürdejében magát szétterpesztve úszatni kicsinke rabszolgáit lábai között!, no és az 
oroszok! az 

ő kis szerelmi trojkáikkal! nekem legyen mondva! ne mondja már! 


yhot dogc, 


ennyi szörnyűség, ennyi folyós genny, átvérzett géz, ragacsos seb, a legundorítóbbakat s 
visszataszítóbbakat szeretem kötözni, vajha gyomrom éhét is így csillapíthatnám!, s önté 
magvát a 

földre, szent düh, zsidó rüfke, jóétvágyú keresztény középasszony, valóban, Madame, ön 
kockára teszi 

jó hírnevét, a térd a barátság végső állomása, bár aki igazi szűz, elbírja a lökést, a kicsike 
megreszket, 

mintha földrengés rázta volna meg, a bátorság helyébe a szemtelenséget, vagy fordítva, a 
csintalanság 

helyébe a buja turkálást, vagy fordítva, tették, bár nincsen olyan bíbor barack, amely oly 
szelíden és 

gyöngéden hasadt volna, és nincs kicsiny hely, amely oly dús volna, mert mi szellemesebb, 
mint egy 

szépasszony öle?, a borzas valagodról beszélsz, sziszeg közbe Daisy elszántan, szívecském, 
Daisy, te 

úgy vagy, mint a lókupeccel a ló, aki is besózza emez seggét, hogy ez a farkát délcegen 
emelgesse, mosolyog rosszul Robi, Daisy dühösen, dermedten figyeli Robit, aki felsóhajt, 
fátyolosan mondja, ma, Isten segedelmével Mária Ivanovnát végre megbasztam Puskin, 
Vérszopó 

szelindek voltam eddig, oh Natasa, 


ypusztulj gyilkos, hercegi lókötőc, 


szavamra, a jólét savanyú borától bárgyú eszetek még ezt is bevenné, 


ynos ti bűnös, gyarló, condra nép?c, 


mily bátor s merész e hang ma itt, fordulok kedvesen a kurfürsthöz, ajka, mint valami tengeri 
gát, damm, zárja el metszett kristály kis poharát, kétségtelen, mondja, majd tűnődön 
hozzáteszi, a Kéj ítélőszéke előtt mindnyájan egyek vagyunk, apály-dagály a pohárban, a 
fejlődés, 

kedvesem, az egy bonyolult, hullámhegyekkel s völgyekkel tarkított valami, szürcsöl 

a nagy úr, tudod, az a lényegesen fontos, hogy a 


vyhaladásk 


oldalán találjon bennünket sanda bíránk, a Történelem, Robi táncol, s közben mintha figyelne, 
forog, 

vad és obszcén, combján és csupasz farán reng a hús, öreg, töppedt hús, szinte likacsos, mint a 
télvégi, 

kormos, olvadozó hó, ki adhat tanácsot a szerelemben? ki adhat tanácsot, mi jó, mi rossz?, 
hirtelen 

felugrik, szétcsapja lábait, s nyekkenve lemegy spárgába, jaj, kiáltunk föl néhányan, 

Daisy arca aggódó, ez a régi száma, ez a régi, súgja, érkezzünk meg, Robi liheg, a folyót 
híjjuk 

Dunának, a víz folyjék lefelé, a képződményt a lehatárolt területen híjjuk hazánknak, 


ygyűlöllek hazám, bogár lépjen nyitott szemedrecx, 


mondja Daisy egyszerűen, harákoljunk, érezzük otthon magunkat, a himnusznál pattanjunk 
föl, 

hajoljunk meg, nem mozdul, hogy volt!, kiált a magas fiúcska, hogy volt!, Robi olyan, 

mintha nyomorék volna, lábatlan törzs, Daisy segíts!, mondja ez a nyomorék, a 

festékben látszik az öregember, Daisy gyöngéden fölemeli a férfit, még segítgetne, de Robi 
eltuszkolja, 

menj már el előlem, Daisy visszalép, Robi felüvölt, a sötét pamacs a lába közt megrezeg, mint 
fejtetőn 

a haj nagy pofon után, 


ya jó morva anyádatc, 


a zene bejáratottan elhallgat (hisz miért is kéne megfeledkeznünk a kis bárzenekarról?), a 
kurfürstre 

nézünk, a fiúcskák mozdulatlanok, beleizzadtak svejfolt ingjeikbe, Robi kecsesen pukedlizik, 
halkan 

mondja, hát persze, a jó morva anyádat, sziszegjük pirult arcunkba, 


yminden tendencia a határai felé törekszikk, 


te, te, mondogatjuk magunknak, hát a derekad köré tekerem a farkadat, te gennypióca, dehát, 
már 
bocsánat, ilyent nem lehet mondani, hívogató, csalogató, 


yédesgetők, 


dele, dele tak, pitinke tinke, ne félj, dele, dele tak, a rothadt béledet, ne félj, avval 

csak rontasz patkány helyzeteden, te siradék, te állomány, te függvény, te nyahatna, ezt 
üvöltjük 

rettenthetetlenül saját rettenthetetlen arcainkba, hogy volt az elég volt!, kiált közbe ismét a 
fiatalember, 


Robi köp, béjbi, nézem a fiút, nincs zavarban, orrát piszkálja, béjbi, oké, legyenek allűrjeink, 
és 

legyenek azok kéznél, legyünk szeszélyesek, kiszámíthatatlanok, raplisak, legyünk 
megbízhatatlanok, 


yfaxnizzunkk, 


kérdésre hányavetin vállakat vonjunk, és kacagjunk, mint a szél a sztyeppén, legyünk buták, 
buták, 

konokok, fafejűek, ne értsük a csíziót, trappoljunk tahón a cizellákba(n), sértsünk példásan 
érdekeket, , 

ne legyen alternatívánk, nincs választásunk, vagyunk, hogy rogyadna ránk az Eg, oké, béjbi, 


vaz Elrejtett Nyílt Titokc, 


oké, figyelsz, pitinkém? Robi úgy beszél, mint egy eszelős szerető, Daisy arca sötét, 
észreveszi, hogy 

nézem, vállat von, homloka kisimul, akkor tehát óvatosan, tapintatosan, leleményesen és 
főként 

megvesztegető kedvességgel s finomsággal cserkésszük be magunkat, nehogy megneszüljünk, 


yElsőfokú Neszültségk, 


oké, nem neszültünk meg, még csak nem is kapizsgáljuk!, érdeklődés nélkül mérjük végig a 
fickót, aki 

vagyunk, fakó hangon szólítsuk föl magunkat, mennénk abba a pitinke szürke fülkébe be, 
álljunk a 

falhoz, mondjuk (még) szenvtelenül, 


yhodan?, hod hodan?c, 


kérdezzük naivan, és fejecskéinket döntsük jobbra, mintha, itt Robi hangja férfiasra 
brummosodik, 

röhögünk, mintha nővel beszélnénk; bizony, Daisyre néz, jó benyomást tennénk most arra a 
nőre: azt 

gondolná, szeret minket, végigsimítana könnyű kezével fejtetőnkön, mikor pedig fiúcskásan 
ránevetünk, ártatlanul, de szemtelenül, üstökön ragadna, te! te! te!, mondaná szenvedélyesen, 
mi 

örülnénk ennek, a nyakát néznénk, hogy majd tán oda fúrnánk be magunk magunkat forrón, a 
falhoz, 

mutatunk a falra, a falhoz lennénk szívesek, így mondjuk, nem mentegetőzve, de oldottan, 
valamint a kezeket a tarkóra, megint arra a nőre, röhögünk, gondolnánk, kinek hosszú ujjai 
oly igen finoman játszódnának védtelen tarkónkon, mi ez?, édes, suttogna, ujjai 
keresgélnének, 


ymi ez? k, 


csak nem pattanás?, 


yhod?, hod hová?k, 


kérdezzük most már elvből, az utolsó pillanatban, a kezeket, azt föl, mondjuk mérgesen, mert 
minden 

esztelen ellenállás bosszant, fölháborít és gyöngít, gyöngít, gyöngít, oké, egyezzünk bele, nem 
vagyunk 

önmagunk ellensége, kezünk lágyan végigfut magasra emelt karunkon, a hónaljban 
csiklandást várunk, 

de hoppon maradunk, bezzeg, ha hamvas gyerkőcök maradunk, pfuj, te okádék, kiált Daisy, 
magunkon 

kívül fetrengenénk akkor a visszafoghatatlan nevetéstől, botrányosan, erre a sanszra sáncra 
alkalomadtán azért emlékeztessük magunkat, szeretnénk ismét törékenyek lenni, mint az 
özsuták a 

nádasban, 


ypelyhesek és törékenyekc, 


lejjebb az ingzsebeknél elidőzünk, szelíden, bánatosan cicizgetünk, a derékon gyorsan át, 
mintha 

kifutnánk valaminő időből, hogy azután a lábak közt előre keményen, szemérmünket tartsuk a 
markunkban, 


ya markomban vagy örezsemc, 


súgjuk ügyefogyott kedvességgel, fejünket lehajtván látjuk, ahogy kezünk lassan szétnyílik, 
akár a 

virág, enged, visszahúzódik combunk melegébe, botánat, kérdezzük, vajon irdatlan 

gyanús voltam? vagy miért? miért?, hepciásságunk minket bosszant a legjobban, elsőre nem 
válaszolunk, tárgyszerűen jegyezgetünk, azután fáradt, okos tekintetünket a miénkébe fúrjuk, 
és 

csalódottan, mert azt hittük, több eszünk van, válaszolunk, megvannak, édes úr, az indokaink, 
módszereink, megfontolásaink, 


yértünk a szóból foglalkozásunkc, 


majdan lerogyunk egy puha, mély fotelba, és ízlésesen zokogunk — Daisy széket húz közénk, 
annak a 

reményemnek adok kifejezést, nagyúr, hogy pompásan szórakozol, éjcakád derűs, látod, 
törekszünk 

a változatosságra, nálunk az alja nép is kap valamit, felkacag, végtére mink is az vagyunk, és 
kegyelmességed is talán, bízhatom abban, nagyúr, hogy nem orroltál meg?, ha néha, olyan... 
forradalmi 

volt... érted... ez ma hozzátartozik valahogy, ez a kritikai szellem, mindegy, tudod, nagyúr, 
fáradt 

vagyok, szívesen aludnék így az éjben; bocsáss meg a méltatlan szóért, hogy magamról 
beszélek, 


mintha én rendelkeznék időm felett, micsoda vakmerőség!, a kurfürst nevetgél, hirtelen egy 
kezet érzek 

a combomon, durván belemarkol az izmomba, majd mintegy bocsánatot kérve simít körözve 
egyre 

följebb, gombolj ki két gombot, súgja Daisy, kezem útjából az akadály így hárulna 

el röviden örökre, nem merek lenyúlni, Daisy erős ujjai hiába erőlködnek; dobol rajtam, 
lélegzetem 

gyorsul, felugrom, kibotorkálok az utcára, hűvös van, a falnak dőlök, a templom előtt 
társzekerek 

állnak, előttük muraközik, az egyik társzekér mellett fiúk s lányok állnak feltartott kézzel 
terpeszben, 

álljunk terpeszbe!, egy fiúcska rugdossa széjjelebb a lábakat, a talpak nehezen mozdulnak a 
hajnali 

tratuáron, széjjelebb!, kiáltja a fiúcska, hagyjon, kiált egy lány, 


ynosza, noszakg, 


mondja a fiúcska, és rugdossa tovább, dehát nem érti?! , szétszakad a picsám, megijedek, 
látom, a ló 

elöl horkanva fölkapja fejét, visszarontok a helyiségbe, alig hajtom el a nehéz, foltos 
függönyt, egy kar 

ölel át keményen, igen, mondom a szívemben, eljött hát az 


yidőc, 


próbálnék szabadulni és szeretnék ütni, ütni, de nem, a kar nem enged, fölismerem, Daisy az, 
betapasztja a számat, hátrahúz a folyosó felé, látnak, de nem szólnak, elveszi a kezét a szám 
elől, ne csoportosulj, öreg, mondja, akár egy rendőr, állunk egymással szemben, zuhog 

a környezet, kikérem magamnak, mondom, hogy ilyen közelről az arcomba nézz, Daisy vár, 
ölelj meg 

engemet; félek, ez itt, drága, se nem jó, se nem rossz, hanem hideg, elviselhetetlenül hideg, 
kérlek hát, 

ölelj, ölelj, ölelj, még mindig erősen tart, mint egy férfi, ellenfél, apánk, száját a számra teszi, 


yvetemüljünk elk, 


visszakapom a fejem, mint elébb a ló, te dohányzol, mondom halkan, igen, súgja, hideg van, 
rácsap a 

szájával az arcomra, hagyom, csináljon, amit akar, nyelve jó, jó és meleg, karjai meglazulnak, 
most már 

ölel, fogdos, ujja a tarkómon babrál, hosszan csókolózunk, ölelj, te ármányos, leheli a 
fülembe, hirtelen 

ellépek, ököllel az arcába csapok, hátra esik; visszaülök a kurfürsthöz, drágám, a Semmivel 
ölelkezik?, 

mondja?, mondja a kurfürst, kérdezem, mondja még, és bölcs szemeit reám függeszti, pezsgőt 
bontunk, 

sámpány!, Robi jön az asztalok közt, törékeny, öreg férfi megint, leül apamlagra mögénk, a 
meztelenvállú hölgy csókot hajigál neki, megköszöni, Gaby sört hoz neki, hátrafordulok, arca 
ismét 

arannyal van kiverve, 


yszép voltc, 


mondom, és nagyon meg vagyok hatódva, ó, 


yszóra sem érdemesk, 


mondja kedvesen, de, folytatom megrendülten, ez, Robi, nagyon fontos, amit te itt csinálsz, és 
ez 

nagyon szép volt, lehajolok és gyorsan megcsókolom sápadt, májfoltos vén kezét, ekkor 
rámnéz, azt 

mondod, szép volt?, már nem merek bólintani; hogy szép, Robi a sörét nézi, hogy szép, azt 
mondod, 

csóválja a fejét, ó, fiam, dehát mondd meg, mi ez?, arca halott, mi ez?, fiam, mi? mi? 
micsoda?, Daisyt 

látom, hogy a háttérből kukucskál, durcásan mutatja az arcát, valaki elémáll, látsz így?, apa, 
kérdi 

udvariasan, nem, mondom, de nem is nézek; a falnál Daisy azt kérdezte, 


yboldog vagy?c, 


és én azt válaszoltam, boldog. 


Ágnes 


, Die Lage ist hoffnungslos, aber nicht ernst." 


(A helyzet reménytelen, de nem komoly.) 


Élt egyszer egy lektorijelentésíró. Valójában lektorijelentés-fogalmazványírót kellene 
mondanunk, az 

írások ugyanis a Kiadó számára, belső használatra készültek, s noha a 

lektorijelentésíró egyiküket-másikukat megjelentette változtatás nélkül, recenzióként, 
reciként, és a föl nem használtak jó részét is tervezte hasznosítani egy , valamelyest 
összefoglalóbb" jellegű dolgozatban, és amelyiket nem, abban sem volt semmi de semmi 
hevenyészettség vagy vázlatszerű, mindazonáltal az a furcsa nem-hivatalosság, túlzott 
természetesség 

és mindennapiság, ahogy a Kiadóban kezelték és használták ezeket az írásokat, ahol pedig, a 
napi 

robotban, az Írás Szent-sége bizony el-elkallódott, ami föltűnt tehát, az igencsak létezett, az a 
gyakorlatiasság fájdalmasan hívja elő a fogalmazvány szót. Nem volt ez nagy állás, 

de érteni kellett hozzá, és a lektorijelentésíró értett is hozzá; nem esszéket és recenziókat (!) 
írt, nem 

dolgozatokat és nem , töredékeket", hanem , hatékonyan segítette elő a Kiadó 
döntéselőkészítési 

munkálatait", igaz, a maga módján, belerejtve az írásokba a hasznosítás 

szempontjából fölösleges pontosságokat, kis finomságokat, az itt megvalósítható teljességet, 
ami neki, a lektorijelentésírónak, egyszerűen szólva, örömet okozott. 


Az idő tájt, ez tavaly volt, midőn a lektorijelentésíró egyre gyakrabban és egyre véletlenebbül, 
egyre vadabb, hevesebb véletlenszerűséggel találkozott (látta, megleste, követte, feltűnés 
nélkül molesztálta etc.) a város különb-különb pontjain, utcáin, a nagy, vastag, hírhedt 
bulvárokon, a 

kietlen mellékutcákon, az ilyen-olyan tereken, bezárt lacipecsenyések védő árnyékában, a 
mozgólépcsőn vagy egy lépcsőkarfa setét díszeinél, egy tömeg izgékony takarásában, lehúzott 
zsalugáterek mögött és bedeszkázott kirakat deszkaérzékiségében, lakásokban, műtermekben, 
az 

értelmiségi mindennapok és esték színterein — ugyanavval a sörényes nővel, Ágnessel, akkor 
éppen a 

kelet-francia írókkal foglalkozott; szerette őket a dallamosságuk miatt. 


A városban sok fa nőtt, s nem azok a betonrengetegbe bújtatott művi klorofilszigetek, nem 
formatervezett zöld, hanem egyszerű fák, melyek a földből nőttek ki, folyományaképp 

az egy főre jutó városizöldmennyiség terén előkelő helyen álltak az európai 

nagyvárosok között, amit számos színes prospektus és szórólap megemlített, olyik táblázattal, 
olyik 

anélkül, több-kevesebb büszkeséggel, részint profiljuktól, bevallott, illetőleg bevallatlan vagy 
bevallhatatlan céljaiktól, részint a felelős szerkesztő rátermettségétől vagy csak egyszerűen 
vérmérsékletétől függően. 


A lektorijelentésíró a maga részéről a lomberősség, mondhatni, megszállottja 

volt, e szerint, a lomberősség szerint, vette szemügyre és tartotta megfigyelés alatt a város 
fáit, 

lényegében állandóan összehasonlította az , övéivel", azokkal, amelyeket a lakása ablakából 
látott; a 

mérések egész rendszerét dolgozta ki, és ezen szak-értelmén csak a saját fáihoz fűződő 
elfogultsága 

ejthetett foltot, s az ejtett is. 


A Kiadóból igyekezett hazafelé, felmálházva az új olvasópéldányokkal, táskája, mint egy 
duzzadt, 

fekete hurka himbált az egyik kezében, a másikban az új kelet-francia könyv; hideg szél 
bolyongott az 

utcákon. Ugyan márciusban, ami a lomberősséget illeti, egyik fa olyan, mint a másik — az 
avatatlan 

szemlélőnek. Mert már a csupaszokon is lehet látni, a hideg, szürke, fagyott ágacskákon, hogy 
mit 

remélhetni majdan tőlük. Az övéi közül egy vad, friss vadgesztenye volt az azévi favorit, 
melynek 


csenevész ágacskái között most még gond nélkül átlátott a szemben levő házsorra, ahol, vele 
egymagasságban, idős házaspár lakott, akik állandóan reparáltak valamit, és a 
lektorijelentésíró minden 

egyes, még, hogy úgy mondjuk, időben kilesett mozdulatnak, például hogy lefestették az 
ajtókereteket, 

különösen örült, gondolva a várható kapitális lomberősségre. Az asszony alig látott 

már, egy ízben találkozott velük az utcán, vastag és nehéz szemüveg mögül hunyorgott, sőt 
fehér botot 

is tartott a kezében; fagyiztak, mint két diák, csoszogtak. 


A lektorijelentésíró ügyetlenül topogott a terhével. Bent azt hallotta, nyílt itt a közelben egy 
jópofa 

kis kávéház. , Tudja, olyan, mintha még a... na most mondjon nekem egy nevet... ülne ott, 
hitelben 

nyilván." , Musil", válaszolta a lektorijelentésíró. A szerkesztőnő selyeminge hátul, a hát 
közepén 

kigombolódott; lebegett, fodrozódott a két szél, s a lektorijelentésíró alaposan belenézett, míg 
a nő a köteteket kereste a polcon. , Musil, nutriadíszes, duplasoros, 

Patou-kék, könnyű szövetkabátban, mely hátul deréktól hiányzik, nincs, a fara 

meztelen, fekete harisnyakötők kúsznak, kitolja, cikázik, rázza, fölmerevíti, kicsit terpeszbe 
áll, így 

látszik, lába közt hatalmas pamacs műszőr sötétlik, fekete erdőség, rázza, jaj, anyám, de nagy 
szája van 

a maga macskájának, majd lesz a tiednek is olyan, ha annyi egeret fogott, mint az enyém, 
Musil." , Maga nem gondolja, hogy egy szoba olyan hülye könyvespolc 

nélkül?" , Begomboljam?", kérdezte a lektorijelentésíró a hajladozástól gondterhelt 
szerkesztőnőt. A 

fehér, puha, enyhén elhízott, szalonnás háton, mely a lektorijelentésírót bizonyos Fruzsinára 
emlékeztette, szemölcs is volt (tanyázott) vagy anyajegy, valami efféle. Szerette a 
szerkesztőnőt, mert 

az nem hazudott; pedig gyávácskának látszott, és az is volt, főként önmagával szemben, s ez a 
lektorijelentésírót, afféle fogatlan prókátorként, roppant bosszantotta. Sajnálta is 

kicsit. , Maga milyen gonosz! Mért nem hagyja azt a szegény Musilt 

békén?!" 


Arra pontosan emlékezett, hogy a kávéház egy nagy forradalmárról vagy filológusról 
elnevezett 

mellékutcában van, de hogy a kettő közül melyik, arra nem emlékezett pontosan, így, 

egy sűrűn felállványozott ház előtt, a bizonytalanságból fakadó agresszív szívélyességgel 
kérdezett meg 

két lánykát az utca végett. A lányok haja veresre volt föstve, a vállukat vonogatták, miközben 
bravúros 

rágógumigömböket fúttak, amik aztán, csudás külsejüknek ellentmondóan, utálatosan 
elpukkantak. 


, Nem tudjuk, mit akarsz, dagikám", mondta a magasabbik. Cseresnyés ajaka 

van, állapította meg a lektorijelentésíró. , Mármost akkor forradalmár vagy filológus?", 
kérdezte a 

kisebbik. Összenevettek, , nyilván a mindennapok forradalmiságára gondol a pasas". , A 
Nouvelle 

Cuisine valódi revolúcióvá vált a francia hagyományoktól gúzsbakötött és terrorizált 
európai konyhában. Le a nehéz szószokkal, le a keresettséggel! Éljenek a természetes ízek! 
Éljen a főtt 

karotta!? — ezt olvasta nemrég. Nem szerette az Új Konyhát, meglehet, tán csak 
balszerencséje volt, 

és a revolúció perclovagjaival hozta össze az éhség, nyegle, fiatal, hatalomvágyó, mámoros 
szakácskákkal, akik még azt a legelemibb fáradságot sem vették, hogy legalább azt ismerjék, 
amit 

elvetnek. Az ő kezükben a friss lendület, az ízek eredete és eredetisége iránti lelkesültség, 
mely mért 

ne lehetett volna kíméletlen is akár a felpöffeszkedett, tocsogó tradíciókkal szemben, az ő 
kezükben 

ez arisztokratikus látványszakácskodássá fajult, a fiatal sztárok csak különbözni kívántak, 
ízről és vendégről úriember nem beszél, tartották, és a főtt krumplira 

vízszerű spárgafejeket hánytak szemforgatón. , A Nouvelle Cuisine megbukott, halott", 
lehetett olvasni 

egyre több szakértő tollából, és a lektorijelentésírónak nem volt érkezése egy döglött 
oroszlánba 

rugdosni, inkább azt remélte, őszintén, hogy azért ezek után nem lehet majd a régi módon 
főzni. Az alkotóműhelyeknek nem szabad elszakadniok a valóságtól, hallotta (hallgatózta) 
a Kiadóban, ahogy ment a folyosón; az észt irodalom legdinamikusabb fejlődő ága: a 
novellisztika. 


A lányok még nevettek, nevetésükben nem volt semmi kedv, se jó, se rossz, 

inkább valami összefogás, összefogódzás, bár talán nem védekezés és nem támadás, midőn 
odalépett 

hozzájuk, mintegy a lektorijelentésíró vaskos háta mögül, egy szőke, vékony nő, Ágnes, lóden 
pelerinje 

bágyadtan lebegett. , Csajok, küldjetek egy kis kánikulát a végére", szájában cigaretta billent, 
orcája 

idegesen, szippantásra készen remegett. A nő miután tüzet kapott tüzet fogott, elszáguldott, a 
lányok pedig úgy sétáltak (kis pukkanásokkal) tovább, mintha a lektorijelentésíró ott sem lett 
volna. 


Ez volt az első találkozás. A lektorijelentésíró ingerülten gondolt Ágnes beszédére, erre a 
túlságosan is keresett ál-szlengre, mindenesetre hosszasan foglalkozott a nővel. Ön 
kétségbeesett, merész és vonzó asszony, ezt kellett volna mondania. Menjen a fenébe. Az 
állványok tövében törmelék terült el, egy homokbuckába rézsút meszes talicska állt 

bele. A lektorijelentésíró halovány, összetöppedt kutyaszart is regisztrált. Hideg volt, mégis 
megizzadt. 


Eszébe jutott az utca neve, egy forradalmáré, de már elszállt a kedve, egyébként sem 

tudta pontosan, hol az utca. Az egyik sokatígérő, ezt még az elmúlt szezonból tudta, 

fácska törzsére papírt tűztek. Olvasta: KEDVESEIM! A SZÉL ODANYOM BENNÜNKET 
ANYÁNYI FELHŐKARCOLÓINK TÖVÉHEZ, SEM ARCUNK, SEM SZÍVÜNK FÖL! 
(BARÁTAIM) A sorok között ugyanavval az írással még ez állt: HÚGAIM, NŐVÉREIM, 
FIVÉREIM, NE FÉLJETEK. , Jó, nem félek", mondta a lektorijelentésíró a szívében. 


Asztala fölött, néhány Klee-reprodukció közt kockás papírlap függött: EGYESSZÁM 
HARMADIK — , , , I 
SZEMELYBEN ÍROK, ETTŐL BIZTONSAGBAN ERZEM MAGAM, AZT REMELEM, 
HOGY 

NEM HALOK MEG OLYAN HAMAR. A végére filccel nagyobbacska pontot tett 

— bármikor fel tudta magában idézni az akkori dühöt —, pontot, mely sötéten átütött a papíron 
(amit 

sajnált, mert minden szabad papírfelületet, melyre nem lehetett írni, sajnált). 

Edesanyja, aki időről időre átjött a város másik feléből, és viharos segítő készségével napokra 
feldúlta 

a férfi életét, de legalábbis az életmenetét, többször kérte, vegye le. 


, Féltelek, fiam. Miért kell ilyeneket írni." 


Az életre vonatkozó tanácsokat, a tapasztalatból leszűrt maximákat az anya rendesen a 
búcsúzáskor szokta kapkodva fölmondani, többnyire a tükör előtt, rúzsozás közben. 

, Legalább a 

fiókban tartanád", s kérlelve a lektorijelentésíróra nézett, aki látta, ahogy az asszony, két szó 
közt, titokban, megfeszítette az ajkát. , Csinos vagy", mondta az édesanyja, , de megint van 
egy kis fölösleg rajtad." Homlokon csókolta a fiát; kinyitotta a retiküljét, szemlét tartott, majd 
anélkül, 

hogy fölemelte volna a fejét, szinte a táskába bele mondta: , Te mióta szereted ennyire Klee- 
t9" 


A rádió magazinműsorában arról folyt a vita, hogy milyen színű szeme volt Bartóknak; ifjú 
Bartók 

Bélának több ízben a leghatározottabban föl kellett emelnie a szavát megvédendő a valóságot 
az 

emlékezők személyes szempontból esetleg érthető és, úgymond, megbocsátható torzításaitól, 
apjának 

szeme barna volt, nem pedig metsző kék, ahogy talán hihetnők. — 


A lektorijelentésíró édesanyja lakásában, a mindég is üzemen kívül levő kandallóban, 
melyben a 

legkülönfélébb kacatok vannak titokzatos rendetlenségben behányva, talált egy régi, 
elsötétedett fotót; 

amely egy fiatal nőt ábrázolt, aki a válla felett kacéran visszapillantott. 


, Kacéran?! Fiam, te hülye vagy, vagy egészen zöldfülű." , Nem vagyok zöldfülű", vágta rá a 
lektorijelentésíró. , Rendben, akkor: hülye", bólintott az édesanya, aki szívesen tudta magát 
egy 

logikus elmének", egy logikus elmének, , akiből azonban, ho-hó, nem hiányozik a 
specifikusan női, a melegség másszóval". 


, Nem látod, hogy szinte vonyít a fájdalomtól, fiam?! Olyan buta vagy, hisz ez 
egy kétségbeesett, merész és vonzó asszony." 


A lektorijelentésíró forgatgatta a rajzlapra erősített képet. BUDAPESTPÁRIZS, ez volt ráírva, 
a 

hátuljára meg néhány szám, és egy rejtélyes, izgató vagy nem is tudja milyen följegyzés: 
NAGYON 

SZÉP, BARNA ÉLMÉNY. , Dagerrotíp-e vagy sem?" A nő válla 

hegyesen fölfelé bökött, a finom és vékonynak tetsző ruha ráncokat vetve hullott alá, a 
háttérben, 

kiszámítottan, ugyanígy egy műtermi függöny; a túl-vállon szőrme lógott. 


, Milyen állat ez?" , Ezüstróka, nyilván." 


A nő derekától lefelé a kép el volt roncsolva, az erős és következetes ceruzavonalak egész 
elsötétítették itt a fotót. , Az előtérből is háttér lett", mondta félhangosan a lektorijelentésíró, 
és arra 

gondolt kajánkodva, hogy megvolt nyilván a jóoka ennek a firkálásnak, valamit 
eltüntethettek. A nő meztelen volt például; ez jóok. 


, Mi ez?", kérdezte édesanyját. , Látod, megpenészesedett, s hogy ne terjedjen a baj tovább, 
ceruzával levakarták." , Kicsoda?" , Tudom én?!" — A lektorijelentésíró édesanyja 

beleiben lakozott a halál. Ezt a kezelőorvosa fogalmazta így: , Öregem, anyád beleiben a halál 
lakozik." A lektorijelentésíró tehát tudta ezt, de azt nem tudta, édesanyja tudja-e ezt, és a 
kezelőorvostól sem merte megkérdezni, minthogy félt tőle. , Öregem, anyád siethetne 


a meghalással", mondta bólogatva az orvos, s mikor ő dermedten ránézett, mint egy színész, 
még azt 

mondta: , Nem kell úgy megijedni, én egy cinikus voltaire-iánus vagyok." , Értem", bólintott 
sértetten 

a lektorijelentésíró. Ha ránézett a fényképre, ezt gondolta: , Úgy érzem, mintha ezer év óta 
ismerném", 

és kellemetlen érzése támadt. , A halált is akarni kell." 


A kelet-franciákban, így gondolta a lektorijelentésíró, van valami furcsa, idegesítő törekvés a 
személyességre, mintha megnyugtatná őket, hogy valami megtörtént (meg is történt); neki, 
öszintén 

szólva, nincs nagy bizodalma az író iránt, ha esküdözéssel fog hozzá a dolgához, mondván, 
apámanyámtűzbeégjen, ez így igaz; őt ez az igazság nem érdekli, s kicsit szamárnak tartja azt 
az írót, 

aki így lenézi az olvasóját, vagy ha nem nézi le, antul rosszabb. Őt a történet igaza csak a 
történeten 

belül érdekli. — , Amikor tehát arról beszélek, hogy mindaz, amit előadok, velem megtörtént, 
nem a 

hamis jóindulatra ácsingózom, hanem, remélve, hogy a történet igaz, arra az érdekességre 
hívnám föl 

a figyelmet, hogy olykor igaz történetek megtörténnek. Inkább csak úgy, a reménytől 
függetlenül, ahogy egy ötlábú borjúról is szót ejtünk." Dallamos. 


Kóstolgatta a kelet-francia könyvét. Talán arról szól, mit jelent utazni, helyet 

változtatni? Minthogy a kelet-franciák nem úgy utaznak, ahogy hajdan Turgenyev 

kóricált Európában (egyszerűen: szoknyák után) — újabban a lektorijelentésíró sokat gondolt 
Turgenyevre -—, a kelet-francúzt pedig (úgy tűnik; ezt biztosan nem tudhatja: senki) a (vagy 
egy) 

négyhatalmi egyezmény finom és indirekt kijátszásával meghívták vendégprofesszornak egy 
messzi, 

nagy városba, az ezzel kapcsolatos , kulturált bonyodalmak" láthatólag élénk visszhangot 
vertek a 

kolléga érzékeny lelkében. Persze a kelet-franciák, írja a kelet-francia, tüzesvérű, nyalka nép, 
s noha 

, a művész hazája a nagy világ, azért a művész igazán csak hazájában lehet boldog, és mindig 
vissza-visszavágyik abba a hegyes-völgyes szép országba, hol csengő-bongó anyanyelve édes 
danája 

mellett ringott bölcsője". 


Bekérették a kelet-franciát az elöljáróságra, ott a rangjának és a helyzetének megfelelő 
előzékenységgel és tisztelettel viselkedtek vele, — bőrét, írja, roppant füves térségek levegője 
és az ott 


hömpölygő folyók vize edzette —, mindazonáltal a hivatalos személyek, főként pedig az 
alacsony, 

villogó szemű irodavezető artikulációja, ez a kissé éneklő, közönséges mód, a szavak 
édeskés tili-tolija, ez az elvetemült, pelyhes és törékeny, léprecsaló, etető, bepalizó, lágy, 
adakozó, 

toleráns, ámolító, lojális, andalító nyelv, ez a nyálas, fraternizáló közösségiség, melyet a kis 
ember 

föltűnően forszírozott, amely részint és főként kirekesztés volt, részint és következésképp 
irónia, 

mindez, figyelembe véve a definiált erőviszonyokat — amelyek az auktor javára szóltak —, 
nyilvánvaló 

fenyegetést tartalmazott. (A nyelv mint egyenruha, a nyelv mint kitüntetés, a nyelv mint 
paroli, mint 

vállap, mint érdemérem, mint partizán, mint hősi halott, mint szegénke rehabilitált, mint 
icipici mind 

megette.) Minthogy a kelet-francia csöndes, de bűntudatos köszönésére a gőgös és élveteg 
titkárnő nem 

válaszolt, hacsak nem tekintjük válasznak azt, hogy combjai elváltak egymástól, , láttam, 
barátim! 

láttam", s kezét tüzes, vad macskájára tette, rögvest benyitott az irodavezetőhöz, akit így 
meglepett, 

szalonnázás közben lepte meg. 


Ollálá, drága ser barátom, lássa, hát így reámtör, fortélyos fickó, sebaj, de 

legalább látja, hogy a magamfajta kis hivatalnok, hogy fogyasztja szűkes, ám ízletes 
reggelijét, nézze, 

abárolt szalonna, kenyér, jó kelet-franc abárolt szalonna, jó kelet-franc kenyér, búzánk, kell-e 
mondanom, világhírű, és tegyem hozzá, jó kelet-franc hivatal, mert ne feledkezzünk erről 
meg, 

egyébként szagolja csak meg, valódi, valódi jó abárolás, ó, édes úr, bocsánat, elfeledkeztem, 
maga már finnyás, és higgye el, igaza van, ne, valóban, ne mentegetőzzék, 

igaza van, ha fintorog, ma már minden szinten szinte mindenütt, ó, most találtam ki, 

a minőségé immár a vezető hang, no persze az abárolt szalonna végül is ízlés dolga, 

tudja, tudja én leginkább, lehalkítom a hangom, leginkább friss zöld hagymával kedvelem, 
ZÖD 

HAGYMÁVAL, főleg hogy úgy ropog, ért engem!, csak lássa, betiltották az 

irodákban a hagymát, mondván, büdös!, büdös, drága barátom, hát ez az! ez az, 

amiben igazat adok magának, oly jól megértem, mert kérdem én, előfordulhatna-e, hogy egy 
francia, 

millpardon, látja, nem vagyok begyepesedve, e házban tán méltóbb volna, ollala, 
nyugat-franciát mondani, nos, hogy egy francia a sajtra azt mondja, büdös, tudniillik, 

ezt még hozzá kell tennem: negative, de tessék!, nekünk a hagyma, a mi hagymánk 

büdös, és akkor, ugye, mi itt bent csudálkozunk, ha keresik a nemzeti karaktert, és 
csudálkozunk, hogy 

ím a maga szájaszélét i5 undor fodrozza, de nem, igazán, megértem, 

ha, ez tán érthető, személyesen nem örülök is igazán neki, megértem, hogy hiába 
mondanám magának, a lényegesen fontos az az, hogy a HALADÁS oldalán találjon sanda 
bíránk, a 


Történelem, úgy, úgy, de most már lássuk, miből élünk, a szalonnázásra egyébiránt a 
mozgalomban 

szoktam rá, ott, bizony, ott, NOSZA, higgye el, a maga esete nem kis gond nekünk, nézze, én, 
személy szerint, már rég azt mondtam volna, tudja, mit mondtam volna, dehát ez egy 
intézmény, mégha oly kóceráj is, mint a miénk, mert aztán ennél nagyobb kócerájt keresve 
sem találna, 

jaj, pedig mennyit töröm a fejem, még szalonnázás közben is töröm, hogyan lehetne, 
valahogy hogyan lehetne, mégiscsak egy intézmény, ahol forsriftok vannak satöbbi, 

és még azt sem mondhatnám, hogy evvel nem értenék egyet... ezt egy leendő porosznak, 
ollala, nem 

kell magyaráznom, tudom, hogy nem érv, tudom, tudom, tudom, de eszembe jutott, és azért, 
mégis, 

tudja, mindenesetre nem árt, hogy eszembe jutott, azt maga el sem tudja képzelni, vagy ha a 
szomszédos osztályra. . . nohiszen nem is folytatom, tudja azt maga nagyon jól!, én 
egyébként őszintén biztatnám magát, ezek olyan kérdések, melyeket körön belülről nem lehet 
igazán 

tisztességesen megválaszolni, minthogy a határokra vonatkoznak, és azok, per def., nem 
érhetők el... 

ó, mennyire meg fogok öregedni, megbocsát, magának persze nincs titkárnője, nem 

is tudja, milyen szerencsés ember, megfigyelte már?, hogy itt az irodában valahogy olyan 
lógós a nők 

melle, férfiak vagyunk, olyan szomorúan lógálnak, mért van ez?, maga nyilván 

szokott ilyeneken gondolkodni, gondolja, ez is a mi hibánk volna?! TE J Ó ISTEN, 

ha így belegondolok, mi minden nyomhatná a lelkünket, ne higgye, hogy ezt mi nem 
tudjuk, sőt, nálunknál jobban nem tudja senki, talán, talán, talán ez volna a záloga 

a fejlődésnek, hja, az önismeret, tudja, a főnököm, ha már nagyon rossz a kedvünk, de ez 
maradjon 

köztünk, vagy szabadszombat előtt, behívat, kibontjuk az iszákunkat, bánatosan 
szalonnázunk, és 

tudományos alapon azon tűnődünk, hogy melyik titkárnőnek hány ceruzás a melle, 

ért engem! megbocsát, nohát, informálva vagyok épp most, annál jobb, barátom, látja, 

a haladás feltartóztathatatlan, mégha ilyen méltatlan szolgái vannak is, aminő, nem, ne 
vigasztaljon, jómagam volnék, noha bocsásson meg, egy befejező kérdést, 

mondja, de ne válaszoljon, ha nem akar, mondja, nincsen magában valami, de, tényleg, ha 
nem akar, 

akkor ne, valami ontológiai derű? — A lektorijelentésíró súlyos szótárt vett elő, hogy 
megnézze, mi az az iszák, és ércesen káromolta a kelet-franciákat. 


AZ ÚTIPAPÍROK ÁTADÁSA IS ILYEN FENYEGETŐN FOLYT. PÉLDÁUL: 


, TESSÉK PARANCSOLNI, URAM." 


Vannak bizony, léteznek ezek a kényes, váratlan és valamiképpen illetéktelen 

márciusi napok, midőn úgy ömlik a városra a meleg, mint mondjuk a láva vagy más fenyegető 
anyag, 

miközben azonban a lomberősségek tetemes része nullás: mezítelen, vékony, szürke ágacskák 
szabdalják az osztott város osztatlan égboltját. A lektorijelentésíró lelkéhez közel álltak ezek a 
különc 

ajándéknapok, az időtlenségnek ezen kissé harsány követei, csak éppen fizikailag nem bírta 
őket. 


A lektorijelentésíró ugyanis nagy darab, kövér ember volt, igazi kövér, és nem 

olyan valaki, aki meghízott. ÉN ÚGY VAGYOK KÖVÉR, AHOGY A HOLD EZÜSTÖS. 
Szuszogott, 

izzadt, zihált, szinte görgette magát, s tudta, ez gusztustalan; gyakorlottan vette észre az 
emberek — embertársai — szemében az enyhe undort, amely, tapasztalta, 

könnyen váltott át részvétbe. Mindkettőt becsülte. 


Voltak azonban, ritkán, napok, amikor e sok test erő volt és nagyság, csak úgy zúdult át a 
városon, 

csak udvariasságból használta a hidakat s tapintatból érte talpa mindegyre a földet, 
ilyenkor mondották a szerkesztőségi titkárnők, kicsit félénken és kuncogva: , De szép nagy 
mafla 

ember." Ő meg, érezve magában a fölös erőt rögvest aránytalan lett, kicsit fennhéjázó, 
tervezni kezdte, 

hogy felhagy a lektorijelentésfogalmazványírással, ezért utóbb mindig szégyellte magát, 
minthogy nagyon szerette a lektorijelentésfogalmazványírást, és érteni is csak ehhez értett, 
felhagy vele, és valami elsődlegesbe fog, kezdetben inkább , valamelyest 

összefoglalóbb" jellegű esszéket írna, talán Bataille modorában, ez jó átvezető lehetne a 
regényhez, hisz 

ehhöz a testhez mi más műfaj volna is választható, a regényírók mind korpulensek, 

a jobbak persze, vagy nem is; ilyenkor minden nő pillantását kihívónak érezte, és azt így is 
válaszolta 

meg, KISASSZONY, HOGY ÉN ÖNT HOGY LÉGBŐL KAPNÁM, mindeközben valóban 
rengeteg 

jelet kapott a nők köréből, ha például sorban állt, a patikában gyógyszerért 

édesanyjának, vagy valamelyik túlméretezett nevesincs üzletben, ahol a 
fogamzásgátlótablettától a 

csecsemőtejig minden kapható, ő ez utóbbiért, pult alól, egy volt osztálytársa anyjának 
jóvoltából, és 

a sorban mondjuk valaki előtte állt fehér szoknyában, amely feszesen fölfeküdt a nő 

farán, akkor szinte biztosra vehető, hogy ő látta, amint a nő megfeszíti és elernyeszti a 
farizmait, integet, mondta vidáman a lektorijelentésíró a szívében, a két halom feszesen 
összeugrott, görcs a torokban, aztán elterjeszkedett, mint a nyugalom maga. — Bárhogy is 
igyekezett 


a férfi, bármennyire halogatta is édesanyja soros és köteles látogatását, nem tudta a lakásból 
vagy 

magából a nyomokat eltüntetni. , Benőhetne már a fejed, fiam." A lektorijelentésíró mit 
csinálhatna, 

hallgat és eszeget. , És miért mindig ezek az alkalmi nők?!" A mondatokat izgatottan 
elválasztotta egymástól az asszony. , Miért nem vagy egyszer már végre szerelmes?" 

, Ezméltatlan hozzád!" , És miért mind tepsiarcú?" (Rejtély, ezt honnét veszi.) Édesanyja 
lassan 

elveszíti a fejét, , DE HÁT MILYEN ÉLET EZ", emeli föl a hangját, s hogy ő erre még 
mindig nem 

mozdul, majszol tovább, vagy ami még rosszabb, bánatosan felpillant, édesanyja finom, 
illetve ahogy 

öregedik egyre inkább finomkodó arca eltorzul, rikácsolva üvölti: , És egyébként is, 
fogyjál le!!!" 


A lektorijelentésíró enyhén hajlottan járt, ez volt az ő udvariassága; vállai 

begörbültek, mintha girhes volna, és a fejét kicsit előrenyújtotta, mintha támasztékot keresne 
tetemes 

állának. Az ingeit rendszerint kívül hordta, KIVING, reggelente ugyan korrektül betűrte, de 
azután az 

viharos gyorsasággal, elszakadván a nagy szalonnás, és egyébként újra-meg újra 

egymástól alig különböző, de mégis mindig finoman változó, változékony pörsenésektől 
elborított 

deréktól, kilobogott a nadrágból! Szerette a nagy mintás, színes darabokat, többnyire 
pörkölt szélű lyukakkal a közepén (esti mámoros cigarettázások bünhődése). Arrafelé minden 
has. Leülésekkor érezte, hogy széjjelebb ment; ha a kövérek kötelező derűjéről hallott, erről 
a primitív otrombaságról, a hátsójára kellett gondolnia, e hatalmas borzas valagra, valagi tájra, 
melybe 

valóban, mint karosszékbe süppedhetett bele — önmagába. De evvel azután vége is a test 
bókjainak! 

Legföljebb még a tréfálkozások; olvasta, hogy a bögyös — mellben derék — Jane Mansfield 
úgy tudott 

zuhanyozni, hogy a lábfeje száraz maradt: hát ő is! Sőt: még a töke is száraz marad; 
meglehet, vélhetőleg, a Jane Mansfieldé is... Persze ő, perverz szakbarbár, a maga részéről 
inkább azt 

nézné végig szívörömmel, ahogy Katharine Mansfield zuhanyoznék. Virginia Woolf 
kezelné a zuhanyzó csapjait, a gyors csapmozdulat! , hideg, meleg, forró, hullámokban, 
selymes, fonnyadt, szájában szivar, s őrült az, aki nem retteg tőle. 


A lektorijelentésíró kedvetlenül látta e meleg időtlen napon, hogy más is gusztustalan, az 
emberek 

nehezen tűrték egymást, , egymást és ennenmagokat". Ó, de mennyire másodrendű, mellékes, 
elhanyagolható, alárendelt, jelentéktelen, közepes, semmitmondó, érdektelen, elenyésző, 
semleges, 

közömbös, tárgytalan és időszerűtlen, üres, lapos, hiábavaló, hasztalan, céltalan, lakatlan, 
tartalmatlan, 


élettelen, kietlen, kiürült, kopár, letarolt, sívó, fenyér, beesett, csupasz, nyomott, vérszegény, 
terméketlen, kilátástalan, fölösleges, puszta, egyhangú, vigasztalan, szomorú, örömtelen, 
lélektelen, 

rideg, szeles, nyomorúságos, horpadt volt most mindez. A lektorijelentésíró követett valakit, 
egy 

bizonyos sörényes valakit, aki gyors, lebegő ballonkabátban vagy a pelerinben szinte röpült az 
ilyen-olyan járdákon. 


Noha lemenvén a nap azonnal hűvös lett, a lektorijelentésíró úgy határozott, kiül egy 
kávéház teraszára, minthogy az élelmes kávéháztulajdonosok vagy azok megbízottai 

vagy a bérlők vagy azok megbízottai sietve kiszórtak mindenütt néhány széket s ernyőt. Így is 
tett. 

Hosszasan tologatta a fehér vasszéket, míg eltalálta a megfelelő helyet, a hasának kellett a tér, 
újra meg 

újra elcsodálkozott, hogy a kövérség ilyen: gyakorlati. (Például az alsógatyái: hogy 

annyi anyag van bennük!) Az embereket megfogta a nap: kipirult arccal, kabátkáikat fázósan 
magukon 

összehúzva nyüzsögtek a város főkirakatsétálóutcáján, mely úgy feküdt rá a városra, 

mint egy gyönyörű, fölékszerezett órjáshernyó, ein Wurm. — A lektorijelentésíró nem 
helyeselte a nyáriidőszámítást! Nem volna szabad az embernek ilyet csinálnia! 

Hogy az órákat... csak így... ide-oda. Félt ettől. Tavaly egy ideig még 

visszaszámolta, hogy valójában mennyi. Megivott egy korsó sört, és nézte a szürkületben az 
autók és 

emberek folyamszerű hömpölygését. Úgy érezte, az ujjbegyén érzékeli a várost, 

kedvtelve nézdegéli a sétálókat, ha meg sétálna, az üldögélőket. Kicsit hamis mindez, de jó. 


ÉLEK, suttogta magának, majd fizetett. Nem olcsó hely. 


Azt, hogy Ágnest Ágnesnak hívják, férje van, ki a keresztségben a Tamás nevet nyerte el s két 
gyermekük, és hogy a nő egy fantaszta, értse a lektorijelentésíró, ahogy akarja, a 
lektorijelentésíró 

Fruzsinától tudta meg, a Kiadó műszaki osztályán dolgozó grafikusnőtől, aki egy híres francia 
festő 

babája vagy felesége volt egy ideig, ezt a kapcsolat komolysága miatt nem lehetett pontosan 
megállapítani, azonban a nő otthagyta a festőt, aki, úgymond, ha nem nyomta 1s el, ha annál 
finomabb 

volt is, hogy a férfitársadalom erőszakosságát személyesen érvényre juttassa, de , nem 
segítette elő 

Fruzsina egyéniségének a kibontakozását", amennyiben csak a magáéval törődött igazán; 
Fruzsina rendesen férfi kalapban és zakóban járt s többnyire szürke selyemingekben, 


melyeknek gombjait rosszul vagy sehogysem gombolván, a hasa minduntalan 

ki-kilátszott, mely fehér volt feltűnően, mint a keletlen tészta, s így puha is, mégis a 
lektorijelentésíró 

folyamatosan nagy odaadással gondolt erre az elkényeztetett haskóra; Fruzsina 

egyszer mezítelenül nyitott neki ajtót, pedig nem tudhatta, hogy a lektorijelentésíró lesz az 
(kliséket 

kellett hisztérikus gyorsasággal megmutatni , valakinek a műszakról" — azóta is szívesen 
röhög ezen: ahogy szállítja a KLISÉKET), lehetett volna egy idegen is, illetve a 
lektorijelentésíró lévén idegen, egy kényelmetlenül közeli valaki — kérdezhetnők, ön egy 
kényelmetlenül közeli valaki? —, csurgott a nőről a víz, teste gyöngyösen hajladozott, 

, Szervusz", 

mondta avval a természetességgel, amely mindenkit elbűvölt volna, de a lektorijelentésírót 
inkább kissé 

megbotránkoztatta, félénken megbotránkoztatta, , olvass addig", mondta még 

Fruzsina, és ment vissza a fürdőszobába, a parkett tocsogott a víztől, nagy, sötét, félelmetes 
alakú 

lábnyomok maradtak utána, és a lektorijelentésíró jócskán bosszankodott önnönmagán, hogy 
olyas 

izgatottsággal itta az idegen mezítelen női test ajándéklátványát, miként egy 

gimnazista — de ez már régebben volt. 


A Kiadóban időnként megőrültek (érdemes volna egyszer e rohamok szabályszerűségeit 
kifürkészni) és napirendre tűzték A FEGYELMIHATÉKONYSÁGERŐSÖDÉS FOKOZÁSA 
és az 

IRODALMIMINŐSÉGMUNKA FELTÉTELJAVÍTÁSA meg más szokásosan hazug és 
frappáns 

jelszavak kampányát, s ilyenkor napokig percnyi pontossággal kellett bejárni, s minthogy a 
lektorijelentésíró magát szabad ember-nek definiálta — a szokásos megkötésekkel -, ezért ezt 
módfelett utálta. 


De nemcsak utálta, ezt jelszó ide, jelszó oda: meg kell adni. , Csak nem fogom parányi 
percekre 

bízni magam és népem", idézte maga sem tudja honnét, és már hajnalok hajnalán nekiindult, 
hogy 

semmiesetre se késsék el: a korai buszjáratok egészen különös képződmények, a konkrét busz 
megjelenése szinte váratlan, van benne valami ajándékszetű, az utas kicsit úgy érezheti, 
megfogta — 

aznap — az isten lábát. (A kampányszám növelésével persze csökken a költői elem: hajnal 
hasad, recseg.) A lektorijelentésíró szokása szerint legelébb a nőket nézte, még érezni vélte 
rajtuk, mindegyikőjükön, az ágy langy melegét, ezt fogdosással gondolta ellenőrizhetni. 
Azután a 

kifestések! Olyan furcsa, természetellenes ilyen korán egy kifogástalan make up! Miképpen 
lehet valami ennyire fölösleges? Látta a színes anyagok 

fénylő zsírosságát az arcokon; rúzs és köd, púder és szellő: nehéz. És a sok futás! S főként a 
zihálás 


utána, amit kíméletlenül ki lehet hallgatni! De hiába volt e sok néki szóló apróság, nem 
vetekedhetett 

a buszsofőrök lehetőségeivel, azokra irigykedhetett, oly heves cinkosság fűzte őket e nőkhöz, 
fölülmúlhatatlan reménytelenül; láthatóan ismerték egymást, gyönyörű fölületesen, ismerték 
egymás 

gyöngéit, a sarkokat, ahol egyik fél például méltányosan átvághat a bozótoson vagy sem, 
illetőleg 

biztatóan fékezhet vagy sem, tudták, miben számíthatnak reálisan egymásra és hol 

kezdődik a kicsit már feszélyező áldozatok sora; ilyenkor a lektorijelentésíró úgy érezte 
magát, mint 

aki úgy odacsöppent, és gyermekes bosszúból az arcok reggeli puffadtságát figyelte, 

főként a szemek körüli álomdagadást, melyről alig hihetni, hogy magától lelohad; 

néha versenyeztette őket: vajon melyik mikorra lohad le?! 


, Fruzsinka, neked úgy látom, lelohadt." A lektorijelentésíró ezt kedvességnek szánta, a 
reggeli 

kávé előtti bénaságában, de a nő úgy válaszolt — , le, az hétszáz" —, hogy a lektorijelentésíró 
kicsit 

megneszült. Olykor a hétvégét (szombat estétől vasárnap délig) Fruzsinánál töltötte, s noha 
indokaik 

közt fő helyen , a mondott időszakban egyedül levéstől való viszolygásuk" szerepelt, a 
gyakorlati alapot 

éppen az adta, hogy kölcsönös tapintattal nem fenyegették egymást avval, amit egyszerűen, 
mostanság, 

magánynak szoktunk nevezni. A szerkesztőnőnek, Klárának, eltekintve attól, hogy csúnya, 
ezért sem 

lehettek sanszai, , rá volt írva, szegényre". , Én azt szeretem tebenned, hogy szerelemélvezés 
közben nem zavar -— tégedet — a hasad" — Fruzsina részéről ez volt a legmélyebb vallomás 
kettejük közt, és ez jó volt így. 


A LEKTORIJELENTÉSÍRÓ GYORSAN A KÖNYVÉBE TEMETKEZETT. A kelet- 
franciának 

be kellett illeszkednie ajándékul kapott városa élénk kulturális életébe, ez volt az egyetlen 
feladata, a 

megkötés, azt kérték tőle, hogy legyen egy színfolt a palettán, és ő ezt felelőtlen 
szívélyességgel 

páváskodva elfogadta. Hamar érezte, hogy nem turista, hanem egy enyhén 

gyökértelen odavalósi, és gyors, igazságtalan ítéletekkel akarta lakhatóvá tenni (belakni) új 
helyét, ahol 

széles utcákon sivít a szél, az égbolt állandóan ólmosszürke, és a falak tövében fal van; 
minden áron 

néven akarta nevezni a környéket, ahol van, ehhez persze ahhoz kellett volna szó, ahonnét 
jött, s ha 

eddig nem talált, miért talált volna épp akkor, midőn épp eljött, s 

a fejebúbjáig töltekezett az idegen szavakkal. A lektorijelentésíró jót mulatott ezen a kissé 
Zavaros 


circulus vitiosus-félén. A kelet-francia kezdetben eljárt mindenféle estélyekre s fogadásokra, 
amelyeknek akkor szezonja volt, s ott, hogy, hogy nem, két alkalommal is ledisznózta 
majonézes 

borsóval (mindkétszer majonézes borsóval) Günter Grasst; a híres író legyintett, úgy tett, 
mintha nem 

történt volna semmi, bocsánat, Böll úr, mondta zavartan a kelet-francia, és — a kelet-franciák 
szalmaláng természetének megfelelően — első vak dühében arra gondolt, hogyan lehet egy író 
szociáldemokrata, a Grass pucerájszámlája persze meg sem fordult a fejében, de a hideg, 
aszpikos 

disznózna le a szíve szerint majonézes borsóval?, rövid tűnődés után Turgenyev mellett 
döntött, 

akkoriban néhány ügyben Turgenyev mellett döntött, csak utazgatna a mester után, s olykor: 
zsupsz, 

majdan elfogódottan szedegetné a szemeket a gojzervarrott cipőről, ha létezett már; számára a 
könyvekben , feltáruló világ" legalább olyan valóságos volt, mint az, amit, mondjuk, az utcán 
látott 

(sőt, ami az életteliséget illeti. ..), s nem talált, igaz, nem is keresett, semmi komoly 

okot arra, hogy e fölfogást megváltoztassa; a szakmájából adódó olvasáskényszer sem hozott 
fordulatot. 

A lektorijelentésíró úgy olvasott, mint egy gyerek. — De azért a margóra olykor jeleket tett: 
fölhasználásra. 


Ekkor Fruzsina reggeli ügyetlenségében levert egy mappát, a lektorijelentésíró 

— ingerülten, mint egy férj — fölkapta a fejét, a mappából fényképek hulltak ki, azonos méretű 
portrék, a lektorijelentésíró rémülten látta, konstatálta, hogy az egyik fotóról Ágnes néz rá, 
NAGYON SZÉP BARNA ÉLMÉNY, villant az agyába, de még mielőtt akár csak 
felkiálthatott volna, 

egy beszökkenő szellő, a huzat, néhány képet, azt is, kilibbentett, illetve kilibbentette 

az ablakon. A lektorijelentésíró felugrott, kinézett, a lapok szálldostak a többemeletnyi 
mélységben. 

, Jaj", mondta. Fruzsina értetlenül, bávatagon figyelte az ide-oda ugrándozó, hajladozó férfit. 
Hat 

rejtőzködő nádszál", nevetett Fruzsina, de a lektorijelentésíró akkor már száguldott lefelé a 
lépcsőkön, 

leérve elírás: leírva előbb nem tudta, hol is van, de mikor már tudta, fotókat akkor sem talált. 
Megizzadt. 


, Ki ez a nő?", kérdezte Fruzsinát, mintha az valamiben hibás volna. Minthogy azonban épp az 
tűnt el, amiről beszéltek, nehezen értettek szót. Fruzsina gunyoros szeretettel nézdegette a 
lektorijelentésíró hebehurgya izgatottságát; aki azután nehézkesen beszélni kezdett arról a 
lényről, aki 

betölti mostanában a lelkét, valahogy azonban nem álltak kezére a mondatok, az elején 
például 


elfelejtette mondani, hogy nőről van szó, ezt később hangsúlyozta, de akkor viszont eszébe 
jutott, hogy 

ez nyilván magától értődő, és ha ő ezt kiemeli, az azt jelentené, mintha számára nem volna az, 
kérte 

tehát Fruzsinát, vegye úgy, mintha ezt nem mondta volna, nem mintha nem volna igaz, éppen 
ellenkezőleg, Fruzsina hallgatott; a lektorijelentésíró azután úgy vélte, túlságosan az 
általánosságban maradt, egy profán megváltásról, illetve annak esélyéről értekezett, mely 
képesnek 

látszik benne szenvedélyt ébreszteni, s csak szenvedélyből, valódi önmagunk 
felkorbácsolásából 

születhetik valami, nem, inkább konkrétabban, földhözragadtabban kell beszélnie, egy hús- 
vér, 

loboncos hajú, szőke, vékony, kabátos nőről, de Ágnes arcát alig sikerült maga elé idéznie, 
sokkal 

inkább a két rágógumizó lánykáét, így hát azokról beszélt, és Fruzsina szerint elképzelhető-e 
ebben a 

korban, amit ő 15—16-nak saccolt, hogy a lányokon az a felesleg, melyet ő megállapítani 
gondolt, hogy 

az a BABY-SPECK? 


Elkészült a kávé. A lektorijelentésíró szuszogott, forgolódott, minden túl kicsi volt és rossz 
helyütt, kövérségét megint hibának, romlásnak, romlékonyságnak érzékelte. Fruzsina 
kedvetlenül 

hallgatta a heves és érzékletes leírást a cikázó nőről, aki úgy vonzza — mostanság — a 
lektorijelentésírót. 

, Ágnes", mondta aztán, mint akinek nehezére esik a beszéd, , így hívják, Ágnes". Fruzsina 
úgy beszélt, 

ahogy azok az egyneműek szoktak egymásról, akik ezen azonosságban valaminő küzdelmes 
tényt 

látnak, enyhe rosszindulattal tehát és rögvest az efölött érzett lelkiismeretfurdalást is csatolva. 
, Nálunk 

külsőzik." Mert ez az Ágnes az egyik legjobb előzékes, borítót a főnök nem bíz rá, 

de előzékben megbízható és gyors. , Előzékben verhetetlen", mondta sunyin Fruzsina. 


A lektorijelentésíró nem kutakodott tovább, elfogyott a mersze, hanem délután 

a szokásos kedves otrombaságával körüludvarolta Klárát; a szerkesztőnő már be volt csípve 
(szalonspicc), Edit-napot tartottak, és nem tudni miért, a Kiadóban az Edit-napot tavasszal 
tartották; 

midőn a lektorijelentésíró a Kiadóhoz került volt: ez már így volt. (És valahogy ennek nem is 
igen 

lehetett utánamenni. . . ) 


Amilyen veszélyes volt a szerkesztőnő ivottsága — gátlásosan levetkezte 


gátlásait, aránytalan lett, követelődző, harsány, feszélyező, ízléstelen —, olyannyira 
hasznosnak is 

bizonyult: a nagyszájú, kárörvendő locsogás; a lektorijelentésírónak természetesen állandóan 
résen 

kellett lennie, , nehogy a fuldokló magával rántsa". A vész nem is maradt el. 


Bóléspohárral kezükben kerengtek az egybenyitott irodahelyiségekben, a bólé Móczár híres 
receptje szerint készült, igen, a szerkesztőnő már várta, tévedés ne essék, nem vágyta, hogy a 
lektorijelentésíró mikor esik bele ebbe a savanyú mézesbödönbe, túl sok volt itt már a 
veszély, nem is 

hibáztatja a lektorijelentésírót, egyfelől Fruzsina, tudjuk, másfelől Móczár, tudjuk szintén, bár 
még két 

ilyen válogatott kelepce mellett sem világos előtte, mivel operál ez a nő, mi az, 

amivel operál, merthogy mindenkit magára csábít, az látnivaló, csak nézni kell, egyfelől egy 
oltári nagy 

kurva, másfelől, mit mondjak, egy szent, valami kerámiákat is csinál, ahová úgy 
zarándokolnak, akár 

egy feminista Godot-hoz, a lektorijelentésíró itt orrot fújt harákolva, egyébként, hogy értse, 
akonstelláció úgy kezdődött, hogy ő visszautasította Móczárt, erről nem akar részletesebben 
szólni, legyen elég annyi, hogy Móczár nem megbízható valaki, Ágnes férje Tamás, 
szobrász, még a gimiből, diákszerelem, de mikor Fruzsina otthagyta a francia festőt, 

mert az nem segítette az egyénisége kibontakozását, Ágnesékhez költözött, meglepetésre, és 
nem 

Móczárhoz, akinek a szeretője, Torockó Anna, A SZÉP TOROCKÓ ANNA, Ludwignak, a 
galériásnak 

a felesége, aki galériás halálosan szerelmes Ágnesba, és még jó is, mert el tudná adni az 
Ágnes dolgait 

vagy a Tamáséit, ekkor kezdett Ágnes, Fruzsinával, átjárni a város túloldalára találkozni egy 
kelet-francia fiúcskával, aki a reggeli géppel érkezett és tisztesség ne essék szólván a 
bujálkodás után 

az estéli géppel röppent vissza — nagy város ez, nagy, kompakt város -, ez illett, egy kelet- 
francúz 

szerető, egy balos egyetemista lányhoz, aki volt Ágnes, csak éppen, egészen pontosan 

nem tudni kitől, terhes lett, Fruzsina vitte a SAAB COMBI-jával Hollandiába, mert ott sokkal 
egyszerűbb vagy csak olcsóbb, és állítólag csak úgy kiszippantják, már-már kellemes 
bizsergés, no nem mintha ő ki akarná próbálni, ha érti a lektorijelentésíró, hogy mire 
gondol, ettől kezdve Ágnes és Fruzsina úgy éltek, mint a nővérek, szegény Tamás, áldott jó 
fiú, és áldott tehetség, a munkájában keresett menedéket, megszállottként építgette finom 
szobrait, attól fogva festi le őket feketével vagy fehérrel, ezt most nem tudná konkrétan 
megmondani, pedig fontos, csak az egyik színnel értelmes az akció, és gyümölcsládába teszi a 
műveket, egy mű, egy gyümölcsösláda, és oly ravaszul van 

egybeaplikálva, hogy ha valaki kinyitná a ládát, megnézendő a szobrot, a szobor darabjaira 
esnék, 

állítólag Ágnes napokig zokogott, mikor ez kiderült, és tetejébe a gyümölcsösládák 
megőrizték a szagukat, például szilva vagy starking, jaj, szegény Tamás, a galériás, 

Ludwig, őszerinte csak hogy megalázza a másikat, szag szerint fizet-ne, mert Tamás nem ad 
el semmit, 


de állítólag Ágnes, hogy őt fogja gazdaságilag Ludwig felkarolni, mindenesetre viszonyuk 
Fruzsinával 
immár korántsem felhőtlen, ám erről tán Móczár kollégánkat kéne megkérdezni. 


, LÉNA ELTŰNT EGY HAJNALON", dúdolta mosolyogva mellettük Móczár, kezében a 
maga 

keverte bólé, a másik szobába ment, ahol megkezdődött a ruhacsere. A 

lektorijelentésíró szerette Móczárt; az a hír járta róla — az a kis gonoszka —, hogy 

húszéves korában írt egy jó regényt, ám azt lefoglalta a rendőrség, Móczár újraírta, 

szinte szóról szóra, mert a memóriája: félelmetes, természetesen megjelent, de a 

regény nem lett jó. Most művelődéstörténész, nagy fölkészültségű, finom ember. Szeretője-e 
vajon 

Fruzsina Móczárnak vagy akár fordítva? 


A lektorijelentésírót nagyon érdekelte a ruhacsere, sokszor elképzelte, ahogy a Kiadó női 
állanak 

a halom ruhán, és húzgálnak egy fekete halásznadrágot, vagy ahogy szaporán csereberélik 
magukon a különféle verziókat; ha a szerkesztőnő 

visszaért, harsányan szokta volt lobogtatni a szerzeményt, és mindig úgy fogalmazott, mintha 
ez valami 

közös diadal volna. , Lássa, szereztünk egy réklit." Kedve lett volna mondani: , Lássa, 
szereztünk egy trippert." De elhessegette, mint alantast. A fekete halásznadrágok útját 
mindazonáltal 

mohón követte. 


Móczárt Fruzsina becsempészte, igazán irigyelte ezért. Képzelje csak el egyébként, egyszer 
Ágnes, 

kvázi nem hivatalosan bejött egy ilyenre. És mivel jött be? A lektorijelentésíró nem fogja 
kitalálni, 

ahhoz ő túlságosan is úri ember. Egy bugyival, bizony. Ennek a nőnek úgy látszik falrahányt 
borsó a 

legelemibb higiénia. EGY PIROS BUGYI. Nem is talált gazdára; Ágnes nevetve kínálta 
azután, dehát 

gyerekek, ez egy értékes darab, maga Jenő viselte. Fülledt batiszt, gyerekek! Nevettek, már 
amennyire 

kedvük volt, Jenő, a táncparkett ördöge! (Akkor a baloldali áramlatok apálya volt 

soron.) 


Klára egyre többet kapaszkodott meg a lektorijelentésíró nagy, húsos karjaiba. , Jöjjön el 
vacsorára", mondta a szerkesztőnő, , lépjünk le", és cinkosan hunyorgott. , Jó, majd 
megbeszéljük", 


válaszolta a lektorijelentésíró kitérően. De aztán mégis elment, ettől a nő ijedten kijózanodott. 
A 

spanyolok a kedvenceim. De ez egy portugál különlegesség. Egészen egyszerű emberek is 
eszik." Evés közben a szerkesztőnő megint berúgott. A lektorijelentésíró oldalt az asztal alatt 
látta, ahogy kiereszkedett a nő hasa; amikor a nő felállt, hogy lemezt cseréljen, émelyedve 
vette észre, 

hogy a barna (!) halásznadrág bevág a szerkesztőnő lelógó, lappadt fenekébe, s abban ott 
vattát sejtett. , Ez volna az a híres PINABÚ?", kérdezte a nő, látván a lektorijelentésíró 
fancsali képét. 


KEDVESEIM, EGY IDŐRE ELTÁVOZTAM KÖRÖTÖKBŐL EGY GYÖNYÖRŰ 
ORSZÁGBA, 

AHOVÁ SAJNA NEM VIHETLEK TITEKET MAGAMMAL. AZ ÜZLET ZÁRVA LESZ. 
DRÁGÁIM, SOKAT GONDOLOK RÁTOK, PEDIG AZON A VIDÉKEN, AHOVÁ 
KÉSZÜLÖK, 

AKKORA SAJTOK NŐNEK, MINT A SEGGEM. 


LE A FALLOKRATÁKKAL, ABZUG FERENC JÓSKA, ÉLJEN A SZABAD ÉLET! 
DRÁGÁIM: ÖLJÉTEK MEG A KURVA FÉLELMET! ÖLJÉTEK MEG ŐT, 


A lektorijelentésíró kicsit megijedt, nem számított erre a cédulára, melyet — láthatóan sebtiben 
— a kerámiaműhely kirakatüvegére ragasztottak. Vesszővel végződik, vesszővel 

végződik, mondogatta a szívében. A műhelyt már mondhatni jól ismerte, körben a terjengő 
homályban 

szinte láthatatlan edényeket, a félig nyitott ajtón függő örökké pecsétes, mészfoltos, szürke, 
fakó kezeslábast (mely olyan volt, mint egy nagyon sovány ember), hátul a korongot, a 
hatalmas falendkerékkel, ismerte a padlat változatos piszkosságát, ezt a tárgyszerű, így 
rokonszenves 

mocskot, az agyagfecniket, e puha, félhalott állatszerűségeket, a hulladékfákat és mindenféle 
rongyokat, 

és ismerte, de hiába, a piros festékes öreg padon sorakozó tárgyakat, mert látván őket újra 
elakadt a 

lélegzete, miként mindig, ha látta őket. 


A lektorijelentésíró a fejét egészen közel vitte az üveghez, a halántékánál 

tenyerével eltorlaszolta a fény útját. A kíváncsiság itt eleve fölületesség. Bizarr, 
szeszélyes, meghatározhatatlan színű agyagfelületek hajladoztak, egymásba hulltak és 
elváltak 

egymástól, önmagukba hulltak és elváltak önmaguktól; mintha egyik darab sem lett volna 
azonos 


önmagával, de a tény nem volt ily szépelgő vagy pszichéző, sokkal kézenfekvőbb, 
fénytelenebb, 

savanyúbb; a helyzet az, hogy nem volt mondható semelyik tárgyra sem, hogy az az, 

mert az nemcsak az, hanem a másik is, ha, mert épp erről volna szó, volna másik, mert az, a 
másik, ez 

is, ha volna ez, mert ez is kevesebb s több annál, amit az elébb, most, úgy hívtunk, ez. 


Eszébe jutott a kelet-francia, azt írja: Lehet, hogy helyzetünkben nincs reális más 

lehetőség, de ettől még az, ami van, az, ami. — Az talán csak eldönthető, hogy a szabadságról 
vagy az öncsalás változatairól beszélünk? Teljesen megfertőz ez a kelet-francia! Mit 
foglalkozik ez 

annyit a szabadsággal?! A fazekak szabadsága? A fazekak nyíltsága? A nyílt fazék: más 
szóval: a lyukas fazék? Semmi hatalmat senkinek? 


A lektorijelentésíró érezte, nézik, elemelte a fejét az üvegtől, homlokát meglegyintette egy 
fuvallat, izzadt, hirtelen nagyot dobbant a szíve — utoljára az egyetemi vizsgáikor érzett ilyet, 
illetve 

még egyszer később, mikor fölbontotta édesanyja egy levelét, amelyről azt gyanította, hogy 
egy férfitól 

kapott volt, valóban, bár a levél, különösen pedig a föltételezett kapcsolat jellegét 
egyértelműen megállapítani nem bírta, ami bosszantotta, úgy érezte: ez butaság —, a két 
gyerek állt ott, 

Ágnes két gyermeke, egy lány és a fiúcska, aki, midőn a lektorijelentésíró tenyerét még 
mindig 

ellenzőként a halántékánál tartva feléjük fordult, hangosan fölnevetett, és a férfira mutogatva 
kiáltozott: 


, Néd, néd, Jitka, mint a lovatka, ojan mint a lovatka!" A lányka is kuncogni kezdett, kezét a 
szája 

elé kapta, miközben másik kezével igyekezett a kisfiút elhallgattatni, , arcán a lyukat 
betapasztani, 

ahonnét a szó jön". A lektorijelentésíró a kezét úgy tartotta, ahogy addig, mintha süket volna: 
a szeme. 

, Haddál békén", tiltakozott a kisfiú. 


, Légy elnéző, édes úr", mondotta a kisleány, , öcsém ő, kit rövid habozás után a Károly névre 
kereszteltek, s jóllehet, hidd meg, értelmes és érzékeny lélek, koráról megfeledkezni 
méltánytalan 

volna, mely kor ugyan bízvást nevezhető édeninek, mindazonáltal tulajdonosa a társas 
érintkezés terén 

talán parlagi még." A lektorijelentésírónak akkortájt kellett utánanéznie a parlagi 


jelentésének, parlagon tenyésző növény, pusztán környezeti hatásra kialakult (háziállatfajta), 
parlagi 

sas: zömök testű, barnás tollazatú, rövid farkú sas (aguila heliaca), vidékiesen durva, 
műveletlen személy, megnyilatkozás, -as mn rég vál Nyers (modorú). A lektorijelentésíró 
csak most vette le a kezeit, a hirtelen fénytől könny szökött a szemébe. 


, Látom, retinád gyöngécskén bírja a napot; csudálni nem csudálom, e hirtelen tavaszi áradás 
igen 

félrevezető... Pedig amúgy, látjuk, kitartó vagy." A gyerekek összenevettek. , Bizony, 
felötlött bennünk, hogy tán a titkos kamarilla embere lennél. Nincsenek előítéleteink 

a szakmákkal szemben, hidd el, meghitt otthonunkban, akár van lehallgató szerkezet ott, akár 
nincs, 

tégedet soha nem neveztünk rohadt spiclinek, büdös patkánynak, nem, hanem tudod hogy? 
VAKONDOKCSENDŐRNEK; azt hiszem, ez nem sértő, főként, hogy nem tudunk rólad 
semmit, csak 

kedves szokásodat, hogy leselkedel. Egyébiránt magam is zavartságot mutatok, semmi esetre 
sem 

szeretnék, ezt kérlek, értsd meg, a koromnál idősebbnek látszani!! Nevem: Jitka. S roppant 
boldog 

volnék, ha te, édes úr, a Péter névre hallgatnál." A lektorijelentésíró könnyes szemét 
nyomogatta, úgy érezte, piros színű a szeme, csúnya piros. , Ha kedved úgy hajlik, választ 
kénytetni 

sehogysem akarnék, ne válaszolj, érzem magam is, kicsinyég rádrontottunk. Nem mondom, 
szedd össze 

magad, nem sértelek föltételezvén, meglepődtél. Van még időnk. Bár jókor legyen mondva, 
mind e 

kockás papír, mind a boltocska belső titkos szépségei föl látszanak tégedet dúlni. Ez melletted 
szól, ha 

megüthetek ily hangot. S akkor még nem is beszéltünk arról, ki amott közelg, anyánkról." 


A park elhagyatott hintái és fortélyos — és fortélyosan üres — mászóka építményei közt vékony 
nő 

közeledett apró, kapkodó léptekkel; hosszú viseltes ballon volt rajta, mely meg-meglebbent, 
mint egy 

abrosz. Jitka halkan megszólalt, úgy, mint ki nem akarná a látványt és élvezetet elrontani. 

, Anyánk a 

nyílt utcákon s tereken, és másutt is, ahol színpadnak nevezhető a keletkezett tér, 
gondolhatunk a 

gigászi angol csepűrágó bon-mot-Jára, s valamiképpen az időjárás is illő, ballonban jár, 
ezekben a 

csüggesztően hosszú, vitatható tisztaságú, bő férfi lebernyegekben; minthogy ennek, mint 
ismeretes, 

olyan balos az image-ja. Valójában, nem mintha az önmagában retrográd volna, a 

lóden pelerin az, amiért él-hal. Van is egy darabunk, tegyem hozzá: pepita béléssel." 


, Te nadon kövéé vad", mondta a kisfiú a lektorijelentésírónak, aki növekvő zavarral 
pillantgatott 

Ágnes felé. , Akkora a potakod, mint a vilád." És mint aki tart ettől a világ-i pocaktól, 
átölelte Jitka combját, a lányhoz bújt, aki megsimogatta a fiúcska kobakját. , Vaclav, maga 


egy 
buta ember", ezen megint nevettek. 


A lektorijelentésíró nem várta meg, míg Ágnes odaér, udvariasan elköszönt a gyerekektől, és 
sietve elment. ,,O, édes úr." 


Van kísértés. 


A lektorijelentésíró nem tudta, mi történt vele, hogy történt-e egyáltalán vele valami, de úgy 
érezte, 

megszokott élete megbillent, az a, megengedi, kissé savanykás biztonság és bizonyosság, amit 
reggelente érezhetett — főként ha az előtte fekvő napi munkájára gondolt —, az odalett; ha nem 
csúszott 

is ki a lába alól a talaj, mert csúszásról, ilyen határozott valamiről nem volt szó, 

mintha állandóan álomban járt volna, kedvenc hasonlata szerint mézben, nem tudta eldönteni, 
micsoda 

az, ami történik, micsoda az, ami valóságos; ha az asztalához lépett, és kotorászott a papírjai 
közt, örült 

és félt, hogy így ki van szolgáltatva a környezetének. Mi lesz ebből? — Kezét az 

asztalra terítvén érezte a papír mozdulásait, a papírszélek veszélyes éleit! A kiserkenő vér 
szeszélyes 

foltokat hagy; maszatolni. Úgy nyúlt szegény kelet-francia könyvéért, mintha az tehetne 
valamiről, úgy, 

mint annakidején nyúltak a Majakovszkij, vagyis hát a lírai én útleveléért! Ez a folytonos 
odaülés! S ez a rohadt fegyelmezettsége, amit olyannyira értékelnie kell magában! Nohiszen. 
Felelőtlenül lapozgatott a könyvben, megnézte a , végét", hogy van , kifuttatva", de az utolsó 
mondatot, 

mint csemegét tartogatta még, már jegyzeteket is csinált, folytak hát az átkozott előkészületi 
munkálatok, melyek , amennyire fölöslegesnek tetszenek, olyannyira 

nélkülözhetetlenek", átugrott részeket, visszalapozott és újra olvasott, úgy járkált a könyvben, 
mint egy 

üregben -— lyukat (odút) akarok ütni a természetben -—, a hasát vakargatta, azután hirtelen, egy 
egyszerű 

utcaleírásnál meg hogy hideg van, de jól el voltak találva az arányok, hirtelen könny futotta el 
a szemét. 


Vagy csak a böjti szelek? A lektorijelentésíró próbálta kinevetni magát, és Móczárra gondolt, 
aki még 

a Marlene Dietrich filmeken is sír, így tehát Móczárt nevette ki; amikor erre rájött, rögtön, jót 
nevetett 

magán. 


Jutalmul megnézte az utolsó mondatot: SZÍVÜNK NEHÉZ, MINT A GAFFIOT-LEXIKON; 
jó, 
szívünk nehéz, mint a Gaffiot-lexikon, dallamos. 


Úgy érezte magát, mint Rilke Berlinben, aki úgy érezte magát, mint egy rossz diák, aki 
mindenről 

lemarad, és a szamárpadból végül is már föl sem fogja, mi történik a táblánál. Ha 
betoppant az édesanyja, most hálásan fogadta, mert hirtelen ürügyek garmadáját látta anyjával 
együtt 

beköszönteni, a hála düh és bosszankodás alakjában öltött testet, hiszen hogyan is lehetne a 
teendők, 

az életteendők végére járni, ha állandóan az édesanyja szaporodó öreggondjaival kell 
foglalkoznia (mióta megözvegyült, rohamosan öregszik), az új szemüveg 

körüli bonyodalmakkal, a burjánzó visszerekkel, az arcon megjelenő furcsa új foltokkal, 
mondhatni bízvást: anyajegyek, valamint a magányossággal is, szintén. , Egyedül vagyok, 
fiam, 

nagyon egyedül", mondta az édesanyja, mintha a harmadik felvonásban járnának, kevéssel a 
csúcspont előtt, , és aki egyedül van, az öreg, márpedig én nem vagyok öreg", és harciasan 
nézett a lektorijelentésíróra. , Szép vagy", válaszolta az őszintén és kitérőn, mert igenis 
öregedőnek 

látta édesanyját; aki továbbra is vadul figyelt, majd lemondóan legyintett. , A logikai 
finomságokhoz 

továbbra sincs sok érzéked. Egyébként is neked mindent a szádba kell rágni. Néha olyan 
durvának érzi 

magát az ember melletted — az anyja már kiabált —, melletted mindent ki kell mondani, meg 
kell 

fogalmazni, a foglalkozásod is micsoda?!, micsoda tapintatlan dolog mindent ezekbe a 
mondatokba 

gyömöszködni, és le is fogyhatnál egy kicsit!" 


, Mit akar, édesanyám?" Az anya nagy levegőt vett, hogy uralkodjék magán, majd mégsem 
uralkodott magán. , Istenem, de buta vagy, buta, buta, hát nem érted?!, s kirohant a szobából. 


A lektorijelentésíró az asztalához ült, hogy folytassa az előkészületeket, s noha 
az utóbbi napok alváshányadosa megnyugtató képet nyújtott, a papírokra dőlve mély, nehéz 
álomba 


zuhant! ELNYOMTA A BUZGÓSÁG. Időnként felriadt, édes és keserű nyál csorrant a szája 
szegletében; úgy érezte, mintha mézből emelné föl ilyenkor a fejét, a mézet átsüti a nap, 
ragyog, 

ragyog, ragyog, mint az arany, de/és benne egy lassan kapálódzó százlábú; örült, 

hogy mindig újra el bírt aludni. 


Midőn felébredt, már este volt, setét, ezen az új, istentelen nyári idő szerint és ellenére is. Arra 
gondolt, hogy félelemből aludt el, berezelésből; a szervezete védekezik: így hiszi. Gyűrödött 
ébredésünkből ne engedjünk egy jottányit sem. ELÍRÁS: GYŰRŐDÖTT ÉLETÜNKBŐL NE 
ENGEDJÜNK EGY JOTTÁNYIT SEM. Szemben az öreg házaspár vacsorázott, elfelejtették 
elhúzni 

a függönyt, a férfi kiabálni látszott. A lektorijelentésíró a halogató alvással nem ért sokat, 
mihelyst 

magához tért, élesen, izgatottan és olyan erős szorongással, melyet eddig még sosem érzett, de 
legalábbis nem emlékezett ilyenre, gondolt Ágnesra és mindarra, ami az asszonnyal 
kapcsolatosnak 

tetszett. Vajon mi történt azóta? Ott-e még a cédula? És mi volna, ha egyszer odamenne? 
Odamenne 

és megállna pontosan ott. .. Úgy gondolt a térre a kerámia-műhely előtt, mint valami 
örvényre, amely 

magába szippanthatja. Ingerülten kirohant a konyhába. És mit jelent ez? És mennyi az én 
személyes 

felelősségem? Kivel történik majd minden? Ki az? Nem lenne jobb adott esetben rettegni? 
Vagy ne fedjük föl ilyen nyíltan? — Túlságosan izgatott, állapította meg a lektorijelentésíró, 
amit szíve szerint fáradtságnak nevez, és túlságosan feltöltve a nap használhatatlan 
törmelékével, amit 

szíve szerint csalódásnak nevez. 


A fridzsideren kis kockás lapot talált. FIAM, NE DOLGOZZ ANNYIT. MÉGISCSAK 
NEVETSÉGES, HOGY DÉLUTÁN ALUSZKÁLSZ, MINT EGY NYUGDÍJAS. AZ 
EMBER 

VIGYÁZZON MAGÁRA, TARTSA MAGÁT TISZTELETBEN. EGY MELLET 
ELVITTEM, A 

KRUMPLISALÁTÁRA TEGYÉL FÓLIÁT, MINDENT BEBÜDÖSÍT. NÉZTELEK, 
AHOGY 

ALUDTÁL, BÁR TUDOM, HOGY UTÁLOD. DE VEDD TUDOMÁSUL, HOGY ÉN 
VAGYOK AZ 

ANYÁD, ÉS AZT TESZEK, AMIT AKAROK. - ALVÁSOD KÖZBEN ÚGY LÁTTAM, 
HOGY AZ 

IGAZSÁG AZ, HOGY SEM NEM FOGYTÁL, SEM NEM HÍZTÁL. (KETTŐS 
TAGADÁSAIMAT 

TŐLED ÖRÖKÖLTEM, FIAM. EZT KRITIKÁNAK SZÁNTAM.) — CSÓKOLLAK, MAJD 
TELEFONOZOM, KICSIT ROSSZUL ÉRZEM MAGAM. 


A lektorijelentésírót, mint rendesen, most is egy szó mozdította el a holtpontról; 
bombaalapanyag, ez volt a szó. 


Minthogy egy délelőtt nem akart elkezdődni, a lektorijelentésíró, hogy az elkezdődjék, a 
fokozatos öltözködés mellett határozott, elébb lehúzta a pizsamanadrágot (hosszasan 
fontolgatott egy, azaz egy, önkielégítést, de azután, egyik pillanatról a másikra, 
megfeledkezett az egészről), így, félmeztelenül és félmereven járkált a lakásban, 
figyelmetlenül 

ki-kilesett az ablakon (szemben az öreg kijött a loggiára ellenőrizni, megkötött-e a gipsz), 
amikor 

észrevette: a lomberősség elérte a pozitív tartományt!!! Úgy nézett át az ágak közt 

a házaspárra, mintha búcsúznia kellene; az öregember a falat simogatta. 


Kiment a konyhába aszalt szilvát enni, de az aszalt szilva eltünt, mint a kámfor. A 
pizsamakabát 

zsebében talált egy cédulát, DORAL PARK AVENUE HOTEL felirattal; előző nap az esti 
heverészésből hirtelen felugrott, s erre ráírta: , Ha egy könyv jó, annak mindig ára van.", a 
van-t 

lefelejtette. Megfordította a lapot. Anyám! Kértem anyámat, ugye ezerszer kértem, ne 
ajándékozza el 

az aszalt szilvát. Az a kedvenc csemegém. A cédulát magától messzire eltartva hangosan, 
ellenőrzésképp, felolvasta. , Anyám! Kértem anyámat, ugye ezerszer kértem, ne ajándékozza 
el az 

aszalt szilvát. Az a kedvenc csemegém 

, üvöltötte a lektorijelentésíró. 


Feldúltan ment hátra a kisszobába, a cselédszoba lehetett, mikor még voltak cselédek. Az 
ablakpárkány a lektorijelentésíró köldöke magasságába esett, szorosan odaállt, félve kicsit, 
hogy 

hozzáér a radiátortesthez; megfeledkezett a nagy hasáról. A lenti irodában nők dolgoztak 
fehér 

köpenyekben. Talán orvosok, doktornők, akik a rák leküzdésén fáradoznak. Ahogy 

ott félmeztelenül állt a párkány takarásában, arra gondolt, hogy túljárt az eszükön, hogy rejtett 
meztelenségével túljárt a nők eszén ott szemben. Oldalt, a sarokban egy lány pucolta az 
ablakokat. Később egyszer megkérdezte Ágnest, szokott-e ablakpucolást vállalni. , Ahhoz 
képest nem. 

Micsoda mafla kérdés!" 


A Doral Parkról eszébe jutott Móczár, akit nemrégiben, mesélte, meghívtak New Yorkba 
előadást 
tartani, s a hotelban a szobacica egy pazar néger lány volt vagy inkább néger asszony, 


kivel, mikor megmutatta Móczárnak, mi hol van, ez itt az ezüstbidé!, már afféle 
pillantásokat cseréltek, csak hátráltatólag ott volt ez a Béla, a novellista, vacak fráter, egy 
fatökű, de 

azért jól haladtak a dolgok, Móczár ott hagyott egy levélkét az asszonynak, ott a hideg 
férfiágyon, hogy tíz után itt várja, szerzett pezsgőt stb., és hogy reménykedik s a kisasszony 
nagyon kedves, délután, mikor visszatért a szállóba egy cédulát talált: , Mit beszél itt 
reményről és kedvességről! Túrjon szét: ezt akarom. A-KA-ROM!" Móczár úgy 

mesél, mintha könyvet olvasna; azt mondja, neki vetkőznek a nők, meglátják, s vetkőznek, 
bújnak hozzá. A lektortjelentésíró ezt elképzelte. Nem hülyeség. Mi történt 

vajon a néger asszonnyal? 


Kivette a pizsama zsebéből a cédulát, és az utolsó sor — az a kedvenc csemegém -— alá odaírta: 
A-KA-ROM! Egy ekkora irdatlan városban, gondolta, bizony elkelne egy árnyas terecske, 
amelyet Chamisso térnek hívnának; ő azután ragaszkodnék ahhoz, akár egy 

kelet-francia. Mert az immár kiderült: a kelet-francia írók: ragaszkodók. Régi századeleji 
házak vennék 

körbe, a sarkon ősi WC-fülke állna, egyedi kagylókkal, középen 

park meg egy ódon, ónémet nyomóskút. A városban azonnal mindenféle új szófordulatok 
terjednének, 

, jöjjön, nagysád samit járni", ez volna a sláger, mely a legharcedzettebb hölgyek 

orcájába is vért kergetne, az ügyvédbojtárokat, e lenge fiúcskákat, attól fogvasamesszónak 
hívnák; és a samisszilis levelek volnának azok, melyeket el is küldtünk 

meg nem is, egyes verzióiban ez az , államhatalom által alkotmányellenesen felgőzölt" 
leveleket 

jelentené. De itt bizonytalankodnék, egy ideig, a nyelvhasználat, samizna. 


Szemben a vékony lány mászott le a létráról, szoknyája fennakadt az ablakkilincsben. Nincs 
rajt" 

bugyi. A lány észrevette, hogy nézik, vállat vont, leemelte a kilincsről a szoknyáját és 
elsimította 

magán. (A lektorijelentésíró egész nap le sem vette a tekintetét róla, de nem nézett vissza.) 


Fruzsina hívta föl nemrég, menne el Móczárért a kórházba, mert ott van. , Egy gennybánya 
rejtezik a szájában", nevetett az asszony, , gazdag ember", mondta még halkan, s a 
lektorijelentésíró hallotta a kagylóban, ahogy levegőt vesz. A kórház a világ végén volt, s 
rengeteg sok 

balkanyar révén lehetett elérni; a balkanyaroknak megvan az a hátulütője, hogy a 
lektorijelentésíró kis 

FIAT 500-asa, melybe a férfi alig tudta magát belegyömöszölni (a hasát mintegy ráborította a 
kormánykerékre), ilyenkor dudálni kezdett, valami rettenetes sipításos hörgést hallatva; 
állítólag a páva rikoltoz így, ami olyan volna, mint annak a nőnek a sikoltása, akit épp 
fojtogatnak. (A lektorijelentésíró olyan ember volt, aki erre azt mondja vagy gondolja, hogy 
nyilván 

azért rikoltoz úgy a páva, mert ezt a nőt fojtogatják.) 


A Schwester szeme fölvillant, amikor Móczárról kérdezősködött. , Móczár úr már izgatottan 
várja 

Önt, amennyiben Ön az, akit vár Móczár úr." A lektorijelentésíró rendben izzadni kezdett, 
hónaljában 

a vizes félkaréj növekedett. , Milyen kövér maga", mosolygott a Schwester. A kövérséget a 
legtöbben 

valami mulatságos dolognak tartották, és felhatalmazva érezték magukat a bizalmaskodásra. 
A 

lektorijelentésíró szeretett ilyenkor otromba lenni (parlagi). , Súlyomnál vagyok", mondta 
csak. A lány 

kuncogott. , Az bizony könnyen lehet... úgy látom, tényleg ott van, a súlyánál..." 


A visszaúton Móczár, váratlanul, a régebbi szeretőiről beszélt, s a lektorijelentésíró némi 
megrökönyödéssel és örömmel állapította meg, hogy Móczár, ez a finom, művelt és 
kíméletlen 

intellektus úgy beszélt, mint egy dzsigoló, egy hintáslegény; élvezte és megtiszteltetésnek 
vette, ahogy 

Móczár cinkossá avatja őt, , tudod, hogy van ez", mondta Móczár, s hogy , egy öreg bikának 
kell a tejes, 

friss hús". Azután csönd lett, csak a lektorijelentésíró szuszogott, egy balkanyarnál rendőr 
rebbent, s 

hagyta abba orra túrását, mellette, akkor, fiatal csitri szaladt nevetve, kék harangszoknyában. 
Ilyenek 

a csitrik (kék harangszoknyában), csak nem szívesen beszélünk róla. 


, A lány — a friss hús — újbalos", mondta a művelődéstörténész, és a 

lektorijelentésírónak, új szokása szerint, rögtön hevesebben dobogott a szíve. A lány cipelte 
volt őt, 

Móczárt, mindenhová, egyetemi klubokba, koncertra, underground felolvasó estre, 
bázisközösségbe, 

heppeningre, bulikra, röpülő egyetemre, s eközben lassacskán kiderült, hogy Móczárra állítva 
van valaki, egy valaki, és hogy e valaki napjai izgalmasabban és tartalmasabban teljenek, 
hogy a szabadidejét — Móczár röhögött — értelmesebben töltse ki, Móczár úton-útfélen, 
némiképp 

váratlanul, balosabbnál balosabb kijelentéseket tett, sőt archaikusan balosakat, főként Trockij 
volt 

szálka a szemében, de visszhangoztak a , vastag bulvárok" kritikus dörmögésétől a sehalsehús 
fridzsiderkommunizmusról. 


, Balról betúrtam", vihogott Móczár, mint egy szép kamaszfiú. — Úgy mesélték, 


hogy azután hármasban kávéztak, a lány, Móczár és a valaki, és hogy a valaki azt kérdezte 
volna, 

Móczár mindig és mindenkivel ilyen barátságos-e? , Ohó", felelte volna Móczár, , nem, 
kérlek, 

egyáltalában nem, csak rettenetesen félek tőletek." , Hány cukorral parancsolod?", 

kérdezte a valaki. , Legszívesebben másféllel, de nem akarnék faxnizni, így azután vagy 
eggyel, vagy 

kettővel iszom." , És most?" , Most reádbíznám." , Helyes." A kelet-franciák, ha azt 

hallják manapság, balos, egy úriszabó képe rémlik föl előttük, ki bizalmasan 

hajlongva körüludvarolja az embert, s kérdezi, a nagyságos úrnak balos-oldalvást 

vagy jobbos-oldalvást méltóztatik hordani? Az ember, meglepetésében a világ trivialitásán és 
örömében 

egy szakma előzékenységén, nem is javítja ki fennhéján: kegyelmes. Kicsit laposka, de 
kedves. 

, Uram", mondja egy könyvben a főhősnek (?) egy rokonszenves öregember, ha nem is éppen 
veterán, 

, uram, ön nincsen tisztában a szocializmus bődületes történelmi értékeivel, valamint 

avval a tragikus helyzettel, amelyben édes, árva hazánk leledz." 


, Mindig", mondta Móczár és enyhén a lektorijelentésíróra dőlt, , szagolgattam a ritiküljét, 
hogy 

van-e benne bombaalapanyag." , Fruzsina neked szeretőd?" Móczár megvonta a 

vállát. , Fruska akarta régebben, de jobb így. Jó barátok vagyunk, nincs bombaalapanyag." 


Igen! Ez az, bombaalapanyag, erről van szó! A vidám anarchista! Rezignáció és terror! , A 
szenvedély nem elkerülhető", mormolta a félmeztelen lektorijelentésíró, úgy gondolt a 

térre most, mint a forró, lüktető életre: amely betört hozzá, földúlja kialakult 

ilyen-olyan kis életét, s ő most lényegében gyávaság és nyíltság közt hányódik, de immár úgy 
tetszik, 

hogy, ha kis szótöbbséggel is, győz a nem tudni pontosan micsoda, s ő magára veszi azt, ami 
reá 

méretett, lett légyen ez bárminő kockázatos is. , A helyzet turgenyevi", mondta a 
lektorijelentésíró a 

szívében. 


Fölhagyva az addigra amúgy is felborult fokozatosság elvével, ripsz-ropsz 

felöltözött. Kisütött egy kis húst; s mert a hús olyan hús volt, melyet nem szabad teljesen 
átsütni, 

bosszankodott, hogy teljesen átsütötte. 


Noteszt nem vitt magával, nem mert, szégyellte magát, úgy képzelte, meglátszik rajta a 
szándéka: 

amely alattomos. (Egy négyzethálós lapot mindenesetre kitépett a füzetéből, és az 
ingzsebébe rejtette.) 


Szívdobogva járta körül a teret; tolvajnak érezte magát, bár azt nem tudta volna megmondani, 
mit 

lopni van itt. Egyáltalán, dohogott, minő gyerekség ez, de izgatottsága nem csökkent. A 
magas, merev, 

újonnan renovált, századelőn épült házak ablakaiban asszonyok könyököltek, mellüket, 
öregek és 

fiatalok, az ablakpárkányra támasztották. Mindenki őt figyeli, az asszonyok foga szuvas, de 
néha, ahogy 

átkiáltanak egymáshoz, rossz nevetésük mintha valódi volna. 


Az ablakpárkányokat szürke, vékony horganylemezzel borították vagy boríttatták 

be a gondos s lelkiismeretes gondnokok, a lemezeket a nap fölmelegítette, jót tesz a 
melleknek, lágy 

simogatás, gondolta. Egy kék Opel alatt vénségesen vén ember feküdt, nagy 

odaadással szerelte a masinát. , Szereti, papa?", kérdezte. Az kigurult az autó alól, drótkeretes 
szemüvege, akár egy diáké. , Én, fiatalember, egy embert szerettem világéletemben. 

Azt az embert úgy hívták: Konrad Adenauer és Nyikita Hruscsov." Továbbosont, belesett a 
kerámiaműhelybe, a furcsán csillogó és lebegő kirakatüvegein át. , Félvéres emlékeim oly 
drágák 

nekem", dúdolta. 


Az orgona virágok kibújtak zöld burkolatukból, és rózsaszín mezbe öltöztették az egész 
parkot. A 

hatalmas világváros lármája, a dübörgő vasutak fülsiketítő sípolása, a nyüzsgő népség moraja 
már nem 

hallatszott fel, és mint a méhkasok szorgalmas munkásainak halk döngicsélése — egybeolvadt 
az 

idillikus madárénekbe, a park kis szárnyasainak csicsergő dalába. A felséges egyvelegbe bele- 
beleszól 

a fülemüle, és válaszul nagyot rikolt a feketerigó; így dicsérik ők az Egek Urát, hogy 
szabadságuk van, 

így rebegnek hálát boldog életükért. 


A park elhagyatott hintái és fortélyos — és fortélyosan üres — mászókaépítményei közt 
közeledő 


Ágnes viseltes ballonjának mindkét kitágult és lefelé hajló (bomló) zsebében könyvek 
voltak, melyekről a lektorijelentésíró szakedzett szeme rögtön megállapította, hogy 
zsebkönyvek, aminek gyermekdeden örült, hiszen ezeket oly ritkán láthatni: a helyükön. 
(, Suhrkamp és Magvető", s nagyokat rikkantott magában. , Múlatsz, édes úr?" — De Jitka 
nem azért kérdezett, mert választ várt.) 


Ágnes egy egyetemistalány lendületével és kifogyhatatlan magabízásával közeledett, félkezét 
zsebrevágva, és még feltűnő, ideges vibrálására is látszott magyarázat, a vizsgák, melyeket 
egyre 

komolyabban vesz — az egyetem, evvel nyugtatja a lelkiismeretét, vagy valami bonyolult és 
érdekes 

zárthelyi; nem volt azonban, ebből a szemszögből, magyarázat a jobbkézben lógó cekkerre 
(tejet, 

kenyeret, sajtot látott benne a lektorijelentésíró és kafírt). A szeme körül nagy, sötét 

árkok hullámoztak, az évgyűrük; az értelmiségi nők fáradt szemkörnyezete! Csupa 
váratlanság: mert a két orca meg oly friss, mint szélfútta arcú kisgyereké. Messziről; mert 
közelebbről 

inkább az öregasszonyokéra emlékeztetett vagy a piásokéra, a vérerek finom hálózata, külön 
látszódva 

a vékonyabbak, akár egy tankönyvi ábrán. Akkor viszont szembeötlött, mint valami 60-as 
évekbeli 

pop-poén, a fejtetőre feltolt nagykeretű napszemüveg, feltűnő, csillogó, szurokfekete 
műanyagszárakkal. Ám mielőtt elmosolyodnánk, látnunk kell, hogy nincs üveg benne, csak a 
keret, a 

keret, a keret; amin azután elmosolyodhatunk. 


Ágnesban állandóan keveredni látszott a frivolság és a szigorúság, az elvi frivolság és az elvi 
szigorúság, a fáradtság és a tombolás; tényleg talán, mint egy léha német professzor 

— ahogy mondani szokás. , Ne tévesszen meg minket a lomberősség alakulása", 

mondta a lektorijelentésíró a szívében. 


, Rövid ideig volt szerencsém élvezhetni társaságodat, édes úr, s ezalatt, engedd meg, hogy ezt 
megmondjam", szólt Jitka, , kimondhatatlan bámulással néztem pompás, fölséges árnyékodat, 
melyet 

egyúttal oly fennkölt hányavetiséggel vetsz lábad elé, figyelemre sem méltatva." A gyerekek 
két 

oldalról megfogták az asszony kezét; a lektorijelentésíró látta magukat visszaverődni a nagy 
tábla 

üvegen. Most örült, hogy kövér. 


, Nagyon szép", fordult az asszony felé, és kicsit félvállról az edények felé bökött. , Ismerem", 


mondta Ágnes, , minden nap megnézem." , Ma már látta? ", kérdezte önkéntelenül a 
lektorijelentésíró, 

a gyerekek elnevették magukat. KEDVESEIM, EGY IDŐRE ELTÁVOZTAM 
KÖRÖTÖKBŐL EGY 

GYÖNYÖRŰ ORSZÁGBA, AHOVÁ SAJNOS NEM VIHETLEK MAGAMMAL 
TITEKET. 

Tekintete a kiáltványra vetődött; a fenti mondatra mutatott — ujjai nem kövér emberé, nem 
hurkásan 

puffadtak. , Nohát, lássa, nem visz magával", nevetett rá a nőre, mintha az cinkosa volna; nem 
VISZ, 

nem visz: több is veszett Mohácsnál (amint azt ezen a nyelven mondani lehet). A nő 
kelletlenül nézett 

a lektorijelentésíróra, de hagyta beszélni. Kelletlenség és beletörődés: ez is. 


Elképzelte Ágnest a kezeslábasban ülni a korong mellett, a kezeslábas festékes 

(föstékes), lötyög Ágnes vékony combjain, onnét csüng le, az asszony lábai szétvetve, és 
hajtja és hajtja 

a korongot, de ahogy a látogató belép, a megtekintő, fölugrik, tegyük össze, amink van, 
kiáltja, a korong nagy fakereke nyekeregve forog tovább, a megtekintő hökkenten áll, a-ka- 
rom, nem!, mondja a megtekintő félve, az asszony sírva fakad, összegörnyed, 

elöl a kezeslábas zippzáras, zsebe előre púposodik, mintha az asszony terhes volna, valami baj 
van?, 

kérdi a jószándékú, mamlasz megtekintő, az asszony, mint akit kígyó csípett meg, rúgja magát 
egyenesre, hozzám ne nyúlj!, megint görcsösen összegörbed, ráng, hüppög, leül a földre, a 
friss agyag 

mellé, a megtekintő leguggol, letörüli az asszony könnyűit, könyörgök, ne hagyj el, ne hagyj 
itt, nem 

bírom már, a megtekintőnek fáj a térde, letérdel, mennem kell, mondja, nem, nem, nem 
szabad menned, 

ne hagyj itt most, megfogja a megtekintő kezét, simogatja, nagyokat csuklik közben, csak egy 
kicsikét 

maradj, hogy hihessem, más is él még a földön rajtam kívül, a megtekintőnek már semmi nem 
gyanús, tudom, mire gondolsz, mondja a nő, de kérlek ne!, nem is akarom, hogy személyes 
légy, szánj meg, kedves, a megtekintő keze föl le mozgatódik a kezeslábas combján, 

gondold azt, hogy nem vagy, nem vagy, csak én vagyok, csukd le a szemed, nem 

vagy, csak akarat van, egy megtestesült szeretet, egy szeretet, melyet te közvetítesz, látod, 
úgy, nem 

méltatlan ez az alkalmi, a megtekintő ájultságból riad, meztelen feneke az agyagba ér, 
összeborzong, 

nadrágja a bokájánál gyűrve, a nő tápászkodik, jól van, rendben ment, most pedig menj, 
dolgoznom 

kell, belebúvik a kezeslábasba, nagy csalás (átb...szás, per def.) ! 


, Merre gondolsz most, édes úr?", kérdezte Jitka, a lektorijelentésíró felkapta a fejét, a lányka 
nevetett. , Gondolataid lépte hosszú és sebes, úgy sejdítem." A lektorijelentésíró a sajtra 
gondolt, amely 


akkora, mint. . . amit a ballon takar, a kabát széle feslőben és fényesen koszos. 


Noha Ágnes arcán a barátságosság semmi halovány jele nem volt felfedezhető, inkább csak a 
szokott kelletlenség, a meg-meginduló beszélgetést nem akasztotta meg, sőt a maga módján, 
ha kissé 

mogorván is, alátámasztotta ezeket, s nem szólt akkor sem semmit, csak a helyzetnek 
megfelelően elindult a házak árnyas tövében, amikor Jitka, miután meggyőződött arról, hogy 
a 

lektorijelentésíró is estebéd előtt van, arra való hivatkozással, hogy ahol annyinak jut, ott 
eggyel 

többnek is, meghívta a lektorijelentésírót estebédre. , Gyere. Csak — és megsimogatta a férfi 
pocakját 

— uralkodj magadon." 


, Micsoda légtér", mondta a lektorijelentésíró, ahogy belépett a lakásba, mely 

nagynak látszott, áttekinthetetlennek, a meszelés már sárgult, s az öreg, setét parketta 
nyikorgott. , A táncpárkett ördöge." Ágnes egy ajtóra mutatott, most nézett először teljes 
egészében a lektorijelentésíróra. , Ott van a férjem, ilyenkor aluszik." A férfi ijedt 

pofát vágott, mint aki csapdát gyanít. 


, Ülj le", mondta Ágnes. 


A spagetti hamar elkészült, a lektorijelentésíró óvatosan vett másodszor, aztán felállt, hogy 
mennie 
kell, mire Agnes kissé agresszíven azt kérdezte, hogy tán nem ízlett a koszt? 


, Nem vagyok tésztás", válaszolta a lektorijelentésíró; az ajtóból visszanézett, 

a gyerekek veszekedtek, Ágnes az asztalról pakolt le, s ha keze a sikamlós tésztához ért, arcán 
undor 

futott végig. 


Ettől fogva a lektorijelentésíró, ha csak tehette, ott sündörgött a sötét lakás nagy, homályos, 
szinte 


teremszerű szobáiban; a lakás nagy volt és szerteágazó, különféle utakon lehetett benne járni 
és egyszer 

csak a másikkal találkozni, a hosszú-hosszú folyosó, úgy látszott, véget ér egy falnál, de aztán 
egy 

hajlattól tovább folytatódott egészen a leghátsó szobáig, amelyben Ágnes néha a gyakorlatait 
végezte 

egy audiovizuális francia nyelvtanfolyamra, és aludni is ott maradt, ha, mint mondta, úgy 
elfáradt, hogy 

félt végigjönni a folyosó sok kanyarulatán, olyan zegzugos volt a lakás, hogy gyakran 
szólongatták a 

családtagok egymást, ha elveszni nem veszhettek is el, , hol vagy?", a gyerekszobába három 
oldalról 

is be lehetett lépni, a folyosóról, a hátsó szobából, melyet Ágnes , dolgozószobának" nevezett, 
és a 

, szülők hálószobájából", amelyet csak idegen látogatók neveztek így, az előtt volt még az 
ebédlő és 

a konyha , cselédajtóval" (nem volt cselédjük), és mellette külön cselédvécével, a retesz 
sajátságos 

módon az ajtón kívül volt, és egész elöl, az utcai fronton, a , szalonok", amelyeket Ágnes 

, happalinak" 

nevezett, Jitka az egyik szalont egy fal menti fülke miatt , könyvtárként" említette, a kis 
előtérnek 

pedig, amely közvetlenül az utcára nyílt, , antichambre" volt a neve a család 
szóhasználatában. 


A tény, hogy végre megismerte Ágnest — hogy be lettek mutatva egymásnak —, enyhített a 
lektorijelentésíró nyugtalanságán, s néha már lelkiismeretfurdalásos megelégedéssel, sőt 
renyheséggel 

gondolt arra: a nehezén túl van. Bár tüstént, ha ezt az érzést szavakba foglalta — az előzőkbe: a 
nehezén 

túl van —, az jutott az eszébe: és akkor most jön a fekete leves! A fekete levest kora 
gyerekkora óta 

vonatként képzelte el, jön a fekete leves, csihu-hú, vagy jön a 6.20-as fekete leves; de ebben a 
lektorijelentésíró, és ezt egyszerűen sajnálta, semmi tréfásat nem talált. 


Mindazonáltal a fura látogatásai, maga a kalandos utazás a térig, az erőfeszítés a környezet, 
főként 

édesanyja gyanakvásának elaltatására, s aztán ott Ágnesnál, a jelenlét, egyszerűen 

a jelenlét, annyira kimerítette és mégiscsak felizgatta, hogy pihenőnapokat kellett beiktatnia, 
melyeken 

nem kelt föl az ágyából, állig betakarózva hevert, elhelyezte a hasát, szinte letette maga mellé, 
mint egy 

párnát, melyet, fölváltva, szeretett és utált; ha telefonoztak, nem vette föl, ha csöngettek, 
szívdobogva 

lapult; az ilyen esemény újra nagyon elcsigázta. Egyszer édesanyja hangosan kiáltozott a 
lépcsőházban: 


, Tudom! Pedig, tudom." A lektorijelentésíró elnevette magát. , Az én okos kis 
anyácskám." Mostanában mindig hozzátette, és ezért nagyon utálta az orvost: , Anyácskám, 
kinek 

beleiben lakoz a halál." (, Mire! Mire! Mire nyugodjam meg!", szidta magát, ha az 

egész napi fekvéstől, a nem-történéstől sem nyugodott meg. Órákig mozgatta a bokáit, , e 
roppant 

bonyolult építményeket" egymáson, és azt figyelte.) 


A kelet-francia a rosszkedvű reggelekről ír, a gyűrődött ébredéseiről — ahogy ő mondja: 
fölkel, 

nem bánja az egészet, s hozzálát európai félelemgyakorlataihoz -, a fölriadásokról, 

ólmos égről és az impotens tili-toliról új városában, melyet, ellenkező irányú túlzás 
folyományaként, 

habkönnyű városkának nevezett, noha láthatóan nyomta a szívét. Vagy más nyomta. 

Ha meglátott egy terítőt — a lakás bútorozásáról szintúgy a meghívó fél gondoskodott 

—, s rajta morzsákat, vagy még inkább morzsákat a fölmelegedett, rossz lepedőn, pettyezve, 
mintha 

állatok szállták volna meg a felületet, ismeretlen ragály, akkor (más összetevők mellett)... hát 
akkor 

az a nap már olyan volt, amilyen, olyan lett. Ez némiképp fölfedezésszámba ment; a 
napminőség majdnem független a képződménytől. De azért itt láthatóan minden pillanatban 
mást 

gondolt. Mert valóban semmi nem szavatol a napok biztonságáért, illetve éppen hogy valami 
biztonság 

van csak szavatolva, a biztonságos ügymenet. Viszont ez is valami. Mert legalább kellemes. 
Jó, legyen, 

kellemes, de mikor azután akkora rohamokban volt kitéve a kellemességeknek, s újra és újra 
pirospozsgás, vidám vásárlóként kellett önmagát látnia, főként a város nevezetes 
ösfőszuperáruházínyencalosztályetázsán, ahol a bíbor növekvő színe szerint állottak tréfa 
azok a tehénhúsok, melyeket háziasszony keletfrancia-emberemlékezet óta nem látott (lám, ez 
is mélyen nem igaz, mert arrafelé a háziasszonyok leleményesek és a hentesek 

vajszívűek), tengeri rákok mozogtak lustán a hatalmas akváriumokban s valódi homár és egy 
méteres harcsa, a szarvasgomba dobozok úgy álltak gúlában, mint a jólismert, átkos 

kínai húskonzerv (ismert nevén: gyikhús), a különféle sajtok úgy sorjáztak, mint 
Nyugat-Párizsban -— ez jó: így írja: Kelet-Párizs meg Nyugat-Párizs; hogy a Szajnából 
kiszivattyúzták 

volna a vizet, az volt benne, és a medret beültették szögesdróttal, ez szép, ízlelgette, beültették 
szögesdróttal, szép; valami folyó mindig akad, a Temze, az Isar, a Néva, a Donau, a Spray 
Flyaway: Freiheit hat einen Duft! —, a hidegtálak dekadensen rafináltak voltak, 

a fűszerek, főként a Provence-ból valók, káprázatosak, és a mustárok is, különösen azok, 
melyekben 

egész gyümölcsök rejteztek (ilyet addig még nem látott), a borok nemesek, a 

WC-papírok ezer- és ezerféleképpen perforálva — hogy ettől nem tud elszakadni! —, s a papír 
ott szakad 

(és nem törik riadt szeszéllyel, ahogy haím)vas leánkák alatt álnok jég folyón, hogy 

szaros lesz az ujjunk, tapasztalataink szerint többnyire: a középső), s mindez oly botrányos 
perfekcióval 


és fölöslegben, hogy azt gondolta: itt a lehető legjobb eséllyel van eladva valami rettenetesen 
romlott. 

Demagóg módon még éhező, felpuffadt hasú néger gyermekek képét is fölidézte maga előtt, 
nagy 

ábrázoló erővel. (Vett ezt-azt, jócskán; pl. aszpikos szarvasvesepecsenyefilét!) No 

de, hányódott tovább, ha hazug is, hazug a velejéig, legalább működik, és amúgy is, mi az 
hogy hazug?, 

vajon nem az az igazság, amit az emberek igaznak tartanak?, azután meg, újra a ló másik 
oldaláról, az 

idegenek hányavetiségével szidta, hogy csakcsupán működik, lassan már nem is bírta 
magában szétválasztani a képződményeket, az ittet, az ottot, egy kultúra, egy civilizáció, egy 
csőd; mert 

rend van, mert rend van ugyan, de a rend nemcsak életet menthet, hanem megsemmisíthet is, 
a káoszból 

rend lett, amely beérte avval, hogy rend, A REND, MELY REND; de ha működik, ha 
működő, akkor 

meg működjék, ezek amúgy is olyan képződmények — hogy kerüli a szót; szókerülő —, 
melyeket a 

működés minősít, és nem is oktalanul, mert közben-közben csak-csak kialakul egy tér, mely 
természetesen ugyanúgy zárt, de az esély nagyobb, hogy létrejön egy gesztusrendszer, melyet 
legegyszerűbb emberinek nevezni, hogy tehát az életével inkább tud mit kezdeni; no persze az 
életével 

azután ugyanúgy nem tud mit kezdeni, sőt, némi cinizmussal az az előny is látható, ami 
ezekből a 

heroikus, feszített, reménytelen, historikus életálfeladatokból: csurran-csöppen. 


Ilyképp őrlődött, e halovány notic-ok, ahogy a lektorijelentésíró elnevezte, közt 

a kelet-francia. Rendkáosz. Egyre több olyasmi történik, amihez nincs semmi néven 
nevezhető közöm, nincs. Felbomlott a világ tisztes rende. Valamiképpen harcias ez 

a kelet-francia, szelídséggel leplezi, hemmungos. Nyelvünket, akire azt mondjuk, a miénk, 
minél 

inkább birtokoljuk, annál inkább hull a hó jobbak az esélyeink a védekezésre. Ne legyünk 
védtelenek. Ne mutassunk előzékenyen nyílt sebeinkre. De legalább a bennük mozgó férgekre 
ne. A 

seb rózsaszínű, sok árnyalattal, a mélyén sötét, a szélei felé világosabb, a közepe lágy, benne 
itt-ott 

alvadt vércsomók, nyitott, akár egy felszíni bánya. Ilyen távolról. Közelebbről nézve még 
súlyosabb 

az eset. Ki állná meg, hogy ennek láttán halkan ne füttyentsen egyet. Kukacok, olyan 
vastagok és 

hosszúak, akár a kisujjam, eredendően és a rájuk fröccsent vértől is rózsaszínűek, s a seb 
belsejébe 

tapadva fehér fejecskéjükkel, sok-sok apró lábukkal tekerednek a fény felé. Szegény ifjú, 
rajtad nem 

lehet segíteni. Mintha mindig valami harctéren látná magát, izzadós martalócok közt, ahol őtet 
el 

akarják pusztítani, minthogy eddig mindenkit, ki akarják csinálni, 


ő meg, ez volna a cselekmény, ő meg szomorkásan kicsúszik a karmokból. Szomorkásan 
kicsúszik a 

karmokból. Megható. Micsoda illetlen elgondolások! Ahogy azt a kis Sziszüphosz elképzeli! 
ÁRVA 

A HÁZ, NINCS KACAGÁS", sziszegte a lektorijelentésíró. 


A mondatokért 1s küzd; mondhatni leleményes. De egy ilyen kelet-francia mondaton érződik 
nem a teljesítmény vagy a bravúr vagy a könnyed vagy izzadságos erőfeszítés: hanem a 
személyesség. 

A mondat magántulajdon. Magántulajdon a tulajdonnak az a formája, amelynél a 
termelőeszközök (a 

munka tárgyát és a munka eszközét együttesen termelőeszköznek nevezzük; a munka tárgya 
az, amit 

megdolgozunk, érc, fa stb., munkaeszköz az, amivel dolgozunk a munka tárgyán, 
kéziszerszámok, 

gépek stb.) magánszemélyek tulajdonában vannak. A társadalom egyes csoportjai, osztályai ki 
vannak 

zárva a termelőeszközök tulajdonából. Valamennyi osztálytársadalomban a kizsákmányolás 
alapja a 

termelőeszközök magántulajdona. 


Jó, akkor személyitulajdon. Minden egyszeri, személyhez kötött, s az elért csúcs: nem 
nyugtathat 

meg senkit, és nem is segít. Földönjáróbb itt az extravurst; valamelyest parasztosabbak — a 
gondolatok: 

ahogy épp az egyéni szóhasználat kicsit véletlen zsenialitásain döcögnek, ahelyett, hogy 
siklanának egy 

Satzbau bejáratott vonatkozó névmásain. (Nehéz elérni, hogy a kötőszavaknak ne legyen 
stiláris 

értékük, csupán logikai.) Ennyi volna hát, és ez nem kevés, tartozni egy úgynevezett nagy 
kultúrához? 

Tudni valamit: személytelenül? Von Haus aus? Eleve? Fejünkön csücsöl ledér 

Goethe? De ne sajnáljuk és tassuk magunkat, írja a kelet-francia, ily visszásan, ez csupán az 
alaphelyzet, az elvi váz, melyet tartalommal a mindennapok gyakorlata tölt meg, tehát hogy 
végül is 

ez — kis kultúra, nagy kultúra és a többi — kinek kedvez, s ki pusztul bele s minő 
áttételekkel, ebbe, abba, az, ismét, egyéni. 


Valami kies kis cselekmény azért lehetne, dohogott a lektorijelentésíró; unogatta 

ezeket az esszéisztikusmemoárszetűsítettoszeudorománformációkat. Nem a krimik 

zajára vágyott — Sartre írja, hogy még , ma" is szívesebben olvas detektívregényeket, mint 
Wittgensteint; a lektorijelentésíró épp fordítva állt ezzel igen: a szónak nincs jelentése, csak 
szóhasználat van —, ó, nem, hanem talán arra a soványka de csörgedezésre, amely 


a Flaubert regényekben van, aki az utolsó ember volt, kinek még jutott történet, igaz, olyan is, 
micsoda 

történet a Bováryné?, link, röhejes, dögunalmas (zseniális), igen, ilyenekre, vagy, 

megint, mint Turgenyev: kajtatni (éjjel lumpol, nappal pumpol). 


Egy kelet-francia, ez mintha igaz volna, érdekesebb díszletek közt mozog, s ennek 
kétségtelenül 

megvan az etikai hozadéka. Sőt, amint eközben otthagyja, a, föltéve, de meg nem 
engedve, fogát: az érdekes. Kérdés, az egyetlen, hogy testet ölt-e? 

A lektorijelentésíró mindenesetre LÉGIES FORDÍTÁST javasolt. 


Olykor magával vitte a céduláit, füzeteit, mint csiga a házát, a puffatag aktatáskában; 
behúzódott velük 

az egyik nagy, kongó szoba sarkába, kibélelte a nagy fotőjt , magával és a papírjaival", ez volt 
szinte 

az egyetlen bútor, Ágnesék párnán ültek vagy a földön (, ez még 68-ból maradt, ez a 
törökülés"), a fal mellett két szék állt még, a biztonságialapkészlet a 
burzsoászemélyikapcsolatgördülékenységfokozására, de csak a galériásnak volt bátorsága 
ezekre ülni. A lektortjelentésíró fizikai jogot érzett a tisztességes 

ülőalkalmatossághoz. 


Időnként elkövette azt a hibát, hogy úgy hitte, ha ő valamivel intenzíven foglalkozik, akkor 
az, 

akinek ehhez köze van, az is így van evvel, ha tehát ő egész nap Ágnesről tűnődött, a ruháiról, 
a 

járásáról, a szóhasználatáról etc., akkor ez legalábbis, ismeretes. Ilyenkor azután úgy 
toppant be Agneshez, mint egy lottófőnyeremény. (Mi Önből készítünk milliomost! — 
Számolja csak 

ki mimindent lehet 2 millióból csinálni: házat venni, autót venni, no és egy világutazás (míg 
csillapszik 

a felhajtás!) — és még mindig maradt egy óriásösszeg. Az Ön számára: biztonságként! 

Es a gyermekeknek.) 


, tt vagyok", kurjantotta a lektorijelentésíró, visszafogva szuszogását, diadallal. , Jól van, üljél 
le, 

vasalok", mondta Ágnes; a lektorijelentésíró nem szívesen ült hokedlira, mert annak nincsen 
partja — érthető. Szerette a vasalásszagot meg a spriccelést. Agnes a kék farmerjában volt. , Te 
nem szereted a szoknyákat?" — és már el is képzelte az asszonyt bő, lebegős anyagokban, 
súlyosan 


mozdulnának minden lépéskor, harangoznának a lépcsőkön jövet, és szétterülnének a kecses 
topánok 

előtt, ahonnét mindig csupán az utolsó pillanatban emelkednének el. Bár talán az 

ilyen szoknyához dúsabb far kell. 


, En még láttam szénnel működő vasalót." 


, Ez nem az." Ágnes fáradtan és fonnyadtan végezte a házimunkákat. Midőn a 
lektorijelentésíró 

megkérdezte, segíthet-e, úgy ráförmedt, hogy ez végre lehuppant a parttalan hokedlira. , Ne 
bámulj, 

menjél ki a konyhába, maradt pizza, egyél." A lektorijelentésíró továbbra se bírta 

levenni Ágnesről a tekintetét, s úgy gondolta, ez a kitartás meghatja az asszonyt. 


De tévedett. , Ne nézz rám", sziszegte Ágnes, és a lektorijelentésíró ijedten kucorgott. Ekkor 
fölszakadt a nagy, szárnyas, fehér ajtó, és kirontott rajta Tamás. A lektorijelentésíró ekkor 
találkozott 

először Tamással. Sokáig csak ezen ajtókra mutattak, Jitka, Ágnes, ott, ott van Tamás. , Ládd, 
édes úr, 

ez itt nemzőatyám", Jitka fotót húzott elő egy furcsa, kicsiny, mocskos nyakbaakasztható 
táskácskából, 

átmenet egy koffer s egy ritikül közt. Tamás szőke haja felnyírva, oldalt hosszabb, éles 
tincsekben 

repked a füle körül, füle szabályos, egészen a fejhez tapad, tarkója olyan, mint egy fiúcskáé. 


A borostás, dúlt arcú fiatal férfi, Tamás, Ágneshez ugrott. , Te, te! ", üvöltötte. Ágnes 
meglóbálta 

a vasalót, mintha az valóban faszenes volna; a falból kiszakadt a konnektor. , Ne nyúlj 
hozzám", 

mondta Ágnes. Tamás megtorpant, a torpanás-ban kiáltozott. , Gyülölködj csak. Jól van hát, 
gyűlölködj." Vicsorgott. , De szó nélkül. Ne! Használj! Szavakat!" Lihegett. , Meg-til-tom." A 
lektorijelentésíró gúnyos kifakadást várt, de úgy látszik, mások voltak az erőviszonyok, vagy 
más más. 

Ágnes ledobta a vasalót, mely szinte beleállt a parkettbe mint Gregor Samsába az alma, 

és kirohant, Tamás meg, ugyanilyen fürgén vissza a szobába. Miként az állat a barlangjába, 
mondta a 

lektorijelentésíró a szívében. 


,, Te, én nem tudom, mit csinálok veled", kiáltott Ágnes az ajtónál ácsorgó Jitkára, és rávágott 
a 


fejére. , Kérlek, édes anyukám, ne verj meg." — Jitka félt. (Nemrég olvasta valahol: Soll Mutti 
dich 

töten, Schátzchen?) Az asszony arcát az undor még jobban megfeszítette, száját félrerántotta, 
kilátszottak a sárgás, csálé metszőfogak. Ágnes elment, Jitka behajtotta a fehér szárnyas 
ajtókat. 


, Most majd szegény az aludásban keres feledést"; az apjára értette. Kecsesen meghajtotta 
magát. 

,, Viharos nap elé nézünk. Olyan gusztustalannak, rohadtnak érzem, édes úr, magam félés 
közben. Pfuj! 

Ahogy dobog az a kis szív!" Túlzó mozdulatokkal a szívéhez kapott; Jitka barna térdnadrágot 
viselt, 

a trikón ormótlan zsiráfok kergették egymást. 


, Látom, te is megijedtél", Jitka lehajolt a lektorijelentésíróhoz, , jót tenne most mégis a 
kevéske pizza", átölelte a férfit, , gyere, Péter, ülj át a helyedre, jobban esik 

ott lenned", vonszolta a lektorijelentésírót, nevetve mutogatta, hogy milyen nehéz, milyen 
nehéz 

minden. Hozott pizzát. , Másodlagos frisseségű", állapította meg a lektorijelentésíró, , mint 
némely 

lazacok". 


, Nem zavar, ha mesélek?", kérdezte a lányka. , Te csak üldögélj. Ma a fürdőház mellett vitt az 
utam, és hallom, bentről kiáltoz szegény kurfürst. Tiltva vagyok tőle, de nem a 
kukucskálástól. A Lars 

Gustafsson nevezetű szolgáját teremtette le épp. Mostani ijedtségünkre jól esik majd 
hallanunk, hidd 

el, édes úr. " Átkozott szolga, így a kurfürst, ne használj szavakat. Hogy merészelsz! Valóban, 
a világ 

élete botrányos hevenyészettséget mutat. Helyéről elmozdítani a beszédet, annyi, mint 
forradalmat 

kirobbantani. Még megérem, hogy szóhasználatod egyéni lesz. Hogy lesz szó, mely 

tiéd. Vigyázz, fickó, tudd ezért mi jár: urad megajándékoz tégedet, s attól óvjon tégedet az ég. 
És most eridj, hozz bort és édes lepényt. De ne vaklizz!"" — Jitka kezét 

ajkaihoz kapta. , Jaj, igen, buta vagyok, mert nem is így kell kezdenem, hanem az estélytől, 
melyet a 

kurfürst a minap adott. Kedvenc egy történet. Visszatérve egy megjegyzés erejéig a 
fürdőházra, nagyon szeretem a kurfürst szőrös mellkasát. Kicsit már őszül kunkorin! 


Halld. A herceg ebédlőjében, ahol a falakat a padlótól a mennyezetig tükrök borítják, 
vendégek 


százainak zsongzsibongása hallszik, a falikarok világolnak, Smirnow-Wodka áll a 
tálalóasztalon, 

mellette óriási vedrekben pompás fekete kaviár, a fény rubinpirosan törik meg a hölgyek 
fejdíszén, az 

urak tar koponyája fénylik, a gárdatiszti egyenruhákon ragyognak a váll-lapok. 


Egyszerre csak kinyílnak az ebédlő szárnyas ajtai, hosszú sorban hozzák az inasok a második 
fogást, sült fajdkakasokat, melyeket ezüsttálcákon, kinyújtott jobb karjukon egyensúlyoztak; 
könyökük 

táján, a vakító fehér hangedli (étkendő). Mindegyik ezüsttálcán vagy harminc sült fajd úszkált 
a kucsmagombamártásban, enyheden és kellemesen illatozván. 


Ekkor valami hihetetlen történik. 


Az egyik lakáj, ez a Lars Gustafsson nevű, elveszíti egyensúlyát, a fajdkakasos tálca kis híján 
kicsúszik a kezéből. Bal karját továbbra is makacsul előírásszerűen a hátán tartja, de ide-oda 
ing 

terhével, mint valami elbizonytalanodott cirkuszi zsonglőr. 


Az ebédlőben egyre inkább elcsitul a vidám csevely. A gárdatisztek jobb szemükhöz illesztik 
monoklijukat, a hölgyek vékony orrukhoz emelintik lornyettjüket, orrcimpájuk vibrál. 
Különös csend 

szivárog szét a teremben. Magányosan küzd az inas az ezüsttálcájával, mely hol az egyik, hol 
a másik 

oldal felé billen. Ő ezen ingásokat úgy egyenlíti ki, hogy rövid sprinteket hajt végre 
különböző 

irányokba. 


Most már kétségkívül ő az ünnepély központja. Egy szörnyű pillanatig úgy tetszik, egyik 
vágtája 

végén rögvest hasmánt landol a terített asztalon, s szállanának a fajdmadárok a hölgyek 
csillogó 

ezüstruháján, ám az utolsó pillanatban mégis sikerült kiegyenesednie, körülbelül úgy, mint 
bukdácsoló 

vitorlásnak. 


Arca a félelem izzadságában fürdik, egyszerre sápadt és felhevült. 


Es most már valóban leesik a tálca, most már igen! 


Nem, nem ez történik, mert az utolsó pillanatban sikerül az inasnak az egész tálcát fajdostul, 
mindenestül laposan az egyik falitükörhöz nyomnia. 


Fajdkakasok és tükörképük eggyé válnak. S ott áll a kurfürst jobbágya, haja 
izzadtan tapad homlokára, és hangjában különös, őrült triumffal kiáltja: MEGVAN! ME-EG- 
VA-AN!" 


Jitka kipirultan hallgatott. , Néha úgy megtelik az ember az érzékelés képességével", 
sóhajtotta. 

A kurfürst jobbágylakája: az én vagyok. Én vagyok az, akin nevettek. Én, nevetéstek tárgya, 
én állok 

itt holtsápadtan, izzadtságtól gyöngyösen, a nehéz ezüsttálcát a sült fajdkakasokkal a tükörnek 
szorítva, 

úgy, hogy egy pillanatra fajdkakas és fajdkakaskép egynek látszik. Én vagyok az, 

akin nevettek, és ha majd eleget nevettek, ki fogtok küldeni a mord konyhamesterhöz méltó 
büntetésemért. 


, Te nyilván Ágnes miatt vagy itt." Ez volt az első mondat, melyet Tamás a 
lektorijelentésíróhoz 

intézett, aki a fotőjben ült, és, maga számára is váratlanul, zavarba jött, ELPIRULT, nem 
tudta 

fölálljon-e vagy sem, mindenféle , anyagok" voltak az ölében; ügyetlenül azt kérdezte, 
szabadfoglalkozású-e Tamás. 


, Szabad?!", nevetett föl Tamás színpadiasan. A lektorijelentésíró egyáltalában nem találta őt 
elsőre rokonszenvesnek, túl lágy volt, túl kulturált. , Nem szeretem a kedves, szomorú, okos 
fiúkat." , Szabad?! ... Sziszifuszi ez a mi szabadságunk. Világosabban? 

Tudod, úgy vagyok magammal, mint Rousseau és Diderot egymással, akik nem tudtak 
megegyezni a 

döntő kérdésben: hogyan lehet és kell a jelen korban élni." A lektorijelentésíró kis 
megvetéssel hallgatta Tamást. , Persze, aki féreggé lesz, nem siránkozhatik, hogy lábbal 
tiporják", és 

megint nevetett, akárha színpadról. 


Tamást csak ritkán lehetett látni színről színre, bonyolult szoborépítményein dolgozott bent a 
szobában — az , antichambre"-ban álltak a gyümölcsösládák, a lektorijelentésíró meg- 
megszagolta őket; 

Jitka rajtakapta, de nem tette szóvá —, tulajdonképpen csak veszekedni — jobb esetben pörölni, 
rosszabb 

esetben acsarkodni — jött elő a szárnyasajtók mögül. 


Kiszámíthatatlan volt, mi zaklatja föl. Biztosan a tv-bemondónőkre és a kvíz műsorokra 
lehetett 

számítani. , Nem bírja őket", súgta Jitka. , Tudod, nekem három példaképem van: Lumumba, 
Fácianegra és az apám." Ha meglátott Tamás egy ilyen csókos szájú, halott szépséget, ahogy 
— mint egy betanított munkás — a szabadságról, igazságról, jóságról, a hajnali fagyokról és a 
műsorváltozásról beszél, rémült arccal meredt a képernyőre, remegő hangon ismételte: 

, Hazudik, 

hazudik, hazudik." 


Eléggé kínos volt. , Mit számít az, hogy hazudik?", gondolta a lektorijelentésíró. , Mit 
jelentene 

az, ha nem hazudnék? Mit." Ha kvízműsor ment, befogott fülekkel járkált föl s alá; főleg a 
Rilkéről 

szóló kérdéseket gyűlölte, hogy mikor élt és efféle. Ezeken nem tudott napirendre térni, vagy 
csak idővel. 


Néha csak kijött, nem szólt semmit, azután visszament a szobájába. Minden Ágnestől függött. 
A 

galériás sokat telefonozott. , Igen", mondta Ágnes a kagylóba. , Igen. Nem. Igen." , Ez a 
galériás. 

Ludwig. De senki nem szólítja a keresztnevén. Gondolom, ez rosszul esik neki. A mama 
evvel is 

lefeküdt. Tuti. Látni utána az arcán. Egyébként a galériásnak van felesége, de azt 

nem kell számítani; ha a mama igent mond, a derekát, édes úr, már beadta, akkor a galériás 
rögtön 

szélnek ereszti. Szélnek ereszti." 


A kislány az orrát túrta. , Csak veled nem fekszik le, tudom. Biztos, mert szeret. Hidd el, jó 
Péter." 

A kis táskájából fényképet húzott elő. , Mutatok, neked, valamit." A képen Ágnes állt kis 
ingben valami 


bozótos tövében, nyaralófénykép; arcán nagy, szabad térségek, a talaj mintha homok volna, 
rónát idéz, a háttérben falusias ház, előregyártott elemekből. Az ing combtőig ért, alatta 
sötétszínű, fekete vagy kék kisnadrágot látott a lektorijelentésíró. Visszaadta a képet. 


, Ó, édes úr, nézd, nézd csak, nézd csak meg tüzetesebben." Ujját a fényképasszony 
combjához 

nyomta, erősen, szinte elhajlott a merev, fényes papír. , Nézd." Ottmaradt az ujja lenyomata. 
A 

lektorijelentésíró szeméről csupán ekkor hullott le a hályog, és vette észre, hogy Ágnesen 
nincsen 

semmi, meztelenül áll a kisingben, amit lát, az nem bugyi, hanem: BOZONT. Áhítatosan 
nézte. Jitka 

büszkén figyelt. 


A lektorijelentésíró nagy tisztelettel gondolt e pillanatban Ágnesra, halántéka 
forrón lüktetett. Nézni nem mert volna a telefon felé. 


, El kell mennem", mondta Ágnes. Tamáshoz lépett, megsimította a férfi haját. Tamás 
belekarolt 

Ágnesba, Ágnes azt mondta: , Jól van, na, jól van." Ágnes elment, az ajtónál állva Tamás így 
szólt: 

, Milyen meleg volt, ahová nyúltam, a hónalja. Kicsit megemelte a könyökét, eltartotta a 
testétől, akár 

valami háziszárnyas. Zavartam tán? Mintha kibújt volna." 


, Nem tudom", válaszolta a lektorijelentésíró. 


, Édes úr, oly esdeklő és nehézkes vagy, mintha egyszerre volnál bútor és családtag." 


A nyár folyamán a lektorijelentésíró boldog volt. A boldogságra, ha az ember boldog, nem 
gondol, 

alkalmasint észre sem veszi; a lektorijelentésíró azonban, szokása szerint, mondatba 
gyömöszkölhette 


ezt is — egyszer ugyanis Tamás, a falnál, azt kérdezte, , boldog vagy?", és ő azt válaszolta: 
, boldog". 
Ezt nem felejtette el. 


, Te vagy az, aki megtanított arra, hogy ne hazudjam magamnak", mondta lelkesen Ágnesnak. 
Evvel párhuzamosan, úgy tűnt föl, egyre többet hazudott másoknak. 


Főleg az édesanyjának, aki elől valósággal bujkált, de egy anya elől nem lehet elbújni. , Ne 
nézz 

rám ilyen szeretettel 
barnára sült 

arcán a megelégedés mosolya volt, , ne nézz rám ilyen szeretettel", majd tovább, ugyanolyan 
hangon, 

erővel és dühvel, , bocsáss meg!" Anyja a haját kontyban hordta, , súlyos kontyban", fülében 
az ismeretes ezüst fülbevalók lógtak, azok az ezüst lemezkés függők, melyek tán még 
muzsikálni is tudnak, a lektorijelentésíró mindenesetre őriz a fülében egy zajt, melyet 
ezeknek tulajdonít. 


i kád 


, kiáltotta a lektorijelentésíró az édesanyjának, aki ott állt az ajtóban, 


pp" 


, Miért néz, édesanyám?, tudja, hogy nem szívelem. Olyan mintha meglesnének." 


, Fogytál. Kicsit hasonlítasz most apádhoz, szegényhez." A lektorijelentésíró feszülten figyelt; 
édesanyja azonban, könnyedén, mint egy úriasszony járkálni kezdett föl s alá a szobában, akár 
a city 

ravasz passzázsaiban volna, vagy a középkori városmag egy reprezentatív turista 
utcácskájában 

(Nyugat-Bukarestben például), ösztönösen kikerülve a földre hányt kézirathalmokat vagy az 
örökké 

ingó, de csak nagyritkán feldűlő HI-FI könyvtornyokat, s közben beszélni kezdett, le-lehajtott 
fővel, 

szemérmetesen, akár egy bakfis, arról, hogy az utóbbi időben néha találkozik Oszkár bácsival. 
Nem 

is állítaná, hogy véletlenül. A szemérmetességet a bátorság és önállóság attakjai követték. 


, Fiam, én nem akarok a sajátmagam cselédje lenni." Ő egyébként tudja, hogy a fiak helyzete 
ez ügyben elég nehéz, megterhelő, de azért reméli, hogy az ő fia nem tekinti árulásnak ezt a 
kései nem is tudja micsodát, őszikét, ami bizony egész sor nem várt 

gondot vet föl. Mit csináljon például, ha Oszkár bácsi a megbeszélthez képest negyedórával 
elébb 

telefonál, s így őt — hogy fejezze ki magát? — a fürdőszobában találja, s mivel az ő korában 


egy jól 


véghez vitt ürítés: az ajándék, váratlan és szép, melyért őszinte hálával tartozunk Istennek és a 
beleknek, ő nem mozdul, egyszerűen nem éri meg, így is fennáll az a veszély, hogy 

a bűntudat elviszi az ihletet, tehát ottmarad tovább, viszont Oszkár bácsi, a rendes időben 
megismételt 

híváskor idegesen és féltékenyen kérdéseket tesz föl, ravasznak szánt keresztkérdéseket, 

, mondd meg hát, édesfiam, mit mondjak ilyenkor ennek a szerencsétlen öregembernek?" 


, Mondd, hogy a konyhakerttel foglalatoskodol momentán. Snidling, kapor, répa!" Elnevették 
magukat; együtt ebédeltek (mandulásan panírozott pulykamellet). , Tudod, fiam, én nem 
vagyok amondó, hogy edd túl magad, de enni kell. Nem azért van anyád, hogy ne kapjál 
tisztességes ebédet. Ma megint hová mész?" , Hazudnom kell", mondta a lektorijelentésíró a 
szívében. 

Hová? Mindig mondott valamit, a könyvtárba, szerkesztőségbe, vernisszázsra, vagy 
egyszerűen a 

kurfürst hívatja. , Asszonyanyám legyen belátással, a kegyelmes úr látni kíván. 
BAROKKHOMÁRVASZORA lesz." , Te tudod, fiam. De gyűlölöm, hogy ezeknél a 
lacipecsenyéseknél eszel, hogy zsíros a szájadszéle, és kenyérdarabkákkal törülgeted. És 
minden oly 

koszos! És hagymás 


i kád 


Ebéd közben látta, ahogy édesanyja egy már megrágott kenyérdarabot szinte kiöklendez, a 
tenyerébe rejtve a szalvétába csomagolta. , Köszönöm", mondta az ebéd végeztével 
ingerülten, , és ne 

tessék olyan áldozatosnak lenni". 


, Igazságtalan vagy", mondta az asszony váratlanul szelíden. (, Feliratok magamnak valami 
hashajtót, rendetlenkedik a hasam." — , Nem gondoltam volna, fiam, hogy ilyesmiről fogok 
veled 

beszélni. Nem egészséges dolog felnőtt ember anyjának lenni. Még szerencse, hogy fiú 


vagy.") 


, Kifosztottál." 


,, Valóban." 


A lektorijelentésíró nagyon kívánta Ágnest, és lassan másra sem tudott gondolni, csak arra, 
hogyan 

feküdjék le vele. Többnyire a fotőjében üldögélt — úgy érezte, beszívta egy örvény, s ő 
fázósan örökké 

ott fog gubbasztani a Tamás plédjébe burkolva —, ha nem, akkor társtalanul kerengett a nagy 
lakásban, 

a gyerekek óvodában, Tamás az illesztéseket próbálta ajtói mögött, Ágnes hol itt, hol ott. A 
lektorijelentésíró léptei nyomán finoman hullámzott a padló; a neszt — e neszt — nem szerette. 


Hacsak tehette, Ágnest nézte, a sörényét (arra gondolt, megszámolja a hajszálakat), minden 
mozdulatát, hajladozásait, lassan megismerte a ruháit, tudta már, melyik hogy vet ráncot, s 
hogyan ád 

betekintést, főként az ingeket ismerte, a különböző szabású, színű s főként szagú 

ingeket, rájött ugyanis, a szennyeskosár tüzetes vizsgálata vezette rá, hogy az anyagtól függ a 
szagösszhatás, lényegében a műanyagszálhányadostól (bár nem érdektelen a szűük-ség 

sem); Ágnes olykor csak melltartóban járt, melyen átlátszottak a mell hatalmas barna bimbói. 
Soha nem 

látott ezidáig még ekkorát. A vékony (sovány és majdhogynem fiúcskatestű) Ágnest szinte 
meggörnyesztették a mellei, mintha nehéz zsákok lettek volna gyönge nyakába, nyakszirtjébe 
aggatva. 


Néha komolyan gondolkodnia kellett, hogy lefeküdt-e valójában már Ágnessal vagy sem, 
mert 

olyan közel érezte magához az asszonyt, viszonyuk annyira nem tartalmazott távolságot, 
annyira nyílt 

és szemérmetlenül titoktalan volt, amit a lektorijelentésíró ezidáig csak a szeretőivel élt át, ezt 
a fájó 

és kicsit csalódásos közelséget. (, Menj el. Menj távolabbra. Úgy szégyellem magam. 
Közellenni 

szégyellek. Hagyj magamra. Legyek egyedül és sírdogáljak." — A lektorijelentésíró ezt már 
mondotta 

egy ízben élő embernek.) 


De azért tudta jól, hogy nem feküdtek még össze. 


, Mit koslatsz egész nap utánam, mikor tudod, hogy periódusom van?" A 

lektorijelentésíró, mint rendesen, megijedt. Ágnes arca elfelhősödött, csúcsos, kisoványodott 
állán 

mintha árnyékfoltok ültek volna, vagy régi pattanások emléke, makesz. , Értsd meg", 


mondta Ágnes csöndesen, , nem nyugtatsz meg. Nem tudok mit kezdeni veled." Fölkiáltott: 
, Csalódást akarok okozni neked." 


Otthagyta a lektorijelentésírót, s felült a fűtőtestre, lábát az egyik székre tette, kicsit széttárva, 
gondtalanul, miként, ahogy mondani szokták, a férfiak. Vékony combjai eltűntek a merev 
farmerszoknya sötét, bő hangárjában; ideges forgolódása közben a fény átvilágította a sötétet, 
a 

lektorijelentésíró a bugyin egy vércsíkot látott meg, a bugyi szegélye vértől volt átitatva. 


, Te", mondta a lektorijelentésíró halkan és tapintatosan, , te, csukd össze a lábod, véres a 
bugyid." 

Ágnes szeme összeszűkölt, , ne érj hozzám", sikította, felugrott, a szék csikorogva 
szánkázott előre. 


, A kurva anyádnak, annak, annak mondjad!!" 


A lektorijelentésíró elveszítette a fejét, s egy kiváltképp váratlan mozdulattal 

maga alá gyűrte Ágnest. A GÁNCS, MELLYEL A FÖLDRE VITTE, A 
NEVETSÉGESEBBNÉL IS 

NEVETSÉGESEBBEN HAT, OLYAN TÖKÉLETES. Ágnes meglepődött, azután 
kifejezéstelen arccal 

bámult alulról föl. Nem számít. (Mellékes csodálkozással észlelve, hogy férfitag nem 
erősbödik, 

jelszók kiáltva segíteni, hasztalan. A medencecsont keménye megteszi, és meg a comb izmos 
rohama 

— visszaijesztés!) 


Egy nap egyedül maradtak hosszan, Tamás egy rockhangversenyre ment, melyet a közeli 
homokbányában tartottak; a szokottnál is izgatottabban figyelte Ágnest, s midőn leszállt az 
est, és 

Ágnes befeküdt az ágyba, a lektorijelentésíró mellé bújt; Musil nyomán részletezve 
beszélgettek a 

szerelemről; a lektorijelentésíró végre így szólt: 


, Agnes, szeretlek." 


, Nézz a gyerekek után." A lektorijelentésíró dobogó szívvel ment a gyerekekhez. Jitka 
mindenáron beszélgetni akart vele. , Kérlek, beszélgessünk. Tudom, hogy van dolgod, mely 
sürgető. 

De ne zihálj, édes úr. Minden megvár tégedet, mert ami nem, az nem reád várt." 

, Beszélgessünk." 

, Beszélgessünk az afgánokról. Mégpedig arról, hogy hogyan szülnek az afgánok. Ugyanúgy 
miként 

a medvék?" A kisfiú közbeszólt. , Inkább aól hodan tülnek a füdőköpenek." Kuncogott, mint 
aki nagy 

disznóságot mond. 


, Ó, az egyszerű. A fürdőköpenyek mindig ikreket szülnek, egy kéket és egy pirosat. Fúj, 
a Írotír, az végig szőrös!" 


,, Vide el a tündé a taknomat Orotortágba ed mátik deleknek." 


, Karcsika, úgy utálom ezeket a gyerekszáj-dolgaidat!", fintorgott Jitka. A 

lektorijelentésíró türelmetlenül rájuk csapta az ajtót, és visszacsúszott Ágnes mellé az ágyba. 
Előbb 

levetette a nadrágját. 


Az asszony mögé feküdt, és simogatni kezdte. Ágnes azonban időközben elaludt. 

A lektorijelentésíró az asszony fenekét tapogatva suttogott még — a két félrészt érintgetve 
mondogatta 

Ágnes fülébe: , Kelet-Párizs, Nyugat-Párizs", hallotta a saját szuszogását —, Ágnes 
azonban nem mozdult. A lektorijelentésíró sértődötten visszament a helyére, vesszejét 
marokra fogta, 

úgy gondolva, így talán nem vész kárba a merevsége, de kárba veszett. 


, Fáradt vagyok, a lelkem és a testem mélyéig elhasznált; ha fejedet a hasamra teszed, 
miközben 

megfélemlített kezed végre kellő óvatossággal köröz, akkor figyelni vagyok képtelen, az jut 
eszembe, 

hogy meg kéne egy szót nézni a szótárban, vagy a mappát újrarendezni a galériásnak, fáradt 
vagyok, 


minden testhelyzet rossz, húzod a hajam és elzsibbad a könyököm, a fenekem lúdbőrzik, a 
mellem 
kiugrik a szádból, és az ölem kiveti magából ujjadat, és fáj." 


Hogy ennyit foglalkozott — foglalatoskodott — Ágnessel, kicsit többet járt föl Fruzsinához, aki 
kicsit 

többet jegyezte meg: , Úgy szeretem, hogy nem zavar a hasad szerelemélvezés közben." 
Azután 

megismerkedett egy Mari nevű festőnővel — Agnesnél, otthon, egy bulin (, bulin"). 


Olykor, váratlanul, megtelt a lakás emberekkel, hihetetlenül sokan voltak ilyenkor; az 
asztalon 

olcsó borok álltak és zsíroskenyér, hol hagymával, hol anélkül. Ágnes egészen megváltozott 
mindig, 

élénk lett, sokat ivott, és a társadalomtudományokról konverzált, amennyire a 
lektorijelentésíró 

megállapíthatta, tájékozottan, de legalábbis intelligensen. 


A szerep őszintétlensége nem volt kétséges a lektorijelentésíró számára, mivel azonban ezen 
alkalmakkor Ágnes hihetetlenül bőkezűnek s adakozónak mutatkozott, amiből ő is hasznot 
húzott, 

sápot, nem zavarta mindez. Ágnes olykor végighúzta kezét a férfi homlokán: , Mindig olyan 
agyonhajszolt a képe, barátom. Rendes ember nem vág ilyen képet, rendes ember, akinek 
nyugodt a 

lelkiismerete." 


A lektorijelentésíró hálásan kezetcsókolt, szerette magát agyonhajszoltnak hinni, ez hízelgett 
volna 
neki, Agnes nevetve tapsolni kezdett. 


, Gyerekek, gyerekek, figyeljetek", kiáltotta, , képzeljétek csak, mit mondott nekem ez a drága 
galériás." Mindannyian a galériásra néztek, furcsa volt látni, hogy ő is hagymáskenyeret 
eszik; kék, 

duplasoros blézerben volt, mint a tévékommentátorok, borotvált tokás arca magabiztosságot 
tükrözött, 

de kedvesen igyekezett hasonulni, mindenkit tegezett, ez láthatóan erőfeszítésébe került, 
mindazonáltal 


nem akart másnak mutatkozni, mint ami. , Azt mondta: Mindig olyan agyonhajszolt a képe, 
Ágnes. Rendes ember nem vág ilyen képet, rendes ember, akinek nyugodt a lelkiismerete." 
, Igen", mondta derűsen a galériás, és harapott a kenyérből, , Ágnes úgy rohangál a világban, 
mint egy 

nyitott beretva." Ágnes belékarolt. , Az ember megvágja magát." , Milyen hagymaszagod 
van", nevetett 

Ágnes. Újra zsongott minden. 


A lektorijelentésíró egyedül maradt; két marékkal vett a sósmogyoróból. , Uram. Ön 
lumpol!", 

szólította meg egy alacsony, nagymellű lány. Ő volt Mari. Nagy kockás egyberuháján 
festékfoltok virítottak, kis gonosz manócska, aki nevetve mondott mindenkiről valami rosszat, 
barna szemei alulról villogtak a lektorijelentésíróra, pihés bajuszkája volt, 

egyfolytában beszélt, s a lektorijelentésíró szívesen hallgatta. , Gyere", mondta Mari, 

, menjünk ki, 

gyere csak, ez egy ilyen buli, ahol időnként ki kell menni a balkonra a csajokkal. Az ablakba 
tett 

cserépben snidling van, a sarokban meg poros papundekli dobozok, s míg smárolunk, 
megpróbáljuk 

elolvasni, mi is van rájuk írva. Elárulom, nem fog sikerülni." 


Kimentek, a lektorijelentésíró ráült az egyik dobozra, Mari pedig az ölébe ereszkedett. , De jó 
volt", mondta Mari, , ugye?" , Igen", válaszolta a lektorijelentésíró, , jó volt", és nézte, hogy 
igazgatja 

magán a lány a festékes ruhát. Azután többször is találkozott Marival. 


, Mondd, Mari jó szerető?" , Ne kérdezz ilyet." , Kínos rá válaszolnod? Talán zavar a hasad?" 
Miért 

mindig a hasa? Fruzsinának van igaza. A lektorijelentésíró fázósan összeborzongott, a lakásba 
egy 

rövid félórácskától eltekintve nem sütött be a nap, barna homály terjengett a szobában, mint 
valami 

felhő vagy moszat; anyag. 


, Fázol, édes úr?", kérdezte Jitka bocsánatkérőn. , Ládd, a nap halovány, de kibújt a kinti 
tarjagos 

fellegek mögül, s ha fölemelkednél, mit ne tégy, mert takaróid elmozdulván álnok lég szökne 
a redők 

közé, szemeddel látnád, amint a parkban zsibongnak a népek, már megint kigombolták a 
könnyű 


felöltőket, szvettereket s nemkülönben a farmerdzsekiket, s arcuk, az oktalanoknak, fénylik a 
boldogságtól, vagy legalább a vágytól, s noha ez kicsit lepusztult környék, csak a 
homlokzatok 

renoválva, azért a kirakatok tele, az autók krómozva, az emberekre kiül a biztonság 
látszódása. 

Biztonságban érzik magukat, velük baj nem történhetik. Hasonlatosak ők a kalauzokhoz. Mert 
tudd 

meg, minden kalauz a halállal jegyes, homlokán a halál pecsétje; úgy mondják a 
szerencsétlenek, főtérmegállóátszálló, mintha pillanataik, legyenek azok akár a 
legragyogóbbak is 

majd, fényesek, és teltek, mint a görög fiúcskák fara, nem volnának megszámlálva. Ostoba 
páriák! 

Hogy megnyugtatja őket a díjszabás!" 


Mintha ugyanazt, ugyanazt a marhaságot gondolnák magukról, gondolta a lektorijelentésíró, 
amit 

a dallamos kelet-franciák gondolnak: róluk. , Minden megtörténhetik", mondotta hangosan. A 
kislány 

figyelmesen ránézett. 


,, Tudod, édes barátom, én már csak itt rohadok meg, inter muros, ebben az átkozott s 
elátkozott 

városban." Felsóhajtott. , Rengeteget, rengeteget tudok erről a városról, sokat szenvedett, 
hősies, 

nyomorult, csalárd és félénk népéről, köveiről, a folyóiról s az urairól. Tudom, mi történt, 
tudom, kivel 

történt, és mindent itt tartogatok ebben a fejemben. Tudom, hogy ki kit szeret, ki kit öletett le, 
s merre 

csorrant a vér. De te azért ne tarts, édes úr." 


Jitka matatott körbe a lektorijelentésíró körül; egy töröttnyelű partvissel, azaz a partvisfejjel 
söpörgette a setét, szinte fekete parkettről a morzsákat. (Morzsált a kenyér.) A 
lektorijelentésíró látta, ahogy a morzsák belefordulnak a parketták közti mély, 

mocskos résbe (résekbe). Jitka föltérdelt, fejével az ablak felé bökött. , Bort e gazok nem 
érdemelnek! . .. Mert mit jelent, édes úr, élni? Élni annyi, mint bizonyos lehetőségek közt 
habozni, élni 

annyi, mint végzetesen erősnek érezni magunkat a szabadság gyakorlására, élni annyi, mint 
megválasztani, hogy mivé legyünk a világban. Egyetlen pillanat sincs, amikor ez a 
készenlétünk 

alábbhagyhat és megnyughatik. Még amikor csüggedten hagynók, hogy történjék bármi, 
akkor is 

választottunk: a nem-választást." , Hagyjuk!", kiáltotta a lektorijelentésíró. , Élni annyi, mint 
elveszettnek érezni magunkat, s az, aki ezt elfogadja, már meg is kezdte a magáratalálást, már 
hozzá 


is fogott a maga igazi valóságának a feltárásához, már szilárd alapon áll. Ösztönösen, mint a 
hajótörött, 

fog fürkészni valami után, amit megragadjon. És ez a tragikus, határozott, abszolút igaz 
tekintet, amivel 

a szabadulást keresi, el fog igazodni az élet zűrzavarában. Csak ezek az igaz gondolatok: a 
hajótöröttek 

gondolatai, a többi: retorika, póz, önáltatás. Aki nem érzi magát igazán elveszettnek, 
menthetetlenül 

elvész, vagyis nem találkozik soha önmagával, nem bukkan soha a saját valóságára." 


, Fel fog töltődni morzsával", mondta a lektorijelentésíró a szívében. , Egy karmantyú, az kéne 
neked, édes úr." 


, Ma a kurfürst volt kegyes fogadni. Még föl sem száradt a hajnali pára a park zsenge 
pázsitján, s nem 

oszlott terebélyes és rigorózus útjainkon a fátyolos köd, midőn izent értem a nagyúr. Tudod, 
Péter, ez 

udvarban, ezt pirulás nélkül állíthatom, messze én vagyok a legszebb, nem csak fitos orrom, 
rózsás 

arcocskám és arany hajam, de mondhatni élénk szellemem is azzá tesz. És a seggem se olyan 
deszka, 

mint az Ágnesé. Kicsit félnek is tőlem." Jitka túrni kezdte az orrát. , Csakhát. Csakhát 

az a hátulütő, hogy egy ordas nagy cafka vagyok, így hallom, és minthogy ez 
köztudomásos: ez hátrány. Mindenféle formális kifogásra ad módot. 


Mondd, nem akarnál a férjem lenni? ... Mert akkor lefekhetnél velem." A lektorijelentésíró 
felnőttes képet vágott. , Miért. Úgy észlelem, a mamával szívesen lefeküdnél, csak, úgy 
észlelem, nem 

vagytok megházasodva, minthogy, ahogy úgy észlelem, a mama a papával van 
összeházasodva. .. 

Mondd, ez általános?! 


Én egyébként olyan akarok lenni, mint a mama. Mindenkivel le fogok feküdni. Persze a 
Tamással 

nem, mert az az apám. Nagyon jó lesz! Élvezni is fogom, és mindenki nagyon jól fog járni. Én 
szép 

leszek és adakozó. Oda fogom adni magam, mert Jó szívű vagyok. Az jó lenne, ha a mellem 
olyan 

lenne, mint a mamáé. Mert ez itt semmi, az világos! 


Néha gyűlölöm Tamást, hogy így szenved! Mért nem lehet vidáman szeretni! 


Tudd, édes úr, én kétségbeesett, merész és vonzó asszony akarok lenni. CSAK ÉN VÉGIG! 
Mert 

nem igaz, hogy Ágnes úgy rohangál a világban, mint egy nyitott borotva. Azt a galériás 
mondja, mert 

okos. És mert gazdag, célhoz fog érni. Célhoz nálam is gazdag pasasok fognak. Csak én 
mindenkit 

becsvágyamba vonszolok. Mint, az igaz, mint egy nyitott borotva. Ő a mint; de nem az, 
szegény Ágnes. Pedig egy nő, szerintem, nagyon sokat számít. 


Képzeld egyébként el, hogy az isiben Ágnest minden hónapban, maga mesélte személyes 
hitellel 

megerősítvén, a mentő vitte el. Minthogy elájult. Ugyanaz a kopaszos szőke kirurg jött 
mindig, ,á, á, 

kisasszonyka, hát ismét eltelt egy hónap", mosolygott köszönés helyett, s azután midőn a 
mamát 

befektették az autóba, azt mondta, de mindig azt, , adjanak a kezébe egy pacsnit", 
ismered e hangulatos péksüteményt bizonnyal, amit azután Ágnesnek másnap ki kellett 
fizetnie, meg 

még egy iskolatejet is, nem épp méltányos módon. Egy kopasz szőke kirurg. Én, személy 
szerint, 

mostanában, még nem szoktam elájulni, de mumim azért nekem is van. És szaga is 

van, sőt nem is valami jó szaga. Ehhez mit szólsz, édes úr, mert úgy tetszik, szólásra 
vagy. Torkodra akadt szavad tán?" 


Behozott egy rajzlapot. , Erre jönnek rá a levelek, érted, ideragasztom az őszt. Érted?" 
, De most nyár van." , Mindegy", válaszolt rosszkedvűen. 


Volt olyan nap, hogy Jitka csak egyetlen szót szólt: , HONDERŰ". 


Azért csak csurrant-csöppent a kelet-francia is előre. Hirtelen, de valóban, szinte egyik 
időegységről 

a másikra, azon kapta magát, hogy a vendégprofesszorsága lejáróban, és hiába ült le 
eltökélten, hogy 

elgondolja az elmúlt időt, úgy érezte, nincs mire emlékeznie, s noha utazásának egyik 
legkézenfekvőbb 

élménye volt a tárgyak, az elhájasodott tárgyak fokozódó uralma, a tárgyak 

vakmerősége, mégis tárgyakat kívánt magának az emlékezéshez, letéteményeseit az anyag és 
az idő 

forróságának; így képzelte. A szalmalángos hisztériával azt kérdezte magától, mi volt ez?, 
honnét fogja 

tudni, visszaérve a csöpp hazába, hogy egyáltalán itt volt, mi bizonyítaná ezt?, milyen jelek, 
kapcsolódások, nyomatok (a Grass majonézzel pöcsétes zakóján kívül)? 


Elhatározta, hogy viszonyba kerül a várossal, ha kicsit késő van is már ehhez, s ha kicsit 
természetellenes is ezt: elhatározni. Nem értette magát, hogy miért nem így kezdte... Mennyi 
idő! 

Minden reggel rigorózus tervekkel ébredt. 


A lektorijelentésíró elmosolyodott; szegényke. Bezzeg manapság! manapság: a 
lektorijelentésírók 

élete: pazar. Fényes élet, gyönyörű, unatkozó és élveteg nőktől kölcsönkapott alacsony, 
nyitott 

sportkocsikon száguldoznak föl-le a városban, a rendőrök mosolyogva csóválják elnéző 
fejüket, ej, micsoda kópék vagytok, fiúk, és irigykedve nézik a szélben sikongó olcsó szőke 
nőcskét a vezetőülés mellett. 


A lektorijelentésírók az élet birtokosaként, élénken, szellemtől s erőtől duzzadtan ébredeznek 
ágyukban, s rögvest, alig az első nyújtózások után, melyek kéjesek bár, de férfiasak, 
orcájukon még az 

édes álom selyme, magukhoz kéretik s tárgyszerű tanácskozást folytatnak a fiatal szakáccsal, 
ki 

tehetséges, picit gátlásos fiú, vagy ha a lektorijelentésíró maga is fiatalocska, koraérő 
koraérett fajta, 

akkor az idősb szakácsnéval, a szakácsné tenyeres talpas, nem főz elegánsan, igaz, nagyon jól, 
de: anyja 

helyett anyja; enyhe izzadságszaga van, homloka nagy, csillogó, ujjhegyei repedtek. Vagy 
mégis inkább 

a szakácsfiú, a lektorijelentésírók kezüket a csontos fiúcskavállra teszik, úgy kérdik: No, fiam, 
mit 

együnk ma. Mihez van kedved? Mit főznél te szívesen? A fiú elpirul, meghajol. Szereztem 
lepényhalat 

és maradt múltkorról nyúl. Elegyíthető ez, fiam? Hogyne, uram, csak úgy hinném, kellene 
hozzá 


néhány vendég, főként nők. Nem. Azt ma nem. Ma vendéget nem. A fiú tűnődik, nem baj, 
majd kieszelek valamit. Jól van, mondják a lektorijelentésírók, ma a kertben reggeliznénk. 
Oda terítettem. Nem szeretem, fiam, ha kitalálod a gondolataimat. Bocsáss meg, édes 

úr. 


Kicsit biz" elhanyagolta a kelet-franciát (ellustázta), valahogy megszaporodtak az estélyek, a 
spontánbulik, egyre gyakrabban aludt Ágneséknál, sőt lassacskán a lakásból is csak csínyján 
mozdult 

ki; pedig a lomberősség ügye jól haladt — kezdetben jól, majd , a terveknek 

megfelelően" —, elérte szélső lehetőségeit, amit megállapíthatni mindig az árnyékokból lehet, 
abból a 

nehezen leírható árnyas és lapos remegésből, mely kizárólag az 

erejük teljében levő főlevelek sajátja, majd a rövid, tékozló konstanscsúcs után a leszálló ágba 
került. 


Mindenféle emberek jelentek meg ilyenkor, egyedül és falkában, nők meg férfiak, jöttek s 
mentek, 

néha egész csoport kerekedett föl elrohanni hirtelen , egy kis nélkülözhetetlen hagymalevesre? 
vagy 

hajnalban, ha remélni lehetett, hogy van már , friss körömpörkölt a metróvégállomáson", vagy 
hosszú, 

bonyolult, de lelkes telefonálás után az ősz mesterhez, kit nevetve biztosítottak, hogy , van itt 
egy csomó fiatal tettrekész művész meg tudós, és hosszú lábú lányok meg egy demizson 

bor", és volt, hogy eltűnt mindenki, máskor meg olyan este, amikor nem sok dolog változik 
már, 

vadidegenek toppantak be, , szevasztok, a Béláék küldtek", mindenfélék, novellisták, 
kerámikusok, szervezők, színpadmesterek, festőnök, üzletkötők, kritikusok, 
kultúrvállalkozók, 

lakásügynökök, matematikusok, vizipólósok, krupiék, pszichológusok 
(neopszeudofreudisták), 

regényírók, orvosok, orvostanhallgatók, Schwesterek (köztük egy néger lány), taxisok, 
szilikátmérnökök, régiségkereskedők, színészek, utcalányok, sportdiplomaták, 
műsorvezetőszerkesztők, egyetemisták, manökenek, autószerelők, segédmunkások, 
kérdezőbiztosok, 

öregdiákok. 


a 


, Ágnes öregdiák", mondta gonoszul Mari, aki olykor egészen kisajátította a 
lektorijelentésírót, 

kit egyre jobban ingereltek a festékfoltok a lány ruháján. , Nem lehet ezeket kiszedni?" , Édes 
vagy. Csak kicsit behemót." Valaki szerzett több üveg Chiantit. Ez jó volt, olyan magától 
értődő bor. , Az egyetemen abszolút ő volt a középpont. Volt a gondolkodásában tényleg 
valami 


végletes. Ágnes úgy beszélt, mint az okos fiúk, s ettől megőrült mindenki. Most 

valahogy nincs szusz benne. Vagy nem is tudom. Talán hogy nem csinált karriert, mert most 
Is jó a 

dumája, csak közben már elmúlt harminc éves, ahogy mindannyian." A lektorijelentésíró 
látta, ahogy 

Mari elérzékenyül önmagától, mancsát ezért a lány combjára tette. Úgy mondták, Mari 
tehetséges, a 

lektorijelentésíró kerülte a témát. , Emlékszem, amint egyszer Isten és Krisztus 
különbségéről beszélt, hogy őt Krisztus nem nagyon érdekli, pedig hát az szokott példakép 
lenni, mert 

ő Krisztusra csak mint verzióra tud gondolni, hiszen például lehetett Krisztus fejfájós vagy 
gyomros, ami meghatározza az életvitelt." , Mejjes cica vagy faroscica", 

mondta a lektorijelentésíró (szigorúan ellenőrzött) szívében. , A megoldás csakis Isten, s ha 
már 

Krisztus, kizárólag a keresztfán. Mint szenvedés és magány." A lektorijelentésíró zavartan 
szuszogott, 

úgy érezte, megnőtt a hasa, s mint valami hozzá nem tartozó tárgyat érzékelte, amely 
valahogy féloldalra húzza őt. , Nagy sztár volt. Aki számított, mind megfordult az ágyában." 
A 

lektorijelentésíró elképzelte ezt — a mondatot persze, mint rendesen. , Mindig lötyögött a 
combján a 

farmer. Soha nem járt szoknyában, mint most néha. Igaz, galériása sem volt, és nem értett az 
előzékekhez sem." 


Csoportocskák keletkeztek, afféle szerklik, a lektorijelentésíró csodálkozva állapította meg, 
hogy 

ez az idejétmúlt műforma funkcionál, s korszerűtlensége csupán: a báj. A bizalom, az 
érzékelés, az 

érzékenység új útjai? Az emberközikapcsolatoké? Üresek vagyunk és letaglózva vagyunk, írja 
a kis 

kelet-francúz, építsünk helyzetet, építsünk mozdulatot, de maradjunk kíméletlenek, az 
üdvösségünkért 

ne adjuk alább, minthogy büszkék se legyünk. Azt írja, nincs iróniára ítélve. Nagyon 
bizonygatja! 


, Heinénél szebben udvarolni nem tudhat senki sem", mondta az egyik Schwester Bélának, 
igen, ilyen 

helyzetben kell tudni fecsegni, ő meg mindig azt mondja, amit gondol meg ami 
foglalkoztatja: s ez nevetséges és trampli. A novellista az állandó együttélés állandó 
nehézségeiről 

beszélt, a kötelező napi figyelemről és szervezésről, szervezkedésről, s ő maga részéről nem 
lát más 

megoldást, csak egy nörcöt, nörc nélkül ő csak a hétvégeken hajlandó házas lenni. 

, Egy nörc", mondta a lektorijelentésíró, és már előre örült, hogy egy tréfával bizonyíthatja 
jószándékát, 


azt, hogy nem akar kilógni a társaságból, , egy NÖRC, akiből később bundát csináltatunk."? De 
jószerével csupán az elázott Mari vihogott. 


Valaki Thomas Mannt szidta. , Nem, nem", kapott a szón Béla, , őt, fájdalom, nem lehet 
nívósan szidni, csakis dühvel, erőből, igazságtalanul: úgy jogos. Akár egy szuperszínésznőt, 
egy repedtsarkú cemende, passz. De fanyalogni a mellén, hogy túl nagy: ez 

nevetséges. Tehát: menjen abba a hanzastadti megleverkühnözött goetheszagú pöffeteg 
Hölderlin-anyjába." Az apróka novellista rosszkedvűen lóbálta a fejét. , De mintha ez a 
szentségelés 

csak német szájból hangozhatnék el." — , Benyitok Lübeckbe, mit látok?!, ott áll 

Thomas Mann, és mogyorózza Katját." 


A galériás finoman a házigazda szerepét is betöltötte. A lektorijelentésírónak hirtelen föltűnt, 
hogy 

nincsen Tamás. A galériás meg akart valakit kérni, kísérje haza Marit. , Huhu", ismételgette a 
festőnő. 

Béla mondta, hogy ő nem kíséri haza, nincs kedve kúrni. A lektorijelentésírónak eszébe nem 

jutott 

volna, hogy ez így összefügg. , Mindenesetre termetre passzolnak", gondolta. 


Alkalomadtán megjelent Jitka, kijátszván az amúgy is gyarló anyai ellenőrzést, s 
odalopakodott a 

lektorijelentésíróhoz. , Ülsz? Édes úr." A férfi bólintott. A fénypászmákban sűrű cigarettafüst 
gomolygott. , Szépen állunk", mondotta a kislány. , Ezt figyuzd. A fogam cakkos. Tudod, 
miért?" 

,, Nem." , CSILLAGSÉRÜLT." 


Tamásra hátul a nyelvszobában talált rá. , Mi van", mondta a lektorijelentésíró, és szemét 
majdnem 

könny futotta el, oly szeretetet érzett hirtelen a szobrász iránt, ki félig összekuporodva, 
görbülve, mint 

a magzat, ült a homályos szobában, a fal tövében. A lektorijelentésíró ülőszerkezet 

után nézett, mert a földre ereszkednie — és majdan a vissza! — bonyolultnak tetszett, s kezdeti 
zavarát 

is lepleznie illett. 


, Én éjszaka", mondta Tamás, , másként hallok, sokkal kifinomultabban. .. Tudod, ahogy 
hirtelen 

1 és 2 közt, éjszaka lesz. Ezt sokan nem veszik észre, és akkor fájnak már." Kezét a fülére, a 
halántékára tette, és a fejét rázta: , Fáj, fáj, fáj." Ilyenkor már csak halkan motyogni szabad. 


, Ha te vékony szőke nő volnál", mondta Tamás, , nem rokonszenveznék veled." — Így 
jobban el lehet 
fogadni tégedet." 


Tamás váratlanul mozgékony lett, , egyérintőzzünk", kiáltotta, eltűnt, majd egy gumilabdával 
jött 

vissza, hosszan nyugtatta a lektorijelentésírót, hogy a szoba alatt a lépcsőház húzódik, 
illetve ha nem, az alatt-lakók oly kedvesek s belátók, hogy eszük ágában sem volna 
partvisaikkal 

ingerülten felkopogni; a lektorijelentésírót mindez a legkevésbé sem nyugtalanította, sokkal 
inkább 

foglalkoztatta az ing, elég volt néhány mozdulat után a nadrágból kileffenő végekre 
pillantania, , a 

hason való szétválásra", a gombok árulására: és mély keserűség fogta el; alig kárpótolta a 
vakarózás, 

a szőrös hason végigdoromboló kéz. 


Levették cipőiket, fényes zoknijaik csúszkáltak a setét parketten — a parkett ördögei — egyre 
inkább 

kimelegedtek, a szobai rossz levegőtől arcuk felforrósodott, s ha fülükhöz nyúltak, az úgy 
tüzelt, mint 

hajdanán egy pofon után, ha mondjuk meggyújtottuk a szertárban a kitömött, núbiai párduc 
farkát — 

helytelenül; lassan csatakos hajuk előrehullt, mintha rendes futballmeccset játszottak 

volna, a lövések erősödtek, meg-meghaladták a kezdetekkor rögzített méltányossági szintet; 
többször 

előfordult, hogy valaki 4-5 gólos vezetésre tett szert, amely azután észrevétlen 

leapadt, s mindegyik mérkőzés késhegyre menő küzdelmet hozott. Büszkén mutatták 
egymásnak 

átizzadt ingüket, a sötét, vizes foltokat. 


Lihegve dőltek a falnak, a szoba megvilágítása kritikán aluli volt, gyér sárga 


fényt lök ki magából egy csupasz körte, testük lüktetését átvette a tér, a szoba s a kétséges 
parkett, 

egyikük szédülten mesélni kezdett arról, hogy nemrégiben a stadion előtt, ahol néhány 
évtizede 

dogmatikus típusú népvezérek ágáltak vértolulásban, mennyire sütött a nap, az árnyékok is 
tündököltek, 

szemet kellett hunyni, és hogy sodort a tömeg, s azután a 

fantasztikus párbeszéd a játékoskijárónál — a város csapata kikapott, az ellenfél csatársora 
pompás 

napot fogott ki, különösen az alacsony termetű jobbösszekötő remekelt, igaz, a hazaiaknak 
nagy pechük 

is volt, a labda többször is a kapufa belső (!) éléről vágódott vissza a mezőnybe, s midőn a 
csapatok 

fáradtan, ki boldogan, ki boldogtalanul öltözőikbe siettek, a városi balhátvéd keserűen 
kifakadt: 

, Micsoda helyzetek! Nincs Isten!", a kis jobbösszekötő, a győzelem főrészese, 
mosolyogva átölelte sportszerű ellenfelét, s azt mondta: , De van. Csak messzi."; a beszéd 
fonalát 

átvette a másik, aki azt álmodta, mondta, hogy az amerikai meg a szovjet kormány élére egy 
ikerpár 

kerül. Két petéjű ikrek, kalandos élettörténet, anyjuk pólisi zsidóasszony, gyönyörű, buja 
TEREMTÉS. 

Ezek azután, minthogy a vér szavára bízhatnak egymásban, mindenki háta megett 

teljes leszerelést rendelnek el. Dől a pénz. A Szovjetunióban tejben-vajban fürdéznek az 
emberek. 


pp 


Meg hogy egyszer kiment — kikeveredett — a nevezetes munkásmozgalmi kerületbe der Tod in 
Wedding, ahol az ún. tavaszünnepségeket tartották, a tanácsháza előtt bódékat állítottak föl, 
sört mértek, amatőr zenekarok játszottak, egy arab diák virtuózan dobolt; parázs felett 
birkahús forgott, 

fura torony, a tetején hagyma, az emberek örültek a napfénynek, a ringatózó tömegen 
időnként kövér 

lány (Baby-speck?) fúrta át magát, kőnyomatos újságot árult, a lány homlokán lepedékként 
terült el az 

izzadság, mintha csigák mászkálták volna össze, , milyen újság ez?", kérdezte, s a lány azt 
mondta, 

kicsit megbántva, , a Kerületi Hírnök", , meleg van", mondta ő, , vesz vagy nem?", így 
szigorúan a lány, 

és ment tovább. Akkora a tömeg, jutott az eszébe, hogy ha itt leszúrnák, percekig menne 
tovább, észre sem vennék. Dehát miért szúrnák le? 


Lehetett célbalőni, halacskázni, volt óriáshinta, vadló, kukoricaárus, szellemvasút (amikor az 
, orangután" a nyakára tette a kezét, megijedt valóságosan), és volt egy grafológiai-computer, 


egy 
kártyára kellett írni, s a gép kiértékelte a tulajdonságokat, volt művészi képesség 


kategória is, kajánul és komolyan arra gondolt, hogy ennél a gép nyilván kiveri majd a 
biztosítékot vagy 

füstölni kezd, azonban, ellenkezőleg, a művészi képességre a computer NULLÁT jelzett, 
aminek 

megint tudott örülni, mégiscsak! csak nem fogja egy masina kilesni! Bár a füstölés 

se lett volna kutya. . . 


Kimenekült a rétre, a hangulat oly remek, hallja, tipikus böjti szelek, ingecskében kisgyerek 
állt 

anyja mellett, aki nevetve retiküljéből papírszalvétát húzott elő, széthajtogatta s fia fenekéhez 
tette, aki 

lassan, nézte, beletojt, egy bőrdzsekis rockercsaj a csupafolt, combjánál lyukas farmerjába 
nyúlt és 

vakaródzott, dobozos sört ivott, olyan volt, mint egy erős férfi, udvartartása körötte, csinos 
fiúcskák. 

— Ekkor sovány szemüveges lány vált ki a tömegből, leült közel őhozzá, nézegették egymást, 
a lány 

felugrott hirtelen, mosolyogni próbált talán, de arca már ordításra készülődött, megragadta őt 
— ez 

inkább a lektorijelentésíró volt —, és rázni kezdte, ahogy gyönge gyerek egy nagy fát, s közben 
üvölt, 

MEG AKARLAK ISMERNI, NEM ÉRTED?! MEG AKARLAK ISMERNI. Fiú futott 
feléjük, 

lefejtette róla a lányt, , bocsáss meg, öregem, láthatod, bocsáss meg", ő meg sem mozdult 
egész 

idő alatt, a lány engedelmes, visszafordul: csöndes, gyönyörű mosollyal mondja, meg 
akarlak ismerni 

Péter, ő mozdulna, a fiú ránéz, kezében boxer, , meg ne mozdulj", 

mondja nyugodtan, , gyere drcrágaságom", átöleli a lányt, , gyere". 


Lázasan, egymástól elkapva, majd visszaadva a szót, beszéltek, egyszerre, állandóan, külön, 
mintha attól féltek volna, hogy a másik valamiről lemarad ebben a közös rohanásban, és ez 
végzetes 

volna, mert az így keletkezett távolság, mert keletkeznék távolság, szakadatlan nőne, nőne; s 
ezt tudván 

tudva nem akarták semmiképp sem, beszéltek, beszéltek hát, versenyt futva magukkal, 
mígnem 

egymásba fojtották a szót. , Most szívesen egyesülnék veled, ha ez nem jelentene ugyanakkor 
b...t." 


, Lógjunk le", mondta Tamás. A verejték kellemetlenül rájukszáradt. A kirakatfősétálóutca 
most is 


dobogott, szűk ajtónyílásokból rekedt zene bugyborgott elő, motorosok keringtek bőgve két 
utcasarok 

közt, ide, oda, ide, oda, mintha csökkentképességűek volnának: pedig hát: ilyen itt a 
geometria: ide, 

oda. Gördeszkások siklottak a nehézkes gyalogosok közt, fiatal srácok és lányok szaladgáltak 
fürtökben, mint a méhraj (, gyertek már! mit faszoztok...", , ja, én i5!", , várjatok!", , dehát mi 
várunk!", , nem baj, akkor is várjatok!"), ők azok, akik nem veszíthetnek ezen az éjszakán, és 
ott 

sompolyogtak a magányos férfiak — a magányos férfiak kettesével —, akik arcára úgy hull a 
fény, hogy 

örökkön örökké borostásaknak látszanak, szemük lázasan csillog, és dühödten kutatják az 
éjszakát. 

(Mint a kutyák, marcangolják a sötétet, majd megjelenik a hold, sápadt és görbe, mázolt 
szájában 

cigaretta, s a kutyák farkcsóválva vonyítnak.") Egy restaurant ablakaiból bájos leányfejek 
kandikáltak 

elő; a tömegből kivált egy csomó ifjúság, és az ablakon keresztül ölelgették a csinos 
leányokat. 

Megfogták a fiatal nemzedéket, a reménydús burschokat, és egyenként húzgálták be az 
ablakon. 


Villogtak a fények, a kirakatokban idétlen korongok forogtak, s a vendéglőszárnyascsapóajtók 
ide-odalibegtek. A turisták derekukra kötötték pulóverjüket, és 

hangoskodtak, mint kiknek jó soruk van. A lektorijelentésíró oldalt, a kirakatba pillantva 
meglátta 

magát ziláltan, lógó ingszélekkel. Egy röpke pillanatig sajnálta, hogy csúnya. Végre 

találtak egy helyet, hol elfogyasszák , estéli setét sörüket". A sört lányok mérték, afféle 
civilek. 

Doors-lemez bömbölt. Most Tamás arcán is olyan foltokat vett észre, mint Ágnesén. 


Átmentek egy étterembe, ahol Tamás szerint , a nap minden órájában" friss a bárány. , És 
most, 

öregem, a nap minden órája van", nevetett Tamás. A lektorijelentésírónak fájt a talpa. Lehet, 
hogy 

mégiscsak lúdtalpa van? Az örök kétely. A pincérük elegáns, középkorú férfi volt, 

látszatra: tökéletes. Ám nagy paccer: újból és újból bakot lőtt. A kiejtése mutatta, a férfi: 
keletfranciaemigráns. (Egy exilcseh.) Kérdés, hogy hibádzásai rákenhetők-e a történelemre? 


Tamás kiment a mellékhelyiségbe. , Én mindig állva szarok félelemből", mondta, midőn 
visszaérkezett. A lektorijelentésíró megbotránkozott. A keletemigránsfranciaexilcseh 
fontoskodva megsúgta, hogy késik a hastáncosnő. Valóban, midőn egy alacsony, 
kövérkés nő hosszú, fekete fényes kabátban átsietett az asztalok közt, a főpincér hangos 
szemrehányásokkal illette. , Seggdugó", állapította meg Tamás, és a lektorijelentésíró 
bólintott. A nő 


dereka-csípője úgy vert, mozgott, mintha külön élőlény volna. Egy vipera feje. Fáradtabb és 
öregebb 

volt, mint kellene. Az ujjain csattogó volt, valamik, amik csattogtak. A 
lektorijelentésírókat, ha nem ismernek egy szót, mindig nyugtalanság fogja el, a 
reménytelenségnek egy 

lelkiismeretfurdalásos változata, minden ismeretlen szóban a tehetségtelenségük jelét látják. 


Mikor mentek el, beláttak a konyhába, a művésznő egy hokedlin ült, lábai széttárva, az öléből 
eszegetett, lábasból. , Ez már még a műsor?" 


Az utca nem volt üres, de már csöndes. Kicsit borzongva indultak neki. Az étterem mellett, a 
kapualjban fekete nő állt, műbőr csizmája a térdéig ért. A combja szőrös volt, látszott, ez a 
specialitása. , Hová, hová bülbül szavú rózsák gyermeke gyermekei"? Egy 
Volkswagen-busz mellett fiúk s lányok álltak feltartott kézzel terpeszben, , álljunk 
terpeszbe!", egy 

fiúcska rugdossa széjjelebb a lábakat, a talpak nehezen mozdulnak a hajnali tratuáron, 

, széjjelebb!", 

kiáltja a fiúcska, , hagyjon! ", kiált egy lány, , NOSZA, NOSZA", mondja a fiúcska, és 
rugdossa tovább, 

, dehát, nem érti?!, szét szakad a p...m." Megszeppentek. 


Ágnesről beszéltek. , Más a félrekúrás, még ha nőről van is szó, és más a megcsalás", mondta 
Tamás; 

arca kipirult, egyenes, hosszú haját a füle mögé igazgatta; arca: férfimadonnaarc, 

, tudod, dagadtkám". 


, Ne szólíts így", mondta a lektorijelentésíró. 


, Jól van, na, nem érdekes, ez nem érdekes", Tamás izgatott beszédkényszerességben kereste a 
szavakat, , nekem, nekem, nekem, öregem, munkaköri kötelességem a szerelem, mert nélküle 
tompa 

vagyok, hideg vagyok, tehetségtelen vagyok, és én az egész életemet arra szántam, hogy 
egyre élőbbé, 

organikusabbá, áthatóbbá, mélyebbé tegyem a szerelmemet." Tamás homloka rosszul fénylett. 
, Azt 


akartam, hogy érezze a szerelem bőségét, túlzását, az egymásrautaltság kecsességét és 
olcsóságát, azt 

akartam, hogy az én fogkefémmel mosson fogat, hogy közös vízzel gargarizáljunk, azt 
akartam, hogy 

mint a majomkölykök, kapaszkodjék a szőrzetembe és hosszasan, elnyújtva, lassúdan 
himbálóddzék, 

azt akartam, hogy egész nap a lábam közt tartsa a kezét, jöjjön szorosan mögöttem 
mindenhová, azt 

akartam, hogy az ételt egyszerre rágjuk, hogy ugyanaz a húscafat akadjon a fogunkba, azt 
akartam, hogy 

cseréljünk rágógumit, azt, hogy ne fejezzünk be külön mondatot, hogy ugyanott tévesszük el a 
kurva 

névelőket, hogy egyikőnk mondja a magánhangzókat, másikunk a mássalhangzókat, közös 
tányért 

akartam, közös zoknit és zsebkendőt, azt akartam, hogy egymással szemben guggoljunk, és ő 
azt a 

levegőt szívja, amelyet én fúvok, és fordítva, azt akartam, hogy húzza föl a piszkos bugyimat, 
hogy 

túrja az orrom és rágja a körmöm, azt akartam, hogy együtt használjuk a vécépapírt állva a 
félelemtől, 

ezt akartam —" 


A lektorijelentésíró is ezt akarta. Tamás hirtelen a nyakába borult, vállak megrángtak. A 
lektorijelentésíró nem hallott sírást, ezt hallgatózva állapította meg, amin szégyenkezett kicsit. 
Megsimította a Tamás fejét, furcsa volt érezni a koponyacsont hajlását. Tamás fölemelte a 
fejét, vékony 

haja az arcába esett, , mint egy ritkás függöny". 


, Mondd, ne haragudj", kérdezte, , lefeküdtél már a feleségemmel?" , Nem", válaszolta a 
lektorijelentésíró. , Még nem." 


, Nincs annyira jó kedvem, mint ahogy mutatom", mondta Tamás, és teliszájjal nevetett, 
hangosan, 

mintha nem is volna éjszaka. De lehet, hogy hajnal volt már, nyirkos, hideg égbolt. , Fázom, 
megyek", 

mondta a lektorijelentésíró. 


Lehetetlenek ezek a búcsúzások, állunk és állunk, az idő nyúlik, azután, túllépve egy határt és 
innét egy másikon, elromlik, és a tehetetlen kedveskedés — az elszakadni-nemtudás 
— gyávaságunk kifejeződése és bizonyítéka lesz. 


A lektorijelentésíró fázott, olykor megdörzsölte a karjait (nem segít a háj semmit), de 
igyekezett 

palástolni, nehogy Tamás gyöngéden aggódni kezdjen, és ál és valódi 
szemrehányásokkal illesse magát, hogy így reáakaszkodott etc. 


Végre Tamás így szólt: , Most már menj szépen igazán." Hirtelen olyan egyszerűnek és 
világosnak 

tünt minden, csak a hideg volt. , Isten áldjon, barátom", lépett a lektorijelentésíró Tamáshoz, 
átölelték 

egymást, kicsit úgy maradtak — ez eddig afféle kölcsönös lapogatás volt, búcsú-panel, 
férfibúcsúpanel —, azután a lektorijelentésíró kezét a másik forró tarkójára tette, arcát hevesen 
az arcához szorította, , Isten áldjon, barátom", dideregte. 


ERIK SATIE FÖLEMELTE SEPRŰS SZEMPILLÁIT, IGEN, EZ ÉVSZAK, GONDOLTA. 
HIDEG 
SZÉL FOGÓTSKÁZOTT A FESTŐI BULVÁRON — 3,5 km sikk és sárm. 


És elérkezett az utolsó szövegromlás ideje. Aznap Ágnes viszkit ivott. Ott volt Móczár és 
Fruzsina 

15. Fruzsina szeretettel nézte a lektorijelentésírót. , Kéne már egyszer igazán beszélgetnünk." 
, Igen." 


Móczár Torockó Annával érkezett, a szép Torockó Annával. Manöken, és le tud menni 
spárgába. 

, Engem minden férfi meg akar verni", mondta köszönés helyett az ajtóban. Móczár rögtön 
elsodródott 

mellőle, ment a konyhába bólét csinálni, a saját híres bóléját; visszakiáltott: , Van ilyen típus. 
Talán be 

kéne a szemedet csukni." Torockó Anna duzzogva vállat vont. 


Délután a lektorijelentésíró segített bevásárolni, ügyetlenül lavírozott a pultok közt, Ágnes 
előtte 
ment, széles kivágású nyáriruhában — a háta szeplős —, a ruha a cipzárnál mintha 


feslett lett volna, mögöttük Jitka szótlanul. Ágnes sokat beszélt, fecsegett, néha bizalmasan 
megszorította a lektorijelentésíró karját, , hidd el, remek estély lesz", súgta oda többször is, 
azután 

harsányan megtárgyalta a férfival, hogy elegendő lesz-e ennyi meg ennyi zsúrkenyér, illetve 
egy zsúr 

az hány bucinak felel meg, vagy tán a buci és zsúr mellett ne a hosszúkás rozskenyér legyen-e 
a nevető harmadik, nem ez volna-e okosabb, e lándzsatörés? 


A lektorijelentésíró vonogatta a vállát, majd kezében egy joghurttal, azt mondta: , Félek tőled. 
Szeretlek, de félek tőled." Agnes vissza sem fordult, , magadtól". , Nyilván", motyogott a 
lektorijelentésíró. Az egyik fordulónál megbillentette a csodás konzervpiramist. 


, Jajj!", kiáltott föl. Tehetetlenül nézték az ingásba jött építményt; melyet mintegy a 
tekintetükkel 
csillapítottak le. , Jól van", mosolygott Ágnes a csendben. 


Kiérve az utcára láthatták, az autók szélvédőin, a járdán, érezhették az ózonos levegőn, hogy 
közben esett az eső. Míg Ágnes beállt a zöldségeshez, Jitka így szólt: , Ó, édes úr, kéne most 
mondanom, ne feledkezz meg e tündéri pocsétákról, kik gazdag tükrökként hevernek mostan 
erre S arra, 

és szépségük nem csak önmagukért való, mi nem volna kevés, hanem, hogy csak példát 
említsek, a 

buszmegállókban várakozó nőkre kínál pajzán betekintést. .. Drága ember! Hinnéd, hogy 
tétováznék 

kérni asszonyanyámat, helyezkednék enyhe terpeszű állásba a csillanó felület fölé, hacsak 
nem tudnám 

előre, fájdalom, mi a látvány maga?! Bizony, anyácskám ma veres alholmit öltött magára, 
piros bugyit." Jitka a könnyeivel küszködött. , És tudd, Péter, ez rossz jel, ezen alsó, titkos 
ünnepélyesség." 


A lektorijelentésíró kimerülten dőlt a karosszékbe, minden munka, amely nem a munkájával 
állt 
kapcsolatban, halálosan fárasztotta; megint féloldalra húzta a hasa. 


Csöngettek, Ágnes nyitott ajtót, a postáslánynak. , Milyen szép vagy", mondta Ágnes. A 
postáslány 
vastag copfban hordta a haját. , Inkább adna több borravalót", mondta fáradtan. 


Ágnes bólintott. , Igen, értem. Tudod, mostanában elnézlek, régen oly üdén 

cipelted ezt a nagy otromba táskát, álltam az ablakomban, s láttam, ahogy körbedongod ezt a 
kis terecskét, vidám, isteni kis hírnök, még azt a kis átizzadást a szép 

sárga trikódon is a javadra írtam, úgy látom, mintha megfonnyadtál volna. MONDJA, 
ELHAGYTÁK 

MAGÁT?!" A postáslány elsápadt. , Mintha valami anyajegyszerűség nőtt volna a 
homlokára", kiáltotta 

Ágnes. , Vagy rosszul látom. És fölszedett valamicskét, elhagyja magát, kedvesem, olyan 
nehézkesen cepekedik, a haja is zsíros, és édeskés az izzadságszaga." 


A lektorijelentésíró — ahogy a kacsa dugja a csőrét a szárnya alá — a hónaljához szagolt. , Úgy. 
A 

tízes maradjon." A lány elbőgte magát, csúnyán hüppögött. A lektorijelentésíró látta, amint a 
könnycseppek a nagy, félig nyitott, koszosan fénylő hivatalos táskába hulltak. A lány 

a könny homályán át tekintett Agnesra, benyúlván a táskába, visszaadta a pénzt. 


, Te istennő", súgta Agnes oda, és a lányra csapta az ajtót. 


, Sötét van a számban, félek", mondta Jitka. 


Móczár kelet-francia, illetőleg kelet-francia volt, azaz kelet-francia származású, tehát egy volt 
kelet-francia, aki kelet-francia származású kelet-francia emigráns, egy kelet-francia kelet- 
francia, aki 

kelet-francia; nyomorult káefes, egy kelet-francia szó, mint száz! Ezt maga Móczár 
szokta-volt elmesélni, , és mi van drága Elzászunkkal?", fintorgott befejezésül. 


A lektorijelentésíró szerette s irigyelte, ahogy Móczár mesélni tudott, azt, ahogy a történetei 
nem 

szóltak semmiről, anélkül azonban, hogy általánosságok közt mozgott volna, nem ragadt le, 
de érzéki 

maradt. , A regény az a sötét gomolygás szeles, napfényes tereken, ami az életünk", mondta 
Móczár, 

és Flaubert-re hivatkozott; a lektorijelentésírót csöppet zavarta, hogy Móczár avval a 
nyugalommal és 


fanyarsággal ejtette ki a mester nevét, mintha az a bizonyos regény — a húszéves kori — 
megvolna. 


De szerette az egész egyszerű, már-már primitív anekdotákat is, a kellemes csattanókat, s a 
lektorijelentésíró ezekben ugyanarra a ferde dallamosságra bukkant, mint olvasmányaiban. 
Körülülték 

Móczárt, aki kezdetben a gennyoperációról beszélt, legalább háromszor elmondta, hogy 
betettek egy 

kanült, a lektorijelentésíró Tamásra nézett, nem tudták követni a lelkesedést. No 

majd, ha nekünk is szedtek ki eltévedt golyót csipesszel combunkból... Volt, aki a bóléba 
olivabogyót 

dobott, az üvegén ez állt: Olives Noires De Nyons S. A. Bierre Barral 06510 Carros (France). 


Móczár kelet-francia anekdotái roppant szórakoztatók voltak, legalábbis mindenki roppantul 
szórakozott rajtuk. , Nehéz természetű, csavaros észjárású ember volt F. Attila elvtárs. A 
tagosítás 

alkalmával emiatt a parasztok sehogysem akartak vele megegyezni. Valósággal féltek az 
eszétől. Ezt 

az állapotot utoljára maga az öreg ávós is restellette, s egy alkalommal kérő hangon fordult a 
parasztsághoz: Édes fiaim! Mért nem akartok megegyezni velem? Hiszen én mindig a ti 
javatokat akartam! Megszólal erre egy öreg kelet-francúz: Az a baj, drága Attila, kedves 
elvtárs... 


Szomorú kelet-francia világ volt az, de az ifjúság azért, mert az ifjúság az ilyen: ilyen forró, 
ilyen 

édes, ilyen szilaj, csókos, ilyen törékeny?, azért hébe-hóba mégiscsak ráadta magát holmi 
apró sírva 

vigadásra. Így mulattak egyszer a csillaghegyi Kultúrházban például bálközben. A cigány 
valami 

külföldi internacionalista darabot játszott, amire az egyik fiatal leintette: Húzd a m. ..-t! 
Felugrott erre 

az öreg Korniss Pál elvtárs, aki szinte belésorvadt a törvénysértésekbe, a kultuszba, hogy 
mivé lett 

gyermekkori álma, hogy mivé lett húsz éves kitartása, hűsége, fel az asztal tetejére, és mialatt 
könnyes 

lett a szeme, rákiáltott a prímásra: Ne húzd! Elegen húzzák! 


Besze János hentes és mészárosnak a legerősebb hangja volt a szerepvivő egyéniségek között. 
Ha 

egyszer beszélni kezdett, megdördültek a falak. Kiváló népszónoki erényeit értékesíteni 
vágyta a 


Fordulat Éva Intéző Bizottsága, sic!, s evégből azzal bízták meg Besze Jánost, hogy a 
Nemzeti Múzeum 

lépcsejéről szónokoljon a spontánul összegyűlt tömegnek. Besze készséggel 

vállalkozott is. Felállt a lépcső tetejére — rezes orra messzire piroslott, egyszerű kockás ingét, 
melyet 

hétszámra nem vetett le, meg-meglobbantotta a szél —, s kiengedte dörgedelmes hangját. 
Akartok-e rabok lenni? A tömeg nem várta be a mondat végét, hanem egyhangúlag rázúgta: 
Akarunk! Akarunk! A szónoklatnak vége volt." 


A lektorijelentésírót mulattatta, hogy Móczár bizonygatni kezdte ez utóbbi anekdota igazát, 
egészen olyan volt, mint az ő kelet-franciája, vagy annak az ellenkezője, s ez a 
lektorijelentésírót olyan 

érzésbe ringatta, hogy valamit ő már tud. Móczár azután az 
úttörőcserkészifjúmunkáskisdobosvaskommunista gyermekkoráról beszélt, hogy volt két őrs, 
a Bováryné-őrs és a Flaubert-őrs, Móczár harcolta volna ki, így mondja, és egy 

játékos vetélkedőn, amely valami nagy világméretű konfliktust modellált, a két őrsnek URH- 
adón 

kapcsolatba kellett egymással lépnie, de az nem ment könnyen; Móczár nagyon jól 
érzékeltette a 

feszültséget, mindannyian izgatottan várták, hogy létrejön-e, létrejött-e az összeköttetés. 

, Haló, itt 

Bováryné. Itt Bováryné, haló, Flaubert jelentkezz. Itt Bováryné. Itt Bováryné. Haló, haló, 
Flaubert, haló, 

Flaubert, Flaubert jelentkezz, Flaubert jelentkezz, itt Bováryné. Haló, itt Bováryné. Itt 
Bováryné, haló, 

Flaubert jelentkezz. Itt Bováryné, Flaubert jelentkezz, Flaubert jelentkezz Flaubert jelentkezz, 
itt 

Bováryné, itt Bováryné. Itt Bováryné, haló, Flaubert jelentkezz. — És végre, recsegve, 
ropogva, de élni kezd a vonal, s a Flaubert-őrs ingerült hangja hallatszik. HALÓ, HALÓ! 
BOVÁRYNÉ 

ÉN VAGYOK!!!... Igen, a Flaubert-őrs állandó identitás zavarban szenvedett." 


, Hős voltál vagy patkány, vagy az emlékezést megkönnyítő átmenet?! ", rontott Ágnes 
Móczárra, aki 

azonban válasz nélkül a konyha felé indult, mert fogytán volt, valóban, a bólé. Ágnes 
mindenkibe 

beleakaszkodott, Torockó Annába legelébb, a lektorijelentésíró elismerően állapította meg, 
hogy ez a 

nő megőrizte valahogy a kislányosságát, a bőre feszült, s volt valami virágzás az 
idomaiban (lehet, hogy a foglalkozása tette; profitestű), a galériással is figyelemreméltó 
természetességgel váltott szót, s mikor kicsit már becsípett, Móczárról beszélt, úgy, mint egy 
szerelmes, 

józan nő. , Ilyen öreg faszi, illetve egyáltalán, és úgy örül az életnek, mint egy suhanc. Azt 
hiszem, a 


szenvedély formátum kérdése." Ahogy beszélt, kicsit Móczárhoz öregedett Torockó Anna, 

, Szeretem 

az ilyen Michel Piccoli-s öreg fiúkat". Torockó Anna csücsörített, Ágnes szeme szikrákat 
hányt, a 

lektorijelentésíró tudta, miért, Ágnes szokta volt a galériásra mondani, hogy teljesen Piccoli. 
Lehet, 

hogy a galériás terjeszti; Móczárhoz tényleg bújnak a nők. , Szeretem a fáradtságukat, a 
nehézkességüket, mozdíthatatlanságukat, súlyosságukat, hatalmukat, hisztériájukat, 
kétségbeesésüket, 

mellükön a szőrt, mely erős, farukon a hús lappadt már, mindez elég csúnya, de én szeretem." 


Ágnes kitört, , mi ez a diadalittas sóhajtozás? mi ez a vágyakozás és elbűvöltség?, ez a halk 
tombolás?" kiabálta, majd hirtelen megunta, , szórakozzatok tovább, kedveskéim", és 
arrébbment. Akár 

egy forgószél pörgött át a lakáson, fölkapott s odavágott valamit mindenhol. , Mondd, 
édesem", mondta 

Marinak, ,,te is órákig tudtál hullahoppozni? És rokizni?"? A manócska festőnő Bélával 
beszélgetett, 

a novellistával. , Igaz, Béla", kurjantott Ágnes jó hangosan, , hogy még mindig csak 
százados?! 

fölháborító, pedig maga megdolgozik érte. Odaszólok, ha gondolja. Vagy az kínos 

volna?" És tovább. A lektorijelentésíró feszülten figyelt. Ágnes már az egyik Schwestert 
oktatta, 

, felelőtlenek vagytok, kisanyám. Tessék gázálarcot húzni." A Schwester valamit válaszolt. 
, Akkor 

lyukas volt", vont vállat Ágnes. A konyhában a hónaljába csapott két tojást. , Hideg tojásból 
pedig nem 

lehet majonézt csinálni", kiáltozta. , Úgy, kotkodács, most aztán megmelegítjük", folyt a tojás, 
Ágnes 

letépett egy darab alufóliát, odatörölt, és kész. Rock and roll!!! 


, Mondja, szép mackó ember, nem jön ki velem a konyhába? Úgymond segíthetne." A 
lektorijelentésíró 

megint egyszer elpirult. , Ugyan." , De semmi! ...?" És mereven még: , S ne szólíts úgy, 

mint a férjem!" A konyhában sötét volt, Ágnes fölkapcsolta a villanyt, , látni akartalak". A 
konyhaasztalnál Tamás ült, körülötte rohadt edények tornyosultak, úgy látszott, mintha csak 
szorítanák 

a falhoz. Görbén az asztal fölé hajolt, másolt valamit a sötétben, a papíron morzsák voltak. 
Kezében 

egy gyűrött papírlapot tartott, nagy erővel újból összegyűrte, ökle kinyílt, a papír mocorgott 
a tenyerében, akár egy kis állat, amely semmiről sem tehet. Tamás remegve felugrott, két 
kézzel rázni kezdte Ágnest, , te, te!", lihegte. A lektorijelentésíró a küszöbön állt. Tamás 
elengedte az 


asszonyt, egész testében reszketett; majd váratlanul lesújtott. A lektorijelentésíró félénken 
visszalépett, 
s gyorsan becsukta a konyhaajtót. 


Ide-oda sodródott. Nem jutott eszébe semmi. A vacsoraroncs a nagy nyolcszögletű asztalon 
feküdt, a 

karikára vágott sajtba, föltehetően juhsajt, zöld fűszerlevelek nyomódtak, arrébb articsóka- 
szívek, 

megdermedt spagetti, mandula és eper. , Gyakorlatom van az igazság fölismerésében", 
mondta 

szerényen egy ír zeneszerző, és kezében megpörgette az oldalasszerű húst. , Jelzem", 
mosolygott, 

, rejtély számomra, miként lehet állóbüfére oldalast tervezni." Mikor megtudta, hogy 

a lektorijelentésíró kelet-franciákkal foglalkozik, biztosította, hogy az ír nép és a kelet-francia 
nép mély 

rokonságban állnak egymással, , a kisnépek még tudják, mi az a másik kisnép." 


A galériás finoman átvette az irányítást, az éjszakában mindig akadt valaki, hogy finoman 
átvegye 

az irányítást; monológját váltott hallgatókkal folytatta, de láthatóan végre , ki akart pakolni", 
néha 

levette a blézerét, majd újra vissza, evribádi, hetvenkedve és kissé nyafogva kezdett 
beszélni, minden mondatát úgy kezdte, , jó; tudom", mintha az egyetértésből indulna s 
fogalmazná meg 

a nüanszokat, de ez csak a kezdet udvariassága volt, arról beszélt, hogy ő ideologikusan 
kapitalista, 

szívből, ahogy más kommunista, minthogy annak mondja magát; nem akarna keseregni, dehát 
minő 

kapitalizmus ez, ez a reálisan exitáló kapitalizmus, semmi lélek, semmi szív, 
gulyáskapitalizmus, a galériás ízlelgette a szavakat, hiába oldotta meg a 

nyakkendőjét, elegáns maradt, őszes haja a homlokában volt, mint egy kölyöknek. 

, Gyerekmunka, 16 

órás munkanap, az elnyomás klasszikus, elemi szépsége — erről nem is álmodom már, jó, 
legyünk realisták, józanok. Dehát azért ember embernek lehetne farkasa! Nem kéne rögtön 
szabadszombat meg szakszervezet! Még szerencse, hogy a demokrácia látszólagos, s 
valójában 

elkendőzzük igazi orcánkat... Nagyon is fegyelmezetlen kizsákmányolás ez! Annyi jog van és 
annyinak, az ember el sem igazodik, és csak az vigasztalhatja, hogy ezek gyakorlása a 
hamistudat 

szintjén történik. Nem is tudom, mit csinálnánk egyébként." 


Mari is berúgott, újra és újra elmesélte pityeregve, hogy át kell rajzolnia a manóit, mert a 
rendezőnek nem voltak elég gonoszak. , B... meg, nem elég gonoszak a manóim." 
Béla ráhajolt. , A százados potyázik." 


, Jó. Tudom. Én nem vagyok az, aki azt gondolja, hogy a Sátán vöröscsillagot hord a szíve 
fölött. . . 

Bár ki tudja. . . lehet, hogy csak tetszik neki..." A lektorijelentésíró szemével Ágnest 
kereste. Ha tényleg igaz volna, tűnődött, hogy türelem és irónia a bolsevik igazi 

erénye, akkor legokosabb volna, ha bolsevik volna. 


, Nem gondolja, barátom, hogy ez a kommunizmus, amivel magukat etetik, túl azon, hogy jó 
órában legyen mondva, diétás koszt, egyszersmind pszichológiai nonszensz? Honnan veszik 
maguk, 

hogy az ember Jó?" A galériás Móczárhoz beszélt, elfeledkezvén a tegezésről jobban érezte 
magát, 

Móczár ölében Torockó Anna ült, mögötte Fruzsina állt. , Persze nichts für Ungut, ha éreznek 
elnyomást, szüntessék csak meg! Annyival is kevesebb, nekem elhihetik." 


Ágnes fúródott oda, ajka meg volt duzzadva; a lektorijelentésíró messziről érezte a 
viszkiszagot. 

, Jó, tudom. Én sem indulok ki abból, hogy az egy főre jutó elnyomat és hazugság itt kisebb, 
mint 

máshol. De készséggel elismerem. És ha én volnék az, aki ezért dicséretben részesít, 
dicséretben 

részesítenék, de nem én vagyok az." 


, Bizony", kiáltott Móczár, nem mozdultak rajta a nők, , mi olyan elvetemültek 
vagyunk, kedves Ludwig, hogy annak már nem örülünk úgy istenigazából, hogy lyuk 
van a popónkon!" 


, Jó. Tudom. De milyen programotok van? Mit akartok? Mi az a modell, ami szerint élnem 
kellene?" 


Tamás állt az ajtóban köd ülte szemekkel, arcán sötét árnyakkal. Ágnes ajkán nyálgömb 
pukkant. 

, Lehetséges, hogy te nem vagy hazug", mondta Tamás Ludwignak, , sőt tovább megyek: én 
már csak 


ilyen vagyok: lehet, hogy én sem vagyok az. A helyzetünk az." Ludwig vállat vont. Tamás 
elsápadt, 

Fruzsina ugrott oda hozzá, Tamás, mint egy öregember, reátámaszkodott. , Nem vagyok", 
üvöltötte, 

, hajlandó szembesülni a műveimmel, engem senki ne tartson semmi módon a saját 
dolgaimmal 

sakkban, nem vagyok magammal megfélemlíthető, nem fogok szégyenkezni már a 
kérdéseken is, nem 

bocsátom magam a rendelkezésre, ÉN NEM VAN", üvöltötte. 


, Jó, értem. De miért ez izgalom? Ad notam: az kiabál, akinek a háza ég." 


Tamás rárogyott Fruzsinára, aki egy pillanatig tartotta, nem bírván leejtette; midőn 
körbeállták, 

mint egy idegen közlekedési balesetet, Ludwig egyedül maradt — geometriailag külön —, s 
végre 

elveszítette a higgadtságát, s szinte átkozódni kezdett onnét hátulról: , Békegyerekek vagytok, 
sápatagok, fakók, inaszakadtak, nincs vér a pucátokban, finnyásak vagytok, kényesek. Hol 
van itt 

akarat, életéhség! Miért tűrtök el mindent, béketűrők! Miért tűrtök el engem!?... Én ha a világ 
minden 

nője kurva volna is, akkor sem nyúlnék magamhoz..." , Menj anyádba", vetette oda Ágnes, 
mintha nem 

is volna részeg. 


, Gyere", mondta Ágnes a lektorijelentésírónak, végigbotorkáltak az egész lakáson, , ezek a 
rohadt 

gyerekek, ezek se hasonlítanak rám, nézd meg, nézd meg a fejformájukat", a férfi 

karjába akaszkodott, nagyon részeg volt, , nem kell hánynod?", teste puha és forró lett, 
vágyakozása 

olyan erősnek látszott, hogy a lektorijelentésíró reménykedni kezdett, , élvezzünk, élvezzünk, 
élvezzünk", súgta többször is Ágnes, egyesülésük gyors volt, de jó, mély, fénylő, éles vakító; 
Ágnes 

azután rázni kezdte a férfit, sírva kérlelte, el ne aludjék, vigyázzon rá, mert ha nem vigyáz, 
meghal. 


A behatolás pillanatában a lektorijelentésírót rettenetes félelem fogta el, hogy belefolyik a 
nőbe, 
hogy mindenestül elfolyik bele, düh és gyűlölet ébredt benne, s olyan lendülettel 


szinte beleütötte magát Ágnesba, hogy Ágnes feje hangosan koppant a parketten. , Koppanj", 
mondta 
a lektortjelentésíró, s ez volt az utolsó szó, amit Agnesnak mondott, koppanj. 


Ágnes átköltözött a galériáshoz, Tamás teljes gőzerővel dolgozik, hallotta a lektorijelentésíró 
Jitkától. 
Egy ideig nem járt arrafelé. Edesanyját rendben eltemette. — Tétován kopogott. 


, Zavarok?", kérdezte Jitkát. 


, Azt előre nem tudhatom. Ez idáig nem zavarsz. Edes úr." 


, Ki ez a sok férfi?" 


, Férfiak, nem látod?" vont vállat Jitka. 


, És miért ilyen különfélék?" A lektorijelentésírót elfutotta a meleg, ez az egy 

dolog érdekelte, miért ilyen különfélék. A szárnyasajtók nyitva, Tamás segített valakinek 
képet 

keretezni, egy másik a konyhában beretválkozott, ketten az ablakokat pucolták, Karcsi állt 
alattuk, s 

újságpapírt adogatott föl. Az ÜLÉSSZAK MEGNYITÁSA, látta az egyiken a 
lektorijelentésíró. Egy 

alacsony, hollófekete hajú férfi régi lapokat rendezgetett; így szólt a lektorijelentésíróhoz: 


, Többet ide ne gyere." 


, Igen", válaszolta a lektorijelentésíró, aztán: , De miért?" 


, Nem mindegy? Ne gyere." A lektorijelentésíró Jitka pillantását kereste, de a kislány 
elszántan 

dugdosott lemezeket lemeztasakba. A szokott barna homály telepedett a szobára, mintha 
valami anyag, 

melyet vakarni lehetne teljesen hiábavalóan, anyag, mely utálatosan és kíméletlenül a köröm 
alá megy. Fázott, beült a karosszékbe, Jitka ráterítette Tamás egy plédjét, , szépen állunk, 
édes úr". 


A lektorijelentésíró szívesen sétált halk csöndes esőben — az olyan franciás. De ragyogott 
minden. 

Szemben az öreg porszívózta a falat! Vajon hogy állanak most a hölgyek a 

rákkutatásban? A kelet-franciák duplafenekű bőröndje, jegyezte föl magának. Elutazása előtt 
fölkereste 

a kelet-franciát két városifelmérőszociológiaikérdezőbiztos, akik a város 
kultúrfejlődésintenziításának mértéknövekedésszázalékát akarták a tárgyévre vonatkoztatva 
megállapítani, és meg is állapították. 


A kelet-francia lelkesen beszélt a két férfiúnak, bár kérdésüket sebesnek tartotta, 

melyek őt így sebes állásfoglalásra kénytetnék, mert úgy kéne válaszolnia, mintha 

élményeit ismerné, pedig az ő élményei egymás mellé rendeltek, azaz nem mondhatja, ez azt 
jelenti, 

az amazt, mert nincsenek kapcsolatban egymással, majd csak akkor, akkor strukturálódik 
mindez, ha 

leírja, így lesz, és viszonya a városhoz, melyről kérdezik, s mely láthatóan van, majd 

így lesz valósággá, megjegyezné azonban, hogy az a viszony talán már nem is az övé, hanem 
az írásé, 

de nem akarná az urakat untatni. 


Idegenek vagyunk, de nem turisták, noha lakunk valahol, ami azonban nem otthonunk, így 
foglalta 

kezdetben össze magának zavarát és aggályait, ezt a példás itt-is-van-meg-nem-is-t, beszámolt 
gyakori 

záp kedvéről, arról a terhelésről, melyet a napok változatossága okozott, mert minden nap más 
volt, s 

ettől immár elszokott, minden esemény volt, a tévéhíradó újfajta arányai ugyanúgy, mint a 
roston sült 

scampi vagy a 40 éves Calvados, a napokért senki és semmi nem szavatolt (itt most nem tért 
ki a 

képződmények társadalmi alapozású bírálatára — a kérdezőbiztosoknak olyan jóságos 
reformerképük 

volt); de ez a sok egyszerre volt túl kevés is, üresség támadt benne, és ezt akarta aztán a 


hörcsögtermészetével rendbehozni, a kissé nevetséges rendszerességgel és a leleplező 
hódításvággyal, 

ahogy utánavetette magát egy nem is tudja minek, geometriai alakzatnak? a városnak? a hely- 
nek, ahol 

vagyunk?; valahogy így, mégis, midőn hirtelen, nem is oly rég, egy napfényes őszi napon, 
kiderült 

számára, hogy nagyon is sűrű volt az ottléte, s visszatekintve azok a dolgok, melyeket 

eddig is ismert, most említésre méltók lettek, amin csak annyit ért, hogy emlékezik rájuk, 
tehát van 

mire emlékezni, tehát volt, az meglepte, nem hitt ő már a mennyiség és minőség 
termékenységi 

táncában, úgy érzi tehát, hogy hasznos volt számára idejönni, és hasznos elmenni, adják hát át 
a 

kérdezőbiztos kollégák a városatyáknak hálás köszönetét, szívbéli üdvözleteit. 


Elég snassz a vége. Kelet-franciának lenni, írja a kelet-francia, súly, és ez ugyan sajnálatos, de 
letagadni nem lehet (szabad). Persze biztos nem a hemmungokra gondol, hanem a mores-ra; 
amire 

tanítják őket, s persze viszont. 


Ragyogott minden, a magas banképület üvegacél tükrei szórták a fényt — mintha Adenauer 
vagy 

Hruscsov koponyája fénylenék. És vajon hogy állunk az egy főre jutó városizöldmennyiség 
terén? Van-e a megfontolt városatyák közt, ki felelős szívén viseli ennek a sorsát? Például 

a számításokat. Hogy például hozzáveszik-e a turistákat? Nem mindegy! És a születések! 
Történik 

zöldpótlás?, vagy a természetes halandóságban bíznak inkább? Hogy hullik a férgese? 

Egy lomberősségben hajdan daliás fa törzsére papírlapocska tűzetett: HUGOCSKÁIM! MIT 
TEHETEK? A SAJTOK ALIG NŐNEK, ÉS A SEGGEM IS KESZEG. KINEK LEGYEK 
VÁGYTELI 

KANCSAJA!? KI CSÖPPENTENÉ BELÉM KÉJE HULLÁSÁT? Hulljon a kéjese, mondta 
ki 

hangosan. LEGYÜNK, DRÁGÁIM, PÉNISZIRIGYEK, SZEMENSZEDETTEK, Vesszővel 
végződik, 

vesszővel végződik, mondogatta a szívében. 


A lektorijelentésíró az egyik kapualjban meglátta a szőrös combú nőt. Fölment vele a házba, a 
szobában egy ágy volt és egy mosdó. , Megmoslak", mondta a nő, , nem kell levetned a 
nadrágod, elég 

ha letolod". Odaállt a lavór elé; a nő megmosta, ügyesen babrált a kezével, a lektorijelentésíró 
már-már 


gyanakodni kezdett, hogy talán így akarná mintegy megúszni a dolgot. Nem is lett volna 
ellenére. 

,, Vajon minden kelet-francia titkárnő, a kelet-francia titkárnők mindegyike buja s élveteg 
volna?", 

tűnődött közben. Amikor készen lettek, átölelte a nőt; az kibújt. , Ez nincs benne", mondta és 
nevetett. 

, Megfizetem", válaszolta a lektorijelentésíró, rádőltek a vaságyra, és ujjai mentén széjjel vált 
a lüktető, 

nyirkos, lágy forróság; ette, conne, ronna. 


, Elmegyek", mondta aztán mégis; a főkirakatsétálóutcán, a hájas, előkelő Wurmon (melyet 
úgy 

szeretett) indult el , lefelé", azaz elfelé a belvárostól, a belfélvárostól, a furcsán összetett, nem 
tudni 

hány szögletű, így állandóan változó középfőtértől, ahol az utcák oly sajátos szögben 

érik egymást, s a tér végül is e habozásból származik; az ember azonban olyan, hogy az 
utcákat 

derékszögekben és párhuzamosokban gondolja el, ennélfogva e környéken könnyen 
meglepetés érheti, mert itt olyan utcák metszhetik egymást, melyek párhuzamosságáért 
becsületszavát adná, és bizony itt még az sem sokat ér, ha valaki éppen Bolyai János 
hazájából 

volna való — ha pedig térképet vesz elő, ott ezek a finom törések. . . eh, a szokásos! 

Nem tudván hát merre jár, aggódva körülnézett, igen, így, akár a kegyetlen Ponczius Pilátus 
lovag, 

Judea ötödik helytartója, és szíve nehéz volt, mint a Gaffiot-lexikon. 


